एक साल में बाइबल - ইণ্ডিয়ান ৰিভাইচ ভাৰচন - नवंबर 21\n1. পুনৰায় যিহোৱাৰ বাক্য মোৰ ওচৰলৈ আহিল, আৰু ক’লে,\n2. “হে মনুষ্য সন্তান, তুমি তোমাৰ জাতিৰ সন্তান সকলক এই কথা ঘোষণা কৰা; তেওঁলোকক কোৱা, ‘যেতিয়া মই কোনো দেশৰ বিৰুদ্ধে তৰোৱাল আনিম, তেতিয়া সেই দেশৰ লোকসকলে তেওঁলোকৰ মাজৰ পৰা কোনো এজন লোকক লৈ তেওঁলোকৰ কাৰণে তাক প্ৰহৰী নিযুক্ত কৰিব।\n3. তেওঁ দেশৰ অহিতে তৰোৱাল অহা দেখি শিঙা বজাই লোকসকলক সতৰ্ক কৰে!\n4. তেতিয়া যদি সেই লোকসকলে শিঙাৰ শব্দ শুনি সতৰ্ক নহয়, আৰু তৰোৱালে আহি তেওঁলোকক বধ কৰে, তেনেহ’লে তেওঁলোকৰ ৰক্তপাতৰ দোষ প্রতিজনৰ নিজৰ মূৰতে পৰিব।\n5. যদি কোনো এজন লোকে তেওঁ শিঙাৰ শব্দ শুনিও সতৰ্ক নহ’ল, তেওঁৰ ৰক্তপাতৰ দোষ তেওঁৰ ওপৰতে পৰিব; কিন্তু যদি তেওঁ সতৰ্ক হয়, তেনেহ’লে তেওঁ নিজৰ প্ৰাণ ৰক্ষা কৰিব পাৰিব।\n6. কিন্তু প্ৰহৰীয়ে তৰোৱাল অহা দেখিও যদি শিঙা নবজায়, আৰু লোকসকলক সতৰ্ক হ’বলৈ সুযোগ নিদিয়ে, আৰু তৰোৱালে আহি তেওঁলোকৰ মাজৰ পৰা কোনো এজন লোকৰ প্রাণ লৈ, তেন্তে তেওঁ নিজৰ অপৰাধৰ কাৰণেই হ’ব, কিন্তু মই প্ৰহৰীৰ হাতৰ পৰা তেওঁৰ ৰক্তপাতৰ প্ৰতিশোধ ল’ম।’\n7. এতিয়া তুমিও, হে মনুষ্য সন্তান! মই তোমাক ইস্ৰায়েল বংশৰ প্ৰহৰীস্বৰূপে নিযুক্ত কৰিলোঁ; তুমি মোৰ মুখৰ পৰা বাক্য শুনি মোৰ নামেৰে তেওঁলোকক সতৰ্ক কৰা।\n8. যদি মই এজন দুষ্ট লোকক কওঁ, ‘হে দুষ্ট, তুমি নিশ্চয়ে মৰিবা!’ কিন্তু যদি তুমি সেই দুষ্টজনক তেওঁৰ পথৰ পৰা ঘূৰিবলৈ সতৰ্ক কৰিবলৈ একো নোকোৱা, তেতিয়া সেই দুষ্ট লোকজনে নিজ অপৰাধৰ কাৰণে মৰিব, কিন্তু মই তোমাৰ হাতৰ পৰা তেওঁৰ ৰক্তপাতৰ প্ৰতিশোধ ল’ম!\n9. কিন্তু যদি সেই দুষ্ট লোকজনক তেওঁৰ পথৰ পৰা ঘূৰিবলৈ তেওঁৰ পথৰ বিষয়ে সতৰ্ক কৰা, আৰু তেওঁ নিজ পথৰ পৰা নুঘূৰে, তেন্তে তেওঁ নিজ অপৰাধৰ কাৰণে মৰিব, কিন্তু তুমি তোমাৰ প্ৰাণ ৰক্ষা কৰিবা।\n10. গতিকে তুমি, হে মনুষ্য সন্তান, তুমি ইস্ৰায়েলবংশক কোৱা, ‘তোমালোকে এই কথা কৈছা: আমাৰ অপৰাধ আৰু পাপৰ ভাৰ আমাৰ ওপৰত আছে আৰু আমি সেইবোৰৰ কাৰণে ধংস হৈ আছোঁ! তেন্তে আমি কেনেকৈ জীয়াই থাকিম?’\n11. তুমি তেওঁলোকক কোৱা, ‘প্ৰভু যিহোৱাৰ জীৱনৰ শপত - প্রভু যিহোৱাই কৈছে - দুষ্টৰ মৰণত মই সন্তোষ নাপাওঁ, কিয়নো দুষ্টই যদি নিজ পথৰ পৰা ঘূৰে, তেতিয়া তেওঁ জীয়াই থাকে! ঘূৰা! তোমালোকৰ কু-পথৰ পৰা তোমালোক ঘূৰা! কিয়নো হে ইস্ৰায়েল বংশ, তোমালোক কিয় মৰিবা?’\n12. আৰু তুমি, হে মনুষ্য সন্তান, তুমি তোমাৰ জাতিৰ সন্তান সকলক কোৱা, ‘ধাৰ্মিকৰ ধাৰ্মিকতাই তেওঁৰ অপৰাধৰ দিনা তেওঁক উদ্ধাৰ কৰিব নোৱাৰে; আৰু দুষ্টৰ দুষ্টতাৰ বিষয়ে হ’লে, তেওঁ নিজ দুষ্টতাৰ পৰা ঘূৰা দিনা তাৰ দ্বাৰাই তেওঁ পতিত নহ’ব। কিয়নো ধাৰ্মিক জনে পাপ কৰিলে নিজ ধাৰ্মিকতাৰ দ্বাৰাই জীয়াই থাকিব নোৱাৰিব।\n13. যেতিয়া মই ধাৰ্মিকৰ বিষয়ে, “তেওঁ জীয়াই থাকিব!”, এই বুলি কওঁ, তেতিয়া যদি তেওঁ নিজ ধাৰ্মিকতাত নির্ভৰ কৰি অপৰাধ কৰে, তেন্তে তেওঁ ধৰ্মকৰ্মবোৰৰ কোনো এটাও সোঁৱৰণ কৰা নহ’ব; তেওঁ কৰা অপৰাধৰ কাৰণে তেওঁ মৰিব।\n14. পুনৰায় যেতিয়া মই দুষ্টক কওঁ, “তুমি অৱশ্যে মৰিবা!” তেতিয়া যদি তেওঁ নিজ পাপৰ পৰা ঘূৰি ন্যায় আৰু উচিত কাৰ্য কৰে-\n15. যদি তেওঁ বন্ধক ওলোটাই দিয়ে, বা চুৰ কৰা বস্তু পুনৰায় ঘূৰাই দিয়ে, আৰু কোনো অপৰাধ নকৰি জীৱন দায়ক বিধিবোৰত চ’লে, তেন্তে তেওঁ নিশ্চয়ে জীয়াই থাকিব; তেওঁ নমৰিব।\n16. তেওঁ কৰা পাপবোৰৰ কোনো পাপকে তেওঁৰ অহিতে সোঁৱৰণ কৰা নহ’ব; তেওঁ উচিত আৰু ন্যায় কাৰ্য কৰিলে; তেওঁ অৱশ্যে জীয়াই থাকিব!\n17. তথাপি তোমাৰ জাতিৰ সন্তান সকলে কয়, “প্ৰভুৰ পথ ন্যায় নহয়!” কিন্তু তেওঁলোকৰ পথবোৰ হে ন্যায় নহয়!\n18. যেতিয়া ধাৰ্মিক জনে নিজ ধাৰ্মিকতাৰ পৰা উলটি অপৰাধ কৰে, তেতিয়া তেওঁ তাৰ দ্বাৰাই মৰিব।\n19. আৰু যেতিয়া দুষ্টই নিজ দুষ্টতাৰ পৰা ঘূৰি উচিত আৰু ন্যায় কাৰ্য কৰে, তেতিয়া তেওঁ তাৰ দ্বাৰাই জীয়াই থাকিব!\n20. তথাপি তোমালোকে কোৱা, “প্ৰভুৰ পথ ন্যায় নহয়!” হে ইস্ৰায়েল বংশ, মই তোমালোকৰ নিজ নিজ আচাৰ-ব্যৱহাৰ অনুসাৰে তোমালোকৰ প্রতিজনৰ বিচাৰ কৰিম’!”\n21. আমি দেশান্তৰিত হোৱাৰ দ্বাদশ বছৰৰ দ্বাদশ মাহৰ পঞ্চম দিনা যিৰূচালেমৰ পৰা ওলাই ৰক্ষা পোৱা এজনে মোৰ ওচৰলৈ আহি মোক ক’লে, “নগৰখন শত্ৰুৰ হাতত পৰিল!”\n22. পলাই ৰক্ষা পোৱা জন অহাৰ আগেয়ে সন্ধ্যাৰ সময়ত যিহোৱাৰ হাত মোৰ ওপৰত অৰ্পিত আছিল; আৰু তেওঁ ৰাতিপুৱাতে মোৰ ওচৰলৈ আহাৰ সময়ত মোৰ মূখ মেলা হ’ল। সেই কাৰণে মোৰ মূখ মেল খালে; মই আৰু বোবা হৈ নাথাকিলোঁ!\n23. তেতিয়া যিহোৱাৰ বাক্য মোৰ ওচৰলৈ আহিল, আৰু ক’লে,\n24. “হে মনুষ্য সন্তান, ইস্ৰায়েলৰ ধ্বংসস্থানবোৰত বাস কৰা লোকসকলে কয়, ‘অব্ৰাহাম এজন মাত্ৰ লোক আছিল, তথাপি তেওঁ দেশ অধিকাৰ কৰিছিল; কিন্তু আমি হ’লে অনেক! অধিকাৰৰ অৰ্থে দেশ আমাকেই দিয়া হৈছে।’\n25. এই হেতুকে তেওঁলোকক কোৱা, ‘প্ৰভু যিহোৱাই এই কথা কৈছে: “তোমালোক সতেজ হৈ মাংস খোৱা, মুৰ্ত্তিবোৰলৈ চকু তোলা আৰু ৰক্তপাত কৰা লোক; তেন্তে তোমালোকে জানো সঁচাকৈ দেশ অধিকাৰ কৰিবা নে?\n26. তোমালোকে নিজ নিজ তৰোৱালত নিৰ্ভৰ কৰা, ঘিণলগীয়া কাৰ্য কৰা আৰু নিজ নিজ ওচৰ-চুবুৰীয়াৰ পত্নীক অশুচি কৰা লোক; তোমালোকে জানো সঁচাকৈ দেশ অধিকাৰ কৰিবা’?”\n27. তুমি তেওঁলোকক এই কথা ক’বা, “প্ৰভু যিহোৱাই এই কথা কৈছে: মোৰ জীৱনৰ শপত, ধ্বংসস্থান-বোৰত বাস কৰা লোকসকল অৱশ্যে তৰোৱালৰ দ্বাৰাই পতিত হ’ব, আৰু মুকলি পথাৰত থকাটোক খাবৰ কাৰণে মই বনৰীয়া জন্তুবোৰক দিম, আৰু দুৰ্গ আৰু গুহাত থকাবোৰ মহামাৰীত মৰিব।\n28. তাৰ পাছত মই দেশক ধ্বংস আৰু আচৰিতৰ বিষয় কৰিম; তেতিয়া তাৰ পৰাক্ৰমৰ গৰ্ব্ব খৰ্ব্ব হ’ব, আৰু ইস্ৰায়েল পৰ্ব্বতবোৰ এনেকৈ ধ্বংস কৰা হ’ব যে, কোনেও সেইবোৰৰ মাজেদি নাযাব’।”\n29. মই তেওঁলোকে কৰা তেওঁলোকৰ আটাই ঘিণলগীয়া কাৰ্যৰ কাৰণে মই দেশখন ধ্বংস আৰু আচৰিতৰ বিষয় কৰিম। তেতিয়া মই যে যিহোৱা, সেই বিষয়ে তেওঁলোকে জানিব।\n30. আৰু তুমি, হে মনুষ্য সন্তান - তোমাৰ বিষয়ে হ’লে, তোমাৰ জাতিৰ সন্তান সকলে দেৱালৰ কাষত আৰু ঘৰৰ দুৱাৰমুখত তোমাৰ বিষয়ে কথা পাতে; আৰু ভায়েকে ভায়েকে পৰস্পৰে কোৱাকুই কৰি কয়, “ব’লা, যিহোৱাৰ মুখৰ পৰা আজি ওলোৱা বাক্য কি, সেই বিষয়ে আমি গৈ ভাববাদীজনৰ পৰা শুনোহঁক।”\n31. তেতিয়া মোৰ প্ৰজাসকলে তোমালোকৰ ওচৰলৈ প্রায়ে যিদৰে আহে, সেইদৰে আহিব আৰু তোমালোকৰ আগত বহিব, আৰু তেওঁলোকে তোমালোকৰ বাক্য শুনিব, কিন্তু সেইদৰে কাৰ্য নকৰিব; কিয়নো তেওঁলোকে মুখেৰে অধিক প্ৰেম দেখুৱায়, কিন্তু তেওঁলোকৰ অন্তৰ তেওঁলোকৰ লাভৰ পাছত চলে।\n32. কিয়নো চোৱা, তুমি তেওঁলোকৰ কাৰণে সুন্দৰ গীতৰ দৰে, আৰু ভালকৈ বাদ্য কৰিব পৰা মনোহৰ গান যেন হে; তেওঁলোকে তোমাৰ বাক্য শুনিব, কিন্তু সেইদৰে কাৰ্য নকৰিব।\n33. আৰু যেতিয়া সেয়ে ঘটিব - চোৱা! সেয়ে ঘটিবৰ দিন ওচৰ হৈছে! - তেতিয়া, তেওঁলোকে তেওঁলোকৰ মাজত যে এজন ভাববাদী আছিল, সেই বিষয়ে তেওঁলোকে জানিব।\n1. তেতিয়া যিহোৱাৰ বাক্য মোৰ ওচৰলৈ আহিল, আৰু ক’লে,\n2. “হে মনুষ্য সন্তান, তুমি ইস্ৰায়েলৰ মেৰ-ছাগ ৰখীয়াবোৰৰ বিষয়ে ভাববাণী প্ৰচাৰ কৰা! ভাববাণী প্ৰচাৰ কৰি তেওঁলোকক কোৱা, প্ৰভু যিহোৱাই এই কথা কৈছে: “নিজকেই প্ৰতিপালন কৰা ইস্ৰায়েলৰ মেৰ-ছাগ ৰখীয়াবোৰ সন্তাপৰ পাত্ৰ! মেৰ-ছাগ ৰখীয়াবোৰে জানো মেৰ-ছাগবোৰক প্ৰতিপালন কৰিব নালাগে?\n3. তোমালোকে তেল খোৱা, তোমালোকে নোমেৰে পিন্ধা কাপোৰ কৰি লোৱা! তোমালোকে হৃষ্টপুষ্ট মেৰ-ছাগবোৰ বধ কৰা! কিন্তু জাকক হ’লে তোমালোকে প্ৰতিপালন নকৰা।\n4. তোমালোকে দুৰ্ব্বলবোৰক সবল নকৰিলা, আৰু কোনোজন যদি ৰোগত আক্রান্ত হৈ আছে তেওঁকো সুস্থ নকৰিলা। যিসকল ভাগি পৰিছে, তেওঁলোকক তুমি একত্রিত নকৰিলা, নাইবা জাতিচ্যুত লোকক পুনৰাই ঘূৰাই নানিল বা হেৰোৱাজনক নিবিচাৰিলা। বৰং বল আৰু উপদ্ৰৱেৰে তোমালোকে তেওঁলোকৰ ওপৰত ৰাজত্ব চলালা।\n5. তেতিয়া ৰখীয়া নোহোৱাত তেওঁলোক ছিন্ন-ভিন্ন হ’ল, আৰু ছিন্ন-ভিন্ন হোৱাৰ পাছত তেওঁলোক আটাই বনৰীয়া জন্তুৰ আহাৰ হ’ল।\n6. মোৰ মেৰ-ছাগবোৰে পৰ্ব্বতে পৰ্ব্বতে আৰু প্ৰত্যেক ওখ গিৰিৰ ওপৰত ভ্ৰমণ কৰিছে, এনে কি, মোৰ মেৰ-ছাগবোৰ গোটেই পৃথিৱীত ছিন্ন-ভিন্ন হ’ল। তথাপিও তেওঁলোকক চাওঁতা কি বিচাৰোঁতা কোনো নাই।”\n7. এই হেতুকে হে মেৰ-ছাগ ৰখীয়াবোৰ, যিহোৱাৰ বাক্য শুনা:\n8. প্ৰভু যিহোৱাৰ এইটোৱেই ঘোষণা, “মোৰ জীৱনৰ শপত,” কিয়নো মেৰ-ছাগ ৰখীয়াবোৰে মোৰ মেৰ-ছাগবোৰ নিবিচৰাত আৰু মোৰ মেৰ-ছাগবোৰ প্ৰতিপালন নকৰি নিজকেই প্ৰতিপালন কৰি থকাত, ৰখীয়াসকল নোহোৱা হ’ল, ফলত মোৰ মেৰ-ছাগবোৰ লুটদ্ৰব্য আৰু আটাই বনৰীয়া জন্তুৰ আহাৰ হ’ল।\n9. এই হেতুকে হে মেৰ-ছাগ ৰখীয়াবোৰ, যিহোৱাৰ ঘোষণা শুনা:\n10. “প্ৰভু যিহোৱাই এই কথা কৈছে, চোৱা! মই মেৰ-ছাগ ৰখীয়াবোৰৰ বিপক্ষ, মই তেওঁলোকৰ হাতৰ পৰা মোৰ মেৰ-ছাগবোৰ আদায় কৰিম। আৰু তেওঁলোকক মেৰ-ছাগ ৰখীয়া বাবৰ পৰা বৰ্খাস্ত কৰিম; মেৰ-ছাগ ৰখীয়াসকলে নিজকেই আৰু প্ৰতিপালন নকৰিব, আৰু মোৰ মেৰ-ছাগবোৰ তেওঁলোকলৈ আহাৰ নহ’বৰ কাৰণে মই তেওঁলোকৰ মুখৰ পৰা মেৰ-ছাগবোৰক উদ্ধাৰ কৰিম।”\n11. কিয়নো প্ৰভু যিহোৱাই এই কথা কৈছে: চোৱা! মই নিজেই মোৰ মেৰ-ছাগবোৰৰ বুজ বিচাৰ ল’ম, আৰু সেইবোৰক বিচাৰি উলিয়াম।\n12. নিজ মেৰ-ছাগবোৰৰ মাজত থকা দিনা মেৰ-ছাগ ৰখীয়াই ছিন্ন-ভিন্ন হোৱা নিজৰ মেৰ-ছাগৰ জাকক বিচাৰি উলিওৱাৰ দৰে, মই মোৰ মেৰ-ছাগৰ জাকক বিচাৰি উলিয়াম; আৰু মেঘে ঢাকি আন্ধাৰ কৰা দিনা, সেইবোৰ ছিন্ন-ভিন্ন হোৱা আটাই ঠাইৰ পৰা মই সেইবোৰক উদ্ধাৰ কৰিম।\n13. তেতিয়া মই আটাই লোকসকলৰ মাজৰ পৰা তেওঁলোকক উলিয়াই আনিম; আৰু দেশবোৰৰ পৰা সেইবোৰক গোটাই তেওঁলোকক নিজৰ দেশলৈ আনিম। আৰু ইস্ৰায়েলৰ পৰ্ব্বতত, জুৰিবোৰৰ কাষত আৰু বসতিৰ যোগ্য ঠাইবোৰত মই সেইবোৰক চৰাম।\n14. মই উত্তম ঘাঁহনিত সেইবোৰক চৰাম; আৰু ইস্ৰায়েলৰ ওখ পৰ্ব্বতৰ ওপৰত সেইবোৰ তেওঁলোকৰ চৰণীয়া ঠাই হ’ব। তেওঁলোকে তাত উত্তম চৰণীয়া ঠাইত শয়ন কৰিব আৰু ইস্ৰায়েলৰ পৰ্ব্বতৰ ওপৰত পুষ্টিকৰ ঘাঁহনিত চৰিব।\n15. ময়েই মোৰ মেৰ-ছাগবোৰক চৰাম আৰু মই নিজেই সেইবোৰক শয়ন কৰাম।” এয়ে প্ৰভু যিহোৱাৰ ঘোষণা।\n16. “মই হেৰোৱাজনক বিচাৰিম, জাতিচ্যুত কৰাজনক ঘূৰাই আনিম; মই ভাগি পৰাজনৰ ভগা ঠাই বান্ধিম, অসুস্থজনক সবল কৰিম। আৰু মই হৃষ্টপুষ্ট আৰু বলীজনক সংহাৰ কৰিম! আৰু ন্যায়েৰে প্ৰতিপালন কৰিবলৈ তেওঁলোকৰ ৰখীয়া হ’ম!\n17. আৰু তোমালোক, হে মোৰ মেৰ-ছাগৰ জাক,” প্ৰভু যিহোৱাই এই কথা কৈছে “চোৱা! তোমালোকৰ বিষয়ে হ’লে, মই এটা এটাকৈ মেৰ-ছাগৰ জাকৰ বিচাৰ কৰিম, মতা মেৰ-ছাগ আৰু মতা ছাগৰ সমানে বিচাৰ কৰিম!\n18. এয়ে তোমালোকৰ মানত সামান্য বিষয় নে, যে, তোমালোকে উত্তম ঘাঁহনিত চৰিছা, আকৌ তোমালোকৰ চৰণীয়াৰ অৱশিষ্ট ঘাঁহখিনি তোমালোকৰ ভৰিৰে গচকিছা, আৰু নিৰ্ম্মল জল পান কৰি, তোমালোকৰ ভৰিৰে অৱশিষ্ট ভাগ ঘোলা কৰিছা?\n19. কিন্তু এতিয়া মোৰ মেৰ-ছাগবোৰৰ ৰখীয়াৰ দ্বাৰাই চালিত, মোৰ মেৰ-ছাগবোৰে হ’লে, তোমালোকে তোমালোকৰ ভৰিৰে গচকা ঘাঁহহে খাবলৈ পায়, আৰু তোমালোকৰ ভৰিৰে ঘোলা কৰা পানীহে পান কৰিবলৈ পায়।”\n20. এই হেতুকে প্ৰভু যিহোৱাই তেওঁলোকক এই দৰে কৈছে: “চোৱা! মই, ময়েই হৃষ্টপুষ্ট আৰু ক্ষীণ মেৰ-ছাগবোৰৰ মাজত বিচাৰ কৰিম,\n21. তোমালোকে দুৰ্ব্বলবোৰক বাহিৰ কৰি ছিন্ন-ভিন্ন নকৰালৈকে, কোৰেৰে আৰু কান্ধেৰে ঠেলা, আৰু শিঙেৰে আটাইকে খোচা!\n22. এই কাৰণে মই মোৰ মেৰ-ছাগৰ জাকক ৰক্ষা কৰিম; তেওঁলোক আৰু লুটদ্ৰব্য নহ’ব। আৰু মই এটা এটাকৈ মেৰ-ছাগৰ জাকৰ বিচাৰ কৰিম!\n23. আৰু মই সেইবোৰৰ ওপৰত এজন মাত্ৰ ৰখীয়া মোৰ দাস দায়ুদক নিযুক্ত কৰিম! তেওঁ সেইবোৰক প্ৰতিপালন কৰিব; তেৱেঁই সেইবোৰক প্ৰতিপালন কৰি সেইবোৰৰ ৰখীয়া হ’ব।\n24. কাৰণ মই, যিহোৱাই, মোৰ লোকসকলৰ ঈশ্বৰ হ’ম, আৰু মোৰ দাস তেওঁলোকৰ মাজত অধিপতি হ’ব! ইয়াক মই, যিহোৱাই ঘোষণা কৰিলোঁ!\n25. আৰু মই তেওঁলোকৰ লগত এটি শান্তিৰ নিয়ম স্থাপন কৰিম, আৰু দেশৰ পৰা হিংসুক জন্তুবোৰ দূৰ কৰিম; যেন তেওঁলোকে মৰুভূমিত নিৰ্ভয়ে বাস কৰিব, আৰু কাঠনিত টোপনি যাব।\n26. আৰু মই তেওঁলোকক, আৰু মোৰ পৰ্ব্বতৰ চাৰিওফালে থকা ঠাইবোৰ আশীৰ্ব্বাদ যুক্ত কৰিম আৰু মই উচিত সময়ত বৃষ্টি অনাম, আৰু আশীৰ্ব্বাদযুক্ত বৃষ্টি পৰিব।\n27. আৰু পথাৰৰ গছে নিজৰ ফল উৎপন্ন কৰিব, পৃথিৱীয়ে নিজৰ শস্য দিব, আৰু তেওঁলোক নিজৰ দেশত নিৰ্ভয়ে থাকিব; তেতিয়া মই যে যিহোৱা, ইয়াকে তেওঁলোকে জানিব, যেতিয়া মই তেওঁলোকৰ যুৱলিৰ শলমাৰি ভাঙি তেওঁলোকক বন্ধীকাম কৰোঁৱাবোৰৰ হাতৰ পৰা তেওঁলোকক উদ্ধাৰ কৰিম।\n28. আৰু তেওঁলোক জাতিবোৰৰ লুটদ্ৰব্য আৰু নহ’ব, বা বনৰীয়া জন্তুবোৰে তেওঁলোকক গ্ৰাস নকৰিব; কিন্তু তেওঁলোকে নিৰাপদে বাস কৰিব, আৰু তেওঁলোকে শংকিত নহ’ব।\n29. মই গৌৰৱৰ অৰ্থে তেওঁলোকৰ বাবে এটি পুলি উৎপন্ন কৰিম; তেওঁলোক দেশত আকালৰ দ্বাৰাই আৰু বিনষ্ট নহ’ব, বা জাতিবোৰে দিয়া লাজ তেওঁলোকে আৰু ভোগ নকৰিব।\n30. তেতিয়া তেওঁলোকে জানিব যে যিহোৱা তেওঁলোকৰ ঈশ্বৰ, মই তেওঁলোকৰ লগত আছোঁ। তেওঁলোক ইস্ৰায়েলৰ বংশ, মোৰ প্ৰজা!” প্ৰভু যিহোৱাই ইয়াকে ঘোষণা কৰিছে।\n31. আৰু প্ৰভু যিহোৱাই কৈছে, কাৰণ তোমালোক মোৰ মেৰ-ছাগ, মোৰ চৰণীয়া পথাৰৰ মেৰ-ছাগ, আৰু মোৰ প্রজা হোৱা! মই তোমালোকৰ ঈশ্বৰ হ’ম!” এয়েই প্রভু যিহোৱাৰ ঘোষণা’।”\n5. মই যিহোৱালৈ অপেক্ষা কৰিছোঁ, মোৰ প্ৰাণে অপেক্ষা কৰিছে, মই তেওঁৰ বাক্যত আশা কৰিছোঁ।\n6. প্রহৰীসকলে যেনেকৈ ৰাতিপুৱালৈ অপেক্ষা কৰে, হয়, তেওঁলোকে যেনেকৈ ৰাতিপুৱালৈ অপেক্ষা কৰি থাকে, যিহোৱাৰ কাৰণে মোৰ প্রাণে তাতোকৈ অধিক বেচি অপেক্ষা কৰি আছে।\n7. হে ইস্ৰায়েল, যিহোৱাৰ ওপৰত আশা ৰাখা, কিয়নো যিহোৱাৰ লগত সুস্থিৰ প্রেম আছে; তেওঁৰ মুক্তি দিয়াৰ মহান ক্ষমতা আছে।\n8. তেৱেঁ ইস্ৰায়েলক মুক্ত কৰিব, সকলো অপৰাধৰ পৰা মুক্ত কৰিব।\n1. যি মানুহে বাৰে বাৰে অনুযোগ পায়ো নিজৰ ডিঙি ঠৰ কৰে, সুস্থ হ’ব নোৱাৰাকৈ তেওঁ হঠাতে ভগ্ন হ’ব।\n1. হে মোৰ ভাইসকল, আমাৰ মহিমাময় প্ৰভু যীচু খ্ৰীষ্টৰ সম্বন্ধীয় বিশ্বাস, পক্ষপাতেৰে ধাৰণ নকৰিব।\n2. কিয়নো যদি আপোনালোকৰ সভালৈ সোণৰ আঙঠি আৰু সুন্দৰ বস্ত্ৰ পিন্ধা কোনো এজন মানুহ সোমাই আহে আৰু মলিয়ন বস্ত্ৰেৰে দৰিদ্ৰ এজনো আহে,\n3. তেতিয়া আপোনালোকে সেই পৰিষ্কাৰ বস্ত্ৰ পিন্ধা জনক যদি মনোযোগেৰে কয়, “আপুনি ইয়াতে স্বচ্ছন্দে বহক” আৰু সেই দৰিদ্ৰজনক যদি কয়, “তই তাতে থিয় হৈ থাক” বা “মোৰ এই ভৰি-পীৰাৰ তলতে বহ”;\n4. তেনেহলে আপোনালোকে নিজৰ মাজতে প্ৰভেদ ৰাখি, কু-বিবেচনা কৰা বিচাৰকৰ্তা সকলৰ দৰে পক্ষপাতী নহ’ল নে?\n5. হে মোৰ প্ৰিয় ভাইসকল, শুনক, সংসাৰত যি সকল দৰিদ্ৰ, ঈশ্বৰে তেওঁলোকক বিশ্বাসত ধনৱন্ত আৰু তেওঁক প্ৰেম কৰা সকলৰ আগত প্ৰতিজ্ঞা কৰা ৰাজ্যৰ অধিকাৰী কৰিবলৈ আপোনালোকক মনোনীত কৰা নাই নে?\n6. কিন্তু আপোনালোকে সেই দৰিদ্ৰ সকলক কিয় সন্মান নকৰিলে! ধনৱন্ত লোকে আপোনালোকক অত্যাচাৰ নকৰে নে? তেওঁলোকে আপোনালোকক সোধ-বিচাৰৰ আসনৰ সন্মূখলৈ টানি নিনিয়ে নে?\n7. আৰু যি নামেৰে আপোনালোক নিমন্ত্ৰীত হৈছে, সেই উত্তম নাম ক তেওঁলোকে নিন্দা নকৰে নে?\n8. যদিহে বিধান-শাস্ত্ৰ ত লিখাৰ দৰে, “তোমাৰ চুবুৰীয়াক নিজৰ নিচিনাকৈ প্ৰেম কৰিবা”, এই ৰাজকীয় বিধান যদি আপোনালোকে সিদ্ধ কৰে, তেনেহলে আপোনালোকে ভাল কৰিছে;\n9. কিন্তু যদি পক্ষপাত কৰে, তেনেহলে পাপ কৰিছে, আৰু আজ্ঞা-লঙ্ঘনকাৰী বুলি বিধানৰ দ্বাৰাই দোষী কৰা হৈছে।\n10. কিয়নো কোনোৱে যদি সকলো বিধান পালন কৰোঁতে, এটা বিধানো যদি তেওঁৰ ত্ৰুটি হয়, তেনেহলে তেওঁ সকলো বিধান ভংগ কৰিলে আৰু দোষী হ’ল৷\n11. কিয়নো যিজন ঈশ্ৱৰ হয়, তেওঁ কৈছে, “তুমি ব্যভিচাৰ নকৰিবা”, সেইজন ঈশ্ৱৰেই পুনৰ কৈছিল, “তুমি নৰ-বধ নকৰিবা৷” এই হেতুকে আপোনালোকে ব্যভিচাৰ নকৰিও যদি নৰ-বধ কৰে, তেনেহলেও ঈশ্ৱৰৰ বিধান লঙ্ঘনকাৰী হ’ল।\n12. যি সকল লোকৰ সোধ-বিচাৰ হ’ব, সেয়া স্বাধীনতা স্বৰূপ বিধানৰ দ্বাৰাই হ’ব; আপোনালোকে নিজকে সেই লোক সকলৰ নিচিনা কথা কৈ সেইবোৰ পালন কৰক৷\n13. কিয়নো যিজনে দয়া নকৰে, সোধ-বিচাৰো তেওঁলৈ নিৰ্দয়ী হয়৷ দয়াই বিচাৰত জয়ী হৈ শ্লাঘা কৰে!\n14. হে মোৰ ভাইসকল, কোনোবাই যদি কয় যে, তেওঁৰ বিশ্বাস আছে, কিন্তু যদি কৰ্ম নাথাকে তেনেহলে কি লাভ? সেই বিশ্বাসে তেওঁক পৰিত্ৰাণ দিব পাৰিব নে?\n15. কোনো ভাই বা ভনী উদঙে আৰু দৈনিক আহাৰৰ অভাৱত থাকিলে,\n16. আপোনালোকৰ মাজৰ এজনে যদি সিহঁতক কয়, “তোমালোকে কুশলে যোৱা আৰু উম লগাই তৃপ্ত হবা”; কিন্তু আপোনালোকে সিহঁতৰ শৰীৰৰ প্ৰয়োজনীয় বস্তু যদি নিদিয়ে, তেনেহলে কি লাভ?\n17. ঠিক সেইদৰে বিশ্বাসৰ লগত যদি কৰ্ম নাথাকে, তেনেহলে সি অকলে মৰা।\n18. তথাপি কোনোবাই ক’ব পাৰে, “তোমাৰ বিশ্বাস আছে আৰু মোৰ সৎ কৰ্ম আছে।” বাৰু, তেনেহলে বিনাকৰ্মৰে আপোনাৰ বিশ্বাস মোক দেখুৱাওঁক আৰু মই মোৰ কৰ্মৰ দ্বাৰাই অাপোনাক মোৰ বিশ্বাস দেখুৱাম।\n19. ঈশ্বৰ এজন বুলি আপুনি বিশ্বাস কৰিছে, ভাল কৰিছে; ভূতবোৰেও সেই কথাত বিশ্বাস কৰে আৰু ভয়ত চিঞৰে।\n20. কিন্তু, হে নির্বোধ মানুহ, কৰ্মহীন বনুৱাৰ বিশ্বাস যে ব্যৰ্থ, ইয়াক আপুনি জানিবলৈ ইচ্ছা কৰে নে?\n21. আমাৰ পিতৃ অব্ৰাহামে যজ্ঞবেদিৰ ওপৰত নিজ পুত্ৰ ইচহাকক উৎসৰ্গ কৰাৰ সময়ত, সেই কৰ্মৰ দ্বাৰাই ধার্মিক বুলি গণিত হোৱা নাছিল নে?\n22. এইদৰে চালে দেখিব যে, বিশ্বাস তেওঁৰ কৰ্মৰ সহকাৰী আছিল আৰু সেই কৰ্মৰ দ্বাৰাই বিশ্বাস সিদ্ধ হ’ল।\n23. এই শাস্ত্ৰীয় বচন সিদ্ধ হ’ল, য’ত কোৱা আছে, “অব্ৰাহামে ঈশ্বৰত বিশ্বাস কৰাত, সেই বিশ্বাস তেওঁলৈ ধাৰ্মিকতাৰ অৰ্থে গণিত হ’ল” আৰু সেই বাবে তেওঁক ঈশ্বৰৰ মিতিৰ বোলা হ’ল।\n24. আপোনালোকে দেখিছে যে কৰ্মৰ দ্বাৰাই মানুহ ধাৰ্মিক বুলি গণিত হয়, কেৱল বিশ্বাসৰ দ্বাৰাই নহয়।\n25. সেইদৰে ৰাহাব বেশ্যায়ো কৰ্মৰ দ্বাৰাই ধাৰ্মিক বুলি গণিত নহ’ল নে; যেতিয়া তেওঁ দূত সকলক আলহী কৰি ৰাখিছিল আৰু পাছত আন বাটেদি পঠিয়াই দিছিল?\n26. কিয়নো যেনেকৈ আত্মা-বিহীন শৰীৰ মৰা, তেনেকৈ কৰ্মবিহীন বিশ্বাসো মৰা।


Assam Tech Info | Best 11 WhatsApp Hidden Features Tricks And Tips In Assamese - JonakAxom- Assamese Quotes, Blogging , Business Ideas, Tips And Tricks\nAlso Read বন্ধ হব windows7কম্পিটাৰবোৰ । সোনকালে কৰক এইকেইটা কাম\nআপোনাৰ WhatsApp security বাহাল ৰাখিবলৈ , আপুনি two-factor authentication enable কৰিব পাৰে . তাৰ বাবে WhatsApp Settings > Account গৈ Two-Step verification. ক্লিক কৰক। এবাৰ enable কৰাৰ পিছত , যেতিয়া WhatsApp টো নতুন ফোনত খুলিব otp ৰ লগতে app টোৱে two-step verification code বিচাৰিব .\nযদি আপুনি কাৰোবাৰ মেছেজ তেও গম নোপোৱাকৈ পঢ়িব খোজে তেন্তে তলৰ খিনি কৰক।\na) আপুনি blue tick disable বা বন্ধ কৰি লব পাৰে। তাৰবাবে যাওক (Settings>>Account>>Privacy>> uncheck Read Receipts).\nb) আপুনি notification panel ৰ পৰাও মেছেজ পঢ়িব পাৰে . দীঘল মেছেজ বা বহুতো মেছেজ পঢ়িবলৈ notificationত ক্লিক কৰি তললৈ থেলি দিয়ক।\nc) তৃতীয় পদ্ধতিটো হল আপুনি আপোনাৰ ফোনটো AirPlane mode কৰক , এতিয়া মেছেজবোৰ পঢ়ক। app টো বন্ধ কৰি আকৌ AirPlane mode off কৰক. .\n9. Stop photos, videos from automatically saving in your phone ফটো ভিডিঅ নিজে নিজে save হোৱাৰ পৰা কিদৰে বন্ধ কৰিব।\nযদি আপোনাৰ ফোনত whatsapp picture বোৰ নিজে নিজে ডাউনলোড হৈ থাকে তেন্তে অপুনি তলৰ কাম কৰি mobile internet data save কৰিব পাৰে.। ফলত ফটোবোৰ নিজে নিজে ডাউনলোড হৈ ডাটা শেষ হোৱা সমস্যাটো দূৰ হব। তাৰ বাবে কৰক Settings -> Chats -> turn off Save Incoming Media.\n10. Delete message after you have sent them: চেণ্ড কৰা মেছেজ ডিলিট কিদৰে কৰিব\nWhatsapp App টোৱে আপোনাক ‘unsend’ messages option দিছে। যদি কিবা মেছেজ ভূলতে আপুনি send কৰে সেয়া ৬০ মিনিটৰ ভিতৰত ডিলিট কৰিব পাৰে। মেছেজটোত টিপি ধৰি delete for everyone. বুটামত ক্লিক কৰক। কিন্তু ৬০ মিনিট হৈ যোৱা পিছত মেছেজ ডিলিট কৰিব নোৱাৰিব\n11. Share Live Location (Real Time): নিজৰ লকেচন মেছেজত send কৰক।\nআপুনি আপোনাৰ বন্ধুক নিজৰ live location send কৰিব পাৰে। এক নিৰ্দিষ্ট সময়ৰ বাবে আপুনি যত যায় তেওঁ আপোনাক দেখি থাকিব। তাৰ কাৰণে মেছেজৰ কাষৰ attachment icon কাষৰ ‘location’ ত ক্লিক কৰি Share Live Location ক্লিক কৰক। আৰু সময়টো নিৰ্ধাৰণ কৰি send কৰক। আপুনি ১৫ মিনিট, ১ ঘণ্টা আৰু ৮ ঘন্টালৈ live location whatsapp ত send কৰিব পাৰে।\nআজিৰ 11 interesting WhatsApp hidden features ইমানেই আছিল। যদি আপোনাৰ Assam Tech info টো ভাল লাগিল শ্বেয়াৰ কৰক। নতুবা কিবা জানিবলৈ থাকিলে তলৰ কমেন্ট বক্সত কমেন্ট কৰক।


থুলুক, টেট বাইদেউ আৰু হাই প্রেছাৰ (অচিন্ত বৰঠাকুৰ) - সাহিত্য ডট অৰ্গ\nথুলুক, টেট বাইদেউ আৰু হাই প্রেছাৰ (অচিন্ত বৰঠাকুৰ)\nটেট বাইদেউৰ প্রতি থুলুকৰ দুর্বলতা এতিয়া প্রায় সর্বজনবিদিত। অকণমানিকৈ ধুনীয়া বাইদেউজনীয়ে স্কুলত যোগদান কৰাৰে পৰা থুলুক শ্রেণীত একেবাৰে ৰেগুলাৰ। অবশ্যে, শ্রেণীকোঠাত বাইদেউ গৰাকীয়ে কি পঢ়ায়, সেয়াহে সি ভালকৈ ক’ব নোৱাৰে। আচলতে টেট বাইদেউৱে কথা ক’লেই তাৰ গান শুনা যেনহে লাগে আৰু তেনেকুৱা সুমধুৰ গীত শুনি থাকোঁতে গীতৰ কথালৈ মন দিয়াই নহয়গৈ তাৰ। বাইদেউৰ গান(!)ৰ তালে তালে তাৰ মনটো কেনেকৈ ক’লৈ উৰি যায়, সি নিজেই নাজানে। গোটেই সময়চোৱাতে এক মিঠা মিঠা লগা কল্পনাত বুৰ গৈ থাকোতেই অদূৰত ক্লাছ শেষ হোৱা সংকেট দি ঘণ্টাটো বাজেই দেখোন!\nকি কথা জানো, আজিকালি কিয়নো এই ক্লাছটোৰ বাদে এই পৃথিৱীত তাৰ একোৱেই ভাল নলগা হৈ পৰিছেগৈ, তাৰ কাৰণটোও সি বিচাৰি উলিয়াব পৰা নাই। ওঁহো, এইদৰে আৰু নহ’ব; সি ইতিমধ্যে পেটে পেটে সিদ্ধান্ত লৈ পেলাইছে, দুই তিনি বছৰৰ পিছত যেতিয়া সি বাইদেউৰ সমান হ’বগৈ(!) তেতিয়াই তেওঁক সি মনতে পাঙি থোৱা সেই বিশেষ কথাটো কৈ দিব। তাৰ পিছতহে যদি শান্তি আহে তাৰ মনলৈ।\nবাইদেউৱে আজি ক্লাছত অসমীয়া জতুৱা ঠাঁচ নে খণ্ডবাক্য -তেনেকুৱা কিবা এটাৰ বিষয়ে কৈ আছে। বাইদেউৰ মিঠা মিঠা লগা মাতটোৰ লগতে কথাবোৰো চোন আজি কিবা শুনি থাকিবলৈ মন যোৱা বিধৰ হৈছে। অলপ চলপ বুজিও পাইছে সি। উলুৰ লগত বোলে বগৰী পোৰে। হয়তো, যোৱা বছৰ তাৰ সৰু দদায়েকে চাহ বাগান খোলাৰ উদ্দেশ্যে সিহঁতৰ পিছফালৰ উলুৱণিডৰাত থকা হাবিসোপা চাফা কৰিবলৈ বুলি প্রথমে তাত জুই লগাই দিওঁতে সেই জুইয়ে বাছ-বিছাৰ নোহোৱাকৈ তাত থকা গোটেইসোপা বগৰী, আম আৰু আমলখিৰ পুলি পুৰি পেলোৱা সি নিজে দেখা পাইছিল। কেৱল সেয়াই নহয়, আধাপোৰা হৈ মৰি পৰি থকা দুটা ঢোৰা সাপো সিহঁতে পিছত চাপৰিটোৰ মাজত দেখা পাইছিল। উলুৰ লগত সেয়ে বগৰীনো কি বস্তু, মানুহো পুৰি যাবলৈ আছে , তাকো জীয়াই জীয়াই। ঠিকেই কৈছে বাইদেউৱে।\n“খাব জানিলে চাউলেই চিৰা, বহিব জানিলে মাটিয়েই পীৰা”l ঠিকেইতো, বিহুত অসমীয়া মানুহে চিৰা-পিঠা খাব লাগে বুলি নিয়ম এটা আছে যদিও মানুহৰ ঘৰলৈ গ’লে তাক কোনোবাই চিৰাৰ সলনি কোমল চাউল বা ভজা চাউল খাবলৈ দিলে সি অক্কণমানো বেয়া নাপায়। আনহে নালাগে, লুচি ভাজি আৰু ৰসগোল্লা বা লালমোহন টাইপৰ কিবা এবিধ মিঠাই থাকিলে সেই ঘৰত বিহুৰ সো‌ৱাদটো অলপ বেছিকৈহে পায় সি। গতিকে খাব জানিলে লুচিয়েই চিৰা বুলি ক’লেও সি বেয়া নাপায়। সঁচা কথা ক’বলৈ গ’লে যেয়ে যিহকে দিয়ে তাকেই খাব পাৰে সি। অবশ্যে তাৰ দেউতাকে আৰু ডাঙৰ মোমায়েক বা গাঁৱৰ দুই এজন তাৰ চিনাকি মানুহে যিহকে তিহকে খাব নোৱাৰে, কিবা প্ৰেছাৰ, ডাইবেটিছ, গেষ্ট্ৰিক, হাপানী, পাইলছ্ আৰু কিবা কিবি নাম নজনা অসুখ আছে তেওঁলোকৰ। দৈ, গাহৰি, হাঁহ, বৰা চাউল, বৰালি বাছ….এইবোৰ খাবলৈ এৰি দিছে তেওঁলোকে আজিকালি। সেয়ে, তেওঁলোকৰ আগত ক’লে বাইদেউৰ এইটো কথা নামানিবও পাৰে, ঠিক নাই।\nএই বাইদেউজনী যে সঁচাকৈ ইম্মান ভাল, তাৰ মনৰ কথা বোৰকেই কৈ আছে তেওঁ। অৱশ্যে কেনেবাকৈ এইজনী বাইদেউৱে যদি তাক নিজহাতে শিলগুটি বা শিঙৰী গুটি বা কছুগুটিও খাবলৈ দিয়ে, তাৰ কাৰণে সেয়াই হ’ব পৃথিৱীৰ আটাইতকৈ সোৱাদ চিৰা।\nআকৌ, পীৰাত বহাতকৈ মাটিত বহিয়েই বেছি ভাল পায় সি। খাবৰ সময়তো পীৰাতকৈ মাটিত বহি বা খুউব বেছি মাটিৰ ওপৰত পাতল ঢাৰিখন পাৰি বহিলেহে তাৰ ভাত খোৱা যেন লাগে। চহৰৰ দাঁতি কাষৰীয়া অঞ্চলত অৱস্থিত সিহঁতৰ ইস্কুলখনৰ পৰা ঘৰলৈ গৈ থাকোঁতে ৰাস্তাৰ কাষত পাই যোৱা পার্ক কেইখনতো সি প্রায়ে যোৰা যোৰা হৈ সোমোৱা ল’ৰা-ছোৱালী বিলাকক জোপোহাৰ কিনাৰে কিনাৰে মাটিত বহিয়েই কিবা কিবি কৰি থকা দেখে। কোনে কি কৰে, সেইবোৰ অবশ্যে সি নাজানে, কিন্তু পার্কতেই হওক বা ষ্টেডিয়ামৰ গেলেৰীতেই হওক, তেনেকুৱা যোৰা বিলাকক পীৰাত বহা সি কেতিয়াও দেখা নাই।\nবাইদেউক লৈ সি যেতিয়া এনেকৈ হাতত ধৰা-ধৰিকৈ ডাৰ্জিলিং, চুইজাৰলেণ্ড বা ইয়াৰে কোনোবা নৈৰ পাৰলৈ যাব, তেতিয়া সিও পীৰা লৈ নাযায়। নদীৰ পাৰৰ মাটিত বগা চকচকীয়া বালিবোৰ পৰি থাকে, তাত বহাৰ আমেজেই বেলেগ। অবশ্যো বাইদেউজনীয়ে কেনেবাকৈ মাটিয়ে বালিয়ে বহিবলৈ সংকোচ কৰিলে সি তেওঁক কোলাতেই বহুৱাই ল’ব, কিন্তু, তথাপিতো সি পীৰা-চীৰা নিনিয়ে লগত।…..আৰু কিমান সময়নো বহা হ’ব সিহঁতৰ…. সেয়া নৈৰ পানীলৈ নামি গৈ বাইদেউৱে গান গোৱা আৰম্ভ কৰিলেই…. তেওঁ গান গাই আছে,,,,,, সি ওখ গৰাত বহি বিভোৰ হৈ চাই ৰৈছে তেওঁলৈ….মাজে মাজে এশাৰী দুশাৰী নিজেও গাইছে সি…. কহুঁৱা আৰু ঝাউবন বিলাকে বতাহত হালি জালি সোঁ সোঁ শব্দৰে সিহঁতৰ গানত সংগীত দিছে … এইবাৰ লাহেকৈ দুহাত মেলি শ্ল’ ম’ছনত সি পানীলৈ জাপ দি তেওঁৰ ওচৰতে পৰিছেগৈ….. নদীৰ পানী উফৰি বাইদেউৰ গাত পৰি তেওঁক প্ৰায় বুৰাইয়েই পেলাইছে…..প্ৰত্যাচক্ৰমণত বাইদেউৱেছও তাৰ গালৈ কাঁজলিয়ে কাঁজলিয়ে পানী চটিয়াইছে….. এইবাৰ দুয়ো দুয়োৰে গালৈ পানী চটিয়াই চটিয়াই আপোন পাহৰা হৈ পৰিছে….. হাঁহি হাঁহি নদীৰ সোঁতত এজনে আনজনৰ নাম লিখিছে….. দুয়োৰে মৰমবোৰ গলি গলি নদীখন ৰঙীণ কৰি তুলিছে,,,,, ওপৰত উৰি ফূৰা জিঞাবোৰে ৰংহীন দুপাখিত যেন তাৰ ৰং ঘঁহি ল’বলৈ হেতা-ওপৰা লগাইছে,,,,,, শিহুৱে ভুটুং দি মাজে মাজে সিহঁতক জোকাইছে… বাইদেউৱে লাজতে দুহাতেৰে মুখ ঢাকি আঙুলিৰ ফাঁকেৰে তালৈকে চাই ৰৈছে ….সময়বোৰ অসীমত বিলীন হৈ গৈছে…. .\nহঠাৎ পুতুকণৰ খোচত সি বাস্তৱলৈ ঘূৰি আহিল। বাইদেউৱে তাকেই কিবা সুধি আছে দেখোন!\n“শাকত নেখায় লোণ-ৰ পিছৰ ডোখৰ কি, সুধি আছে, কৈদে।”- আগৰ দৰেই থুলুকৰ কাষতে বহা পুতুকণে ফুচ ফুচাই প্রশ্নটো থূলমূলকৈ তাক জনাই দিলে যেনিবা।\nশাক বোলোতেই হঠাৎ মনত পৰিল তাৰ দেউতাকলৈ। দুবছৰৰ আগলৈকে ভাতৰ পাতত বহি কাঁহিৰ দাঁতিত কেঁচা নিমখ এজেবা নল’লে নোহো‌ৱা তাৰ দেউতাকে ডাক্তৰৰ নিৰ্দেশত এতিয়ালৈ নিমখ খো‌ৱাৰ অভ্যাোসেই বাদ দিলে। শাকৰ আঞ্জাত নিমখ বেছি হো‌ৱা বাবে আজি ৰাতিপু‌ৱাই তেখেতে তাৰ মাকক কমসোপা গালি পৰা নাছিল। তাৰ ডাঙৰ মোমায়েকেও নিমখৰ ছাটেই নলয় আজিকালি। চেনীও নাখায় তেওঁ।\nথুলুক ঠিয় হ’ল আৰু ফটাফত্ তাৰ উত্তৰ জনাই দিলে-\nথুলুকৰ লগৰ ল’ৰা ছোৱালী বিলাকে তাৰ উত্তৰটো শুনি গভীৰ চিন্তাত পৰিল। হওঁতে বাইদেউৱে ব’র্ডত লিখি থৈছে “পিটিকাত যায় তিনিগুণ” বুলি, কিন্তু মানুহৰ মগজুত প্ৰেছাৰ উঠো‌ৱাত থুলুকোতো আগৰ পৰাই ভাল, সেয়ে সি সেই বিষয়ে অলপ বেছি জানিবও পাৰে। ইপিনে, থুলুকৰ দেউতাক আৰু গাঁৱৰ কেইবাজনো লোকৰ প্ৰেছাৰৰ গণ্ডগোল থকা বাবে যো‌ৱা বছৰৰ পৰা সিঁহতৰ গাঁৱৰ উৰুকাৰ ভোজলৈ হাঁহৰ মাংস অনাৰ নিয়মটোকে যে উঠাই দিয়া হৈছিল, সেইটোও সিঁহতৰ অলপ-চলপ মনত আছে। মেজিৰ গুৰিত বহা আদ্দাটোত নিমখ প্ৰেছাৰৰ কাৰণে বৰবিহ বুলি আলোচনা হো‌ৱাও শুনিছিল সিঁহতে। সাতে-সোতৰই মিলাই হিচাব নিকাচ কৰি সিঁহতে শেষ পৰ্যন্ত কিবা সিদ্ধান্তলৈ আহোঁ আহোঁ হওঁতেই বাইদেউৱে আগৰ দৰেই একেধৰণে গৰজি উঠিল,-\n-কি পেংলাই কৰিবলৈ আহিছা? সমনীয়া পাইছা নেকি মোক তোমাৰ?? আৰম্ভণিৰ পৰাই তোমাক মন কৰি আছো মই, পঢ়াৰ সময়ত ভেবা লাগি কি চাই থাকা তুমি? পঢ়িবলৈ মন নাই যদি নাহিবা স্কুললৈ । কোনে কি পঢ়াই আছে তোমাৰ কাণত সোমাইগৈ নে নাই? নে মই কোৱা কথাবোৰ শুনিবলগীয়া কথা নহয় বুলি এখন কাণেৰে সুমুৱাই আনখন কাণেদি উলিয়াই দিয়া? হেড ছাৰক কম্প্লেইন্ কৰিম মই, তোমাৰ গার্জেনক ৰিপর্ট দিবলৈ ক’ম । নিজৰ ক্লাছ কৰিয়েই আজৰি নাপাওঁ, সদায় সদায় আকৌ লোকৰ ক্লাছ কৰিবলৈ পঠিয়াই দিয়ে আৰু ইয়াত আহি তোমালোকৰ আগত এনেই চিঞৰি থকা হয় । ….গালো বালো চব খোলাকটিৰ তাল…… তোমালোকৰ পঢ়িবলৈ মনেই নাই, পিছত বদনামটো হ’বগৈ মোৰ ……হ্যাঁ ???//\nথুলুকৰ টেমাটো বেয়া হৈ আহিছিল লাহে লাহে। ভেবা লাগি সি কেতিয়া চাইছে?!! আৰু মগজত নোসোমাবলৈ তেওঁ কৈছেইবা কি, সি নিজৰ অভিজ্ঞতাৰ পৰাহে কৈছে উত্তৰটো কিবা। আজি চিকিৎসা শাস্ত্ৰৰ লগত জড়িত ইমান কঠিন প্ৰশ্ন এটাৰ শুদ্ধ উত্তৰটোকে দিব পাৰিছে সি অথচ সেইজনীয়ে তাতো ভুল ধৰি তাক গালি পাৰিছে। নাই, এনেকৈ সদায় সদায় মনে মনে থাকিলে নহ’ব সি, চল পাই গৈছে এইজনী‌য়ে- সি ভাবিলে।\n: &^লা%$,,, ঘৰত কাৰোবাৰ প্ৰেছাৰ আছে যদি চাবচোন নিমখ এগালমান খু‌ৱাই ,,,,,%$% হস্পিটেল নিয়া ৰাস্তাতে চেটেপ্ দিয়ে নে নাই সেইটো‌ৱে চাইলৈ মোক ক’ব $#@লা,…[email protected]#$#%\nকথা ক’বলৈ আহিছে..,,*(0%^\nএনেয়ো সি কথা কমেই কয়, আজিৰ পৰা আৰু ইমানকণো নকয়। কাণত ধৰিলে সি আজিয়েই। টেট বাইদেউৰ আগত জনা প্রশ্নৰ উত্তৰো নিদিয়ে আৰু সি। হুঃ,,,বৰ একেবাৰে….!! তিনি বছৰৰ পিছত ক’ম ক’ম বুলি ভাবি থকা কথাটোৱো মনতেই জহিখহি শেষ হৈ যাবলৈ দিব সি, তেওঁ বুলি নকয় একো।\nএনেয়ো সঁচা কথা ক’লে থুলুক বেয়া।\n← কাটাৰৰ ডায়েৰী–২২ (ডা০ ভূপেন শইকীয়া)\nআমাৰ এনেকৈয়ে দিন যায়, এনেকৈয়ে ৰাতি পুৱায় (ঈশানজ্যোতি বৰা) →\nগল্ফীৰ ডায়েৰী ( মৌচুমী বৰি )\nপঢ়ি ভাল লাগিল আগলৈও এনেকুয়া লেখা পঢ়িবলৈ পাম বুলি আশা করিলো।*মমী হাজরিকা,মাজুলী,গড়মূর\ntridip Dutta ( ধেমাজী)\nহা,,,,,হা,,,,, বৰ ভাল লাগিল, আপোনাৰ নামৰ লগতে এই গল্পটো মই ফেচবুকত আপদেত দিলে আপোনাৰ কিবা আপত্তি আছে নিকি, ? জনাবলৈ নাপাহৰিব,


প্ৰবন্ধ – Page 22 – ফটাঢোল\nJanuary 1, 2018 প্ৰবন্ধ\t6 Comments\nপোনাৰাম গন্ধীয়া : এজন অখ্যাত কবি – ধনজিত বৰুৱা\nআমাৰ বাবে জীৱন হ’ল যুদ্ধ, কিতাপ, নাটক ইত্যাদি৷ জীৱনক এনে প্ৰতীকেৰেই বুজোৱা হয়৷ পিছে তেওঁৰ মতে জীৱন হ’ল ফুলনি৷ চাইকেলখন লৈ কামলৈ আহে৷ বাট চোৱাতকৈ আপোন মুখ চায়৷ বিভিন্ন সম্বন্ধৰ শব্দ ভূষণেৰে তৰণী সংঘৰ জ্যেষ্ঠ মহৰীজন আহি থাকে৷ পুৱাই খেতি পথাৰত লগ পোৱা বন্ধুসম মানুহবোৰৰ পৰা কাছাৰীৰ কামত অহা চৰিত্ৰবোৰ বুকুৰ মাজত সাঁচি থয়৷ তাৰে কবিতা গুঁঠি যায়৷ পৰিৱেশ, ৰাজনীতি নামৰ ছন্দ কাকনো এৰে – ☆☆ “বিহঙ্গমে গীত গায় ফুলে ফলে মধু পায় বাৰিষাৰ বৰষুণে জগত যায় ভৰি ——–“ বা\nDecember 1, 2017 প্ৰবন্ধ\t23 Comments\nশংকৰদেৱৰ নাট, কাব্য আৰু উপাখ্যানত হাস্যৰসৰ বৈচিত্ৰতা – মালামণি গোস্বামী শৰ্মা\nসাহিত্যৰ সাৰ্থকতা নিৰ্ভৰ কৰে ৰস সৃষ্টিৰ দ্বাৰা পাঠকৰ মন আনন্দাপ্লুত কৰি তুলিব পৰাত। ভাৰতীয় সাহিত্যত ৰসৰ স্থান অতি উচ্চ। মহাপুৰুষ শংকৰদেৱৰ সাহিত্যৰাজীও নানা স্বাদৰ ৰস সম্ভাৰে সমৃদ্ধ। গুৰুজনাৰ সাহিত্যত ৰসৰ প্ৰসংগ চৰ্চা কৰিলে ভক্তি ৰসৰ কথাই প্ৰথম মনলৈ আহে। পিছে একশৰণ নাম আৰু ভক্তি ধৰ্ম প্ৰচাৰৰ লগতে শ্ৰোতা-দৰ্শকক আনন্দ দানৰ উদ্দেশ্যে ৰচনা কৰা মহাপুৰুষজনাৰ ৰচনাৰাজীত হাস্য, কৰুণ, শৃংগাৰ, বীৰ, ৰৌদ্ৰ আদি ৰসৰো সমাৱেশ লক্ষ্য কৰা যায়। হাস্যৰসৰ স্থায়ীভাব হাস। চৰিত্ৰৰ অসামঞ্জস্যপূৰ্ণ বচন, বিকৃত বেশ-ভূষা, চাল-চলন আদিৰ মাধ্যমেৰে সাহিত্যত হাস্যৰস সৃষ্টি\nDecember 1, 2017 প্ৰবন্ধ\t12 Comments\nপদ্মনাথ গোহাঞিবৰুৱাৰ ধেমেলীয়া নাটকত এক বিহংগম দৃষ্টিপাত – ড. দীপশিখা কলিতা\nঅসমীয়া সাহিত্যৰ ইতিহাসৰ বিশেষভাৱে স্মৰণীয় সময় উনবিংশ শতিকাৰ শেষৰ ফাললৈ জন্মলাভ কৰা যিসকল মহান হিতৈষীয়ে অসমীয়া ভাষা সাহিত্যৰ উত্তৰণৰ বাবে প্ৰচাৰ আৰু প্ৰসাৰৰ হেতু নিজৰ জীৱন-পণ ৰাখিছিল, সেইসকল প্ৰথিতযশা অসমীয়া সাহিত্যিকৰ মাজৰ অন্যতম এজন আছিল পদ্মনাথ গোহাঞিবৰুৱা। গোহাঞিবৰুৱাৰ সৃষ্টিশীল জীৱনত এভুমুকি– ১৮৭১ চনত লক্ষীমপুৰ জিলাৰ নকাৰি গাঁৱত জন্মলাভ কৰা এইজন স্মৰণীয় ব্যক্তিয়ে উত্তৰ লক্ষীমপুৰ, শিৱসাগৰ আৰু কহিমাত স্কুলীয়া শিক্ষা সম্পূৰ্ণ কৰে। কলিকতালৈ উচ্চ শিক্ষা গ্ৰহণৰ বাবে গৈছিল যদিও সেয়া আধৰুৱা হৈ থাকিল। স্কুলত শিক্ষকতা কৰাৰ উপৰিও ভালেমান ৰাজহুৱা দায়িত্ব সুচাৰুৰূপে\nলীলা গগৈৰ ৰচনাত হাস্যৰস – ডঃ চন্দ্ৰ কমল চেতিয়া\nঅসমীয়া সাহিত্য জগতৰ পৰিচিত নামসমূহৰ ভিতৰত অন্যতম হ’ল ড: লীলা গগৈ৷ নৈ বৈ যায় উপন্যাস যোগেদি অসমীয়া গ্ৰাম্য জীৱনটোক সামগ্ৰিকভাৱে প্ৰতিফলিত কৰা গগৈদেৱে আৰু ভালেখিনি মননশীল ৰচনাৰে অসমীয়া সাহিত্যৰ বৰ ভঁৰালটো চহকী কৰি থৈ গ’ল৷ বিশেষকৈ অসমৰ লোক-সংস্কৃতিৰ সমলসমূহ আৰু হেৰাই যাব ধৰা বুৰঞ্জীৰ বিভিন্ন সমলসমূহ যি ঐকান্তিক প্ৰচেষ্টাৰে সংগ্ৰহ কৰি উত্তৰ প্ৰজন্মৰ বাবে সংৰক্ষিত কৰি গ’ল তাৰ বাবে তেওঁ চিৰদিন অসমবাসীৰ স্মৰণীয় হৈ ৰ’ব৷ লীলা গগৈয়ে ১৯৫৬-৫৭ চনৰ পৰাই ‘অসম বাণী’ৰ লগতে সেই সময়ৰ ভালেকেইখন কাকত-আলোচনীত সমসাময়িক সময়ছোৱাক লৈ\n(১)১৯৯৬-৯৭ চনৰ ঘটনা। আমি তেতিয়া গুৱাহাটী বিশ্ববিদ্যালয়ৰ ৮নং ছাত্ৰাবাসৰ আৱাসী আছিলো। এদিন ভৰ দুপৰীয়া মই মোৰ বন্ধু মানৱৰ কোঠালিত একেখন বিছনাতে এনেয়ে পৰি আছিলো। চৰকাৰী বন্ধৰ দিন। বাহিৰত চৌফলীয়া ৰ’দ। ভিতৰতো অসহ্য গৰম। কোনো নিৰ্দিষ্ট বিষয় নোহোৱাকৈ এনেয়ে কথা পাতি থাকোঁতেই নেকি লাহে লাহে আমাৰ চিলমিলীয়া টোপনিও আহিছিল হ’ব পায়; ঠিক তেনেকুৱা সময়তে দুৱাৰত কেইটামান মিহি টোকৰ পৰিল। টোপনি ভাঙি যোৱাৰ বিৰক্তিৰে মানৱে ‘কোন’ বুলি এটা চিঞৰ মাৰিলে। দুৱাৰখন লাহেকৈ ঠেলি আমাৰ হোষ্টেলৰে আবাসী আমাৰ লগৰে এজনে কেৱল মূৰটো ভিতৰলৈ\nDecember 1, 2017 প্ৰবন্ধ\t3 Comments\nমাথোঁ আধা ঘণ্টা! -জুৰী বৰা বৰগোহাঞি\nভাৰতৰ প্ৰাক্তন ৰাষ্ট্ৰপতি, বিজ্ঞানী এ পি জে আব্দুল কালামে উত্তৰ-পূৰ্বাঞ্চললৈ আহি বৰ গুৰুত্বপূৰ্ণ কথা এটা কৈছিল৷ ‘শিক্ষকসকলে আধা ঘণ্টাকৈ পঢ়ক!’ তাৰ অৰ্থ এইটো– আমাৰ শিক্ষক সকলে আধাঘণ্টাও নপঢ়ে৷ শিক্ষকতাৰ দৰে বৃত্তিত জড়িত লোকক দিয়া এই উপদেশে বহুতকে ভবাই তুলিছিল, চৌদিশে আলোচিত হৈছিল৷ এ পি জে কালাম এজন অত্যন্ত মেধাসম্পন্ন ব্যক্তি, উচ্চমানৰ চিন্তাবিদ আছিল৷ সেয়ে তেওঁৰ কথাৰ তাৎপৰ্য্য মন কৰিবলগীয়া৷ ‘শিক্ষকসকলে আধা ঘণ্টাকৈ পঢ়ক৷’ শিক্ষকতা বৃত্তিত জড়িত বহুতৰ বাবে এই উপদেশ লজ্জাজনক বুলিও বিবেচিত হ’ব যদিহে তেওঁলোকে গভীৰতাৰে এইবিষয়ে চিন্তা কৰে৷\nDecember 1, 2017 প্ৰবন্ধ\tOne comment\nদণ্ডীনাথ কলিতাৰ ব্যঙ্গ ৰচনাত সমাজ সচেতনতা (কবিতাৰ বিশেষ উল্লিখনেৰে) – চাহিন জাফ্ৰি\nকোনো সমাজ, শ্ৰেণী, মতবাদ, ৰীতি-নীতিক লৈ যি নৈবক্তিক বিদ্ৰুপাত্মক ৰচনাৰ সৃষ্টি হয় আৰু তাৰ বুকুত যি হাস্যৰস সোমাই থাকে, তাকে satire বা ব্যঙ্গ হাস্যৰস বোলে। …সমাজৰ কোনো সমূহীয়া সমস্যা বা বিষয় লৈ ব্যঙ্গ হাস্যৰসিকে হাস্যৰস সৃষ্টি কৰে।(লীলা গগৈ,’সাহিত্য দুটিমান আলোচনা, পৃ.৫) ব্যঙ্গ সম্পৰ্কে বিভিন্ন সময়ত বিভিন্নজনে বিভিন্ন মতবাদ আগবঢ়াই থৈ গৈছে। চেমুৱেল জনচনৰ মতে – ব্যঙ্গ হৈছে অপৰাধ আৰু ধূর্তলিক ভৎসনা কৰি লেখা এবিধ পদ্য। আনহাতে আমেৰিকান সমালোচক এম. এইচ.আব্ৰাহমছৰ মতে – ‘ব্যঙ্গ ৰচনাই পঢ়ুৱৈক আমোদ দিব পাৰিব লাগিব। পাত্ৰ\nচেলুলইডত হাস্য-ব্যংগঃ চাৰ্লি চেপলীন, ‘দি গ্ৰেট ডিক্টেটৰ’ ইত্যাদি – গীতিকা শইকীয়া\nহাঁহিয়ে জীৱন সহজ কৰে। হাঁহিয়ে আয়ুস বঢ়ায়। জনজীৱনৰ বিৱৰ্তনৰ বিভিন্ন ক্ষেত্ৰত হাঁহি এক অপৰিহাৰ্য অংগ হৈ আহিছে। সাহিত্য-সংস্কৃতি সকলোতেই হাঁহিৰ ভৰপূৰ প্ৰয়োগ-প্ৰসাৰ ঘটি আহিছে। এই হাঁহি তথা হাস্য-ব্যংগক মনোৰঞ্জনৰ এক অন্যতম আহিলা চলচ্চিত্ৰত কিদৰে সংপৃক্ত কৰা হ’ল অথবা হৈ আহিছে তাৰ এক সম্যক আলোচনা কৰিবলৈ চেষ্টা কৰা হৈছে। যিহেতু ইউৰোপ আৰু আমেৰিকা মূলতে হলিউডতেই চিনেমাৰ ইতিহাস আৰম্ভ হৈছিল সেয়ে তাৰপৰাই চিনেমা তথা হাস্য-ব্যংগ চিনেমাৰ ক্ৰমবিকাশৰ আলোচনা কৰি লাহে লাহে বলিউড তথা ভাৰতৰ আঞ্চলিক ছবি আৰু শেষত অসমীয়া চিনেমাত হাস্য-ব্যংগৰ ওপৰত\nNovember 1, 2017 প্ৰবন্ধ\t7 Comments\nঅসমীয়া হাস্যৰসাত্মক সাহিত্যলৈ “জোনাকী যুগ“ৰ অৱদান – প্ৰণৱ নাথ\nঅসমীয়া ভাষা সাহিত্যৰ উত্তৰণত “জোনাকী যুগ’’ৰ অৱদান আছিল কল্পনাতীতভাৱে অপৰিসীম৷ এই যুগতেই আৰম্ভ হোৱা বিভিন্ন ধৰণৰ সাহিত্যৰ শাখাই অসমীয়া ভাষালৈ প্ৰভুত অৰিহনা যোগাইছিল৷ ’চনেট’কে ধৰি “আধুনিক কবিতা’’ বোৰৰ ৰচনা এই সময়তেই আৰম্ভ হ’ব ধৰে৷ গদ্য সাহিত্যৰ বিকাশ, আধুনিক বুৰঞ্জী, প্ৰবন্ধকে ধৰি বিভিন্ন ঠাইত অসংৰক্ষিত অৱস্থাত থকা লোকসাহিত্য বা সাঁচিপতিয়া পুথিবোৰকো সংৰক্ষণ আৰু সংকলন কৰাৰ ব্যৱস্থাও তেতিয়াই আৰম্ভ হৈছিল৷ ’জোনাকী যুগ’তেই অসমীয়া সাহিত্যলৈ প্ৰকৃত হাস্যৰসাত্মক সাহিত্যৰো প্ৰৱেশ ঘটে৷ পৌৰাণিক ধৰ্মীয় বা আখ্যান সাহিত্যত দুই এক চৰিত্ৰৰ জৰিয়তে হাস্যৰসৰ অৱতাৰণা কৰিবলৈ প্ৰয়াস\nNovember 1, 2017 প্ৰবন্ধ\t14 Comments\nঅসমীয়া গালি-শপনিবোৰ – বিজয়া বৰুৱা\nসংস্কৃতি হ’ল মানুহৰ সামাজিক আচৰণৰ মূৰ্ত প্ৰকাশ৷ সংস্কৃতিৰ এটা ভাগ হ’ল লোক-সংস্কৃতি৷ অসমৰ লোক-সংস্কৃতিৰ পথাৰখন অতি সাৰুৱা৷ অসমীয়া সমাজ জীৱনত বিভিন্ন অঞ্চলত প্ৰচলিত গালি শপনিবোৰৰ লোক সংস্কৃতিত এক সুকীয়া স্থান আছে৷ এই গালি শপনিবোৰৰ আৰম্ভণি ক’ত কেনেকৈ হ’ল তাক কোৱা টান৷ গালি শপনিবোৰৰ মূল আধাৰ হ’ল কাজিয়া৷ কাজিয়া নকৰিলেও ’গোৱাল গালি’ৰ প্ৰচলন আমাৰ সমাজত আছে৷ অসমীয়া সাহিত্যতো কাজিয়াৰ বৰ্ণনা পোৱা যায়৷ পৌৰাণিক সাহিত্যত ইয়াৰ বৰ্ণনা আছে৷ মহাপুৰুষ শংকৰদেৱৰ “পাৰিজাত হৰণ“ত শচী আৰু সত্যভমাৰ কাজিয়া, “চোৰধৰা পিম্পৰা গুচোৱা“ত যশোদাই গুৱালিনীসকলক উদ্দেশ্যে


Class 10 Science Chapter3| ধাতু আৰু অধাতু Full Concept | ধাতু আৰু অধাতু\nClass 10 Science Chapter3| ধাতু আৰু অধাতু\nআজি আমি আপোনালোকৰ বাবে লৈ আহিছোঁ Class 10 Science Chapter3Metals And Non Metals তথা অসমীয়া মাধ্যমৰ দশম মান শ্ৰেণীৰ বিজ্ঞানৰ তৃতীয় অধ্যায় “ধাতু আৰু অধাতু” ৰ বিষয়ে। Class 10 Science Chapter3সবিশেষ জানিবলৈ হলে আপুনি প্ৰথমতে পৰ্য্যাবৃত্ত তালিকা (Periodic Table) ৰ বিষয়ে জানিব লাগিব । যদি আপুনি পৰ্য্যাবৃত্ত তালিকাৰ বিষয়ে জানিব বিচাৰে তেন্তে এতিয়াই লিংকত ক্লিক কৰক ।\nপোন প্ৰথমতে ধাতু আৰু অধাতুৰ বিষয়ে জানিবলৈ হলে ইহঁতৰ সাধাৰণ ধৰ্মৰ বিষয়ে জানিব লাগিব। ধাতু আৰু অধাতুৰ সাধাৰণ ধৰ্মৰ ভিতৰত আমি ইয়াত এতিয়া আলোচনা কৰিম ধাতুৰ ভৌতিক ধৰ্মৰ (Physical Properties of Metal) বিষয়ে।\nধাতুৰ ভৌতিক ধৰ্মৰ (Physical Properties of Metal)\nধাতুৰ ৰাসায়নিক ধৰ্ম (Chemical Properties of Metal) :\nধাতুৰ দহন বিক্ৰিয়া\nধাতুৱে পানীৰ সৈতে বিক্ৰিয়া\nধাতুৱে এচিডৰ সৈতে বিক্ৰিয়া\nধাতু আৰু আন ধাতৱ লৱনৰ বিক্ৰিয়া\nধাতু আৰু অধাতুৰ বিক্ৰিয়া\nআয়নীয় যৌগৰ ধৰ্ম (Properties of Ionic Compound)\nধাতুৰ উৎস আৰু আহৰণ পদ্ধতি\nনিম্ন সক্ৰিয় ধাতু কিদৰে নিষ্কাষণ কৰা হয়\nমজলীয়া সক্ৰিয় ধাতু কিদৰে নিষ্কাষণ কৰা হয়?\nউচ্চ সক্ৰিয় ধাতু কিদৰে নিষ্কাষণ কৰা হয়?\nধাতুৰ পৰিশোধন পদ্ধতি\nক্ষয়ীভৱন আৰু ক্ষয় প্ৰতিৰোধ\nImportant Question For HSLC Exam\nশেষ বাক্য:Class 10 Science Chapter 3\nধাতুৰ বিভিন্ন ভৌতিক ধৰ্ম আছে যদিও গোটেইখিনি দশম মান শ্ৰেণীত আলোচনা কৰাৰ প্ৰয়োজন নপৰে। সেইবাবে প্ৰয়োজনীয় কেইটামান ধাতুৰ ভৌতিক ধৰ্মৰ বিষয়ে তলত উল্লেখ কৰা হল।\nবিশুদ্ধ ধাতুসমূহৰ সাধাৰণতে চিকমিকিয়া গুণ থাকে কিন্তু আয়ডিন (I) অধাতু যদিও চিকমিকিয়া গুণ যুক্ত।\nধাতু সমূহ সাধাৰণতে কঠিন অৱস্থাত থাকে যদিও পাৰা (Hg) সাধাৰণ উষ্ণতাত জুলীয়া অৱস্থাত থাকে।\nধাতু সমূহ অধিক মাত্ৰাত ঘাত সহনশীল । ধাতু সমূহক হাতুৰীৰে কোবালেও পৰিৱৰ্তন নহয়। প্ৰায়বোৰ ধাতু কঠিন অৱস্থাত থাকে । কাৰ্বন (C) অধাতু হোৱাহেতুকে ইয়াৰ অৱৰূপ হীৰা (Diamond) আটাইতকৈ কঠিন পদাৰ্থ।\nধাতুৰ ঘাত নমনীয়তা গুণ সম্পন্ন। উদাহৰণ স্বৰূপে সো‍ন(Au) অতি ঘাত নমনীয়তা গুণ সম্পন্ন। ইয়াৰ প্ৰায় এক গ্ৰাম সো‍নৰ পৰা প্ৰায়2কিলোমিটাৰ দীঘল তাৰ প্ৰস্তুত কৰিব পৰা যায়।\nধাতু সাধাৰণতে তাপ আৰু বিদ্যুতৰ সুপৰিবাহী। অধাতু বিদ্যুতৰ কুপৰিবাহী যদিও কাৰ্বন (C) ৰ বহুৰূপ গ্ৰেফাইট বিদ্যুতৰ সুপৰিবাহী।\nধাতু সমূহৰ নিনাদী গুণ সম্পন্ন ধৰ্ম থাকে।\nClass 10 Science Chapter3ৰ এইখিনি কথা আলোচনা কৰাৰ পিছত কিছু প্ৰয়োজনীয় প্ৰশ্ন ইয়াত সুধিব পাৰে। এই প্ৰশ্ন সমূহ আমি ইয়াত যোগ কৰিছোঁ যদিও ইয়াৰ উত্তৰ আলোচনা নকৰিলোঁ কাৰণ যদি আপুনি আমাৰ আলোচ্য বিষয় বুজিব পৰিছে তেন্তে অতি সহজেই ইয়াৰ উত্তৰ দিব পাৰিব। যদি আপুনি তলত উল্লেখ কৰা প্ৰশ্নৰ উত্তৰ বিচাৰি পোৱা নাই তেন্তে অপেক্ষা কৰক, পৰৱৰ্তী আলোচনাত আমি Full Question Answers Class 10 Science Chapter3Metal And Non Metal ৰ।\nবৰ্তমানলৈকে আলোচনা কৰা বিষয় “Class 10 Science Chapter 3” ৰ পৰা ধাতু আৰু ধাতুৰ সংজ্ঞা দিব পৰা হোৱা নাই। ইয়াৰ কাৰণ হিচাপে কব লাগিব যে শুদ্ধ সংজ্ঞা দিবলৈ হলে আমি ধাতুৰ ৰাসায়নিক ধৰ্ম (Chemical Properties of Metal) ৰ বিষয়ে আলোচনা কৰিব লাগিব।\nএতিয়ালৈকে আমি ধাতুৰ ভৌতিক ধৰ্ম (Physical Properties of Metal) ৰ বিষয়ে আলোচনা কৰিলোঁ। এতিয়া আমি আলোচনা কৰিম ধাতুৰ ৰাসায়নিক ধৰ্ম (Chemical Properties of Metal) ৰ বিষয়ে।\nপ্ৰায় সকলো ধাতুৱে বায়ু বা অক্সিজেন উপস্থিতিত দহন ঘটালে ধাতৱ অক্সাইড উৎপন্ন হয়।\nধাতু + অক্সিজেন —–> ধাতৱ অক্সাইড\n2Cu + O2—–> 2CuO\n4Al+ 3O2——>2Al2O3\nওপৰৰ বিক্ৰিয়াত উৎপন্ন হোৱা Al2O3 কিছু বিশেষ গুণ আছে। ধাতৱ অক্সাইডসমূহ সাধাৰণতে ক্ষাৰকীয় । কিন্তু কিছুমান ধাতৱ অক্সাইডে আম্লিক বা ক্ষাৰকীয় উভয় ধৰ্মকে প্ৰদৰ্শন কৰে।\nকিছুমান ধাতৱ অক্সাইডে এছিড আৰু ক্ষাৰ উভয়ৰে সৈতে বিক্ৰিয়া কৰি লৱণ আৰু পানী উৎপন্ন হয়। সেইবাবে ইয়াক উভধৰ্মী অক্সাইড বোলে।\nAl2O3+6 HCl ——–> 2AlCl3+ 3H2O\nAl2O3+ 2NaOH ——–> 2NaAlO2+ H2O\nযদিও ধাতুৱে মুক্ত পৰিৱেশলত অৰ্থাৎ অক্সিজেনৰ সৈতে বিক্ৰিয়া কৰি ধাতৱ অক্সাইড উৎপন্ন কৰে কিন্তু সকলো ধাতুৰ সৈতে সমান বাবে বিক্ৰিয়া নকৰে। কিছুমান ধাতুৱে বায়ুৰ লগত বিক্ৰিয়া অতি প্ৰবল ভাৱে কৰে। যেনে – ছডিয়াম, পটেছিয়াম ইত্যাদি।\nNa, K আদি ধাতুৱে বায়ুত থকা জ্বলীয় বাষ্পৰ সৈতে ইমান প্ৰবল ভাৱে বিক্ৰিয়া কৰে যে জুই জ্বলি উঠে। সেয়েহে দুৰ্ঘটনাৰ পৰা হাত সাৰিবলৈ ইহঁতক কেৰাচিন তেলত ডুবাই ৰখা হয়।\nইয়াৰ ওপৰিও Mg, Al, Zn, Pb আদি ধাতুৰ পৃষ্ঠত অক্সাইডৰ আৱৰণ থাকে যাতে ধাতুটোক অধিক জাৰণৰ পৰা ৰক্ষা কৰিব পাৰে। অৰ্থাৎ ইহঁতে বায়ুৰ সৈতে ইমান প্ৰৱল ভাবে বিক্ৰিয়া নকৰে।\nধাতুৱে সাধাৰণতে পানীৰ সৈতে বিক্ৰিয়া কৰি ধাতৱ অক্সাইড আৰু হাইড্ৰজেন গেছ উৎপন্ন কৰে। পানীৰ দ্ৰৱনীয় ধাতৱ অক্সাইডে পানীত দ্ৰৱীভূত হৈ ধাতুৰ হাইড্ৰক্সাইড উৎপন্ন কৰে।\nধাতু+ পানী ——> ধাতৱ অক্সাইড + হাইড্ৰজেন\nধাতৱ অক্সাইড + পানী ——> ধাতৱ হাইড্ৰক্সাইড + হাইড্ৰজেন গেছ\n1) 2K+2KOH—–> 2KOH + H2\n2) 2Na + 2H2O—-> 2NaOH+ H2\nওপৰোক্ত বিক্ৰিয়াত উৎপন্ন হোৱা H2 গেছ নিমিষতে জ্বলি উঠে। কিন্তু আন কিছুমান ধাতু যেনে Ca য়ে বিক্ৰিয়া কৰি উৎপন্ন হোৱা H2 গেছ জ্বলি নুঠে।\nCa+2H2O—–> Ca(OH)2+ H2\nইয়াৰ ওপৰিও Mg য়ে ঠাণ্ডা পানীৰ সৈতে বিক্ৰিয়া নকৰে যদিও গৰম পানীৰ লগত বিক্ৰিয়া কৰি Mg(OH)2 আৰু H2 গেছ উৎপন্ন কৰে।\nAl, Fe, Zn আদিয়ে ঠাণ্ডা অথবা গৰম পানী কাৰোৰে সৈতে বিক্ৰিয়া নকৰে। ইহঁতে গৰম পানীৰ জ্বলীয় বাষ্পৰ সৈতে বিক্ৰিয়া কৰি ধাতৱ অক্সাইড আৰু H2 গেছ উৎপন্ন কৰে ।\n2Al + 3H2O(g)——–> Al2O3+ 3H2\n3Fe +4H2O(g)——-> Fe3O4+ 4H2\nআনহাতে Pb, Cu, Ag, Au আদিয়ে কোনো অৱস্থাতেই পানীৰ সৈতে বিক্ৰিয়া নকৰে।\nসাধাৰণতে ধাতুৱে এচিডৰ সৈতে বিক্ৰিয়া কৰিলে ধাতুৰ লৱণ আৰু H2 গেছ উৎপন্ন হয় কিন্তু সকলো ক্ষেত্ৰতে নহয়।\nধাতু + এছিড ——-> ধাতৱ লৱণ + হাইড্ৰজেন গেছ, যেনে – 2Na+ 2HCl—> 2NaCl+ H2\nকিন্তু নাইট্ৰিক এছিড (HNO3) ৰ লগত ধাতুৱে বিক্ৰিয়া কৰিলে H2 উৎপন্ন নহয়। কাৰণ HNO3 এক প্ৰকাৰৰ জাৰক পদাৰ্থ। এই বিক্ৰিয়াত উৎপন্ন হোৱা H2 গেছক পানীলৈ পৰিৱৰ্তন কৰে।\nধাতুৱে অনা ধাতৱ লৱনৰ সৈতে বিক্ৰিয়া কৰিলে সাধাৰণতে প্ৰতিস্থাপন বা অপসৰণ বিক্ৰিয়া ঘটে। যদি আপুনি প্ৰতিস্থাপন বা অপসৰণ বিক্ৰিয়া (Displacement reaction In Assamese Medium Science Class 10) কি নাজানে তেন্তে ওপৰৰ লিংকত ক্লিক কৰক । প্ৰতিস্থাপন বা অপসৰণ বিক্ৰিয়া বুজিবলৈ হলে আমি ধাতুৰ সক্ৰিয়তা শ্ৰেণীৰ কথা বুজিব লাগিব।\nধাতু আৰু অধাতুৰ বিক্ৰিয়া সাধাৰণতে সিহঁতৰ বহিৰ্তম কক্ষত থকা মুঠ ইলেক্ট্ৰনৰ সংখ্যাৰ ওপৰত নিৰ্ভৰ কৰে।\nধাতুৱে সাধাৰণতে ইয়াৰ বহি: তম কক্ষত থকা অতিৰিক্ত ইলেক্ট্ৰন ত্যাগ কৰি ধনাত্মক আয়ন গঠন কৰাৰ বিপৰীতে অধাতু বহি: তম কক্ষত ইলেক্ট্ৰন গ্ৰহণ কৰি ঋণাত্মক আয়ন গঠন কৰে ।\nউদাহৰণ স্বৰূপে লোৱা Na আৰু Cl ৰ মাজৰ বিক্ৰিয়াৰ কথাকে কব পাৰি। ধনাত্মক বা ঋণাত্মক আধানৰ মাজত এক বিদ্যুৎ স্থিতীয় আকৰ্ষণী বলৰ দ্বাৰা বান্ধ খাই NaCl যৌগ গঠন হয়। এনেদৰে গঠন হোৱা যৌগক আয়নীয় যৌগ (Ionic compound) বোলে।\nএতিয়া কথা হল আয়নীয় যৌগ কি বা ইহঁতৰ কিবা বৈশিষ্ট আছে নেকি তাৰ বিষয়ে জনাটো অতি প্ৰয়োজন।\nআয়নীয় যৌগ সমূহ সাধাৰণতে কঠিন বা গোটা আৰু কিন্তু দৃঢ়। কিয়নো ধনাত্মক আৰু ঋণাত্মক আধানৰ মাজত বিদ্যুৎস্থিতিয় আকৰ্ষণীয় বল যথেষ্ট শক্তিশালী।\nআয়নীয় যৌগৰ মাজত আন্ত:আয়ণীয় বিদ্যুৎস্থিতিয় বল বেছি হোৱা বাবে উতলাংক আৰু গলনাংক বেছি হয়।\nআয়নীয় যৌগ সমূহ পানীত দ্ৰৱনীয় যদিও কেৰচিন , পেট্ৰল আদি দ্ৰাৱকত দ্ৰৱনীয় নহয়।\nআয়নীয় যৌগ সমূহ বিগলিত অৱস্থাত বিদ্যুৎ পৰিবহন কৰিব পাৰে।\nএতিয়ালৈকে ধাতুৰ ভৌতিক আৰু ৰাসায়নিক ধৰ্মৰ বিষয়ে আলোচনা কৰিলোঁ যদিও ধাতুৰ উৎস কি বা ইয়াক কিদৰে আহৰণ কৰা হয় তাৰ বিষয়ে নাজানো। এতিয়া আমি আলোচনা কৰিম What is the source of metal অৰ্থাৎ ধাতুৰ উৎস কি?\nবৰ্তমান লৈকে আৱিষ্কৃত ধাতুসমূহৰ প্ৰায় ভাগেই পৃথিৱীৰ খোলত পোৱা যায়। মৌল বা যৌগ অৱস্থাত পোৱা এনেধৰণৰ পদাৰ্থক খনিজ পদাৰ্থ বা মনিক (Minerals) বোলে।\nএনেধৰণৰ মনিক যাৰ পৰা অতি কম খৰচত লাভজনক ভাৱে কোনো এবিধ ধাতু সহজভাৱে আহৰণ কৰিব পৰা যায় তাক Ore অৰ্থাৎ আকৰ বা আকৰিক বোলে।\nধাতুৰ আহৰণত বিভিন্ন পদ্ধতি ব্যৱহাৰ কৰা হয়। ইঁহতক আহৰণ কৰিবলৈ সাধাৰণতে ইহঁতৰ সক্ৰীয়তা ওপৰত নিৰ্ভৰ কৰি আহৰণ কৰা হয়। ধাতু সমূহক সাধাৰণতে তিনিটা শ্ৰেণীৰ ভিত্তিত নিষ্কাষণ কৰা হয়।\nউচ্চ সক্ৰিয় ধাতু। যেনে- K, Na, Ca, Mg ইত্যাদি।\nমজলীয়া সক্ৰিয় ধাতু। যেনে- Zn, Fe, Pb ইত্যাদি।\nনিম্ন সক্ৰিয় ধাতু। যেনে- Cu, Hg ইত্যাদি।\nধাতু সমূহক খনিৰ পৰা আহৰণ কৰাৰ পিছত প্ৰথমতে তাত মিহলি হৈ থকা অপদ্ৰব্য সমূহক আঁতৰ কৰা হয়। ইয়াক আকৰৰ গাঢ়ীকৰণ বুলি কোৱা হয়। ইয়াত বিভিন্ন পদ্ধতি ব্যৱহাৰ কৰা হয় যদিও Class 10 Science ৰ বাবে আমি একো আলোচনা নকৰো কাৰণ এই বিষয় সমূহ আগৰ শ্ৰেণীত শিকি আহিছে।\nআমি আগতে উল্লেখ কৰিছো যে ধাতু সমূহ সক্ৰিয়তা শ্ৰেণীৰ ওপৰত নিৰ্ভৰ কৰি নিষ্কাশন কৰা হয়। আপুনি যদি সক্ৰিয়তা শ্ৰেণী কি নাজানে, তেন্তে এতিয়াই ক্লিক কৰক জানিবলৈ।\nসক্ৰিয়তা শ্ৰেণীৰ একেবাৰে তল ফালে থকা ধাতুসমূহ প্ৰায় নিষ্ক্ৰিয়। ইহঁতৰ প্ৰকৃতিত মুক্ত অৱস্থাত পোৱা যায়। ইয়াতকৈ কিছু সক্ৰিয় ধাতু যেনে Hg, Cu আদি সাধাৰণতে অক্সিজেনৰ উপস্থিতিত উত্তপ্ত কৰিলে Hg লৈ বিজাৰিত হয়।\n2HgS+ 3O2 + তাপ ———> 2HgO+ 2SO2\n2HgO + তাপ ————> 2Hg+ O2\n2Cu2S+3O2 + তাপ ———-> 2Cu2O+ 2SO2\n2Cu2O+ Cu2S + তাপ ———-> 6Cu+ SO2\nমজলীয়া সক্ৰিয় ধাতুৰ সাধাৰণতে ছালফাইড বা কাৰ্বনেট যুক্ত আকৰ থাকে। ইহঁতৰ তুলনাত অক্সাইড যুক্ত আকৰ নিষ্কাষণ অতি সহজ । সেইবাবে ইঁহতক প্ৰথমতে অক্সাইড লৈ ৰূপান্তৰিত কৰা হয়।\nইয়াৰ পিছৰ অতিৰিক্ত বায়ুৰ উপস্থিতিত উচ্চ তাপত ছালফাইড যুক্ত আকৰ উত্তপ্ত কৰি ধাতৱ অক্সাইড লৈ ৰূপান্তৰ কৰা হয়। ইয়াক তাপ জাৰণ (Roasting) বুলিও কোৱা হয়। আনহাতে পৰিমিত বায়ুৰ উপস্থিতিত কাৰ্বনেট যুক্ত আকৰ ধাতৱ অক্সাইড লৈ ৰূপান্তৰ কৰা হয়। ইয়াক দগ্ধিকৰণ বুলিও কোৱা হয়। যেনে-\n2ZnS+3O2 + তাপ ——–> 2ZnO+2SO2\nZnCO3 + তাপ ———-> ZnO + CO2\nতাপজাৰণ আৰু দগ্ধিকৰণ পদ্ধতি পোৱা অক্সাইড যুক্ত আকৰ উপযুক্ত বিজাৰকৰ সৈতে উত্তপ্ত কৰিলে ধাতু লৈ বিজাৰিত হয়। যেনে- ZnO + C ———-> Zn + CO\nউচ্চ সক্ৰিয় ধাতুসমূহক সাধাৰণতে তাপজাৰন বা দগ্ধিকৰণ প্ৰক্ৰিয়াৰ দ্বাৰা নিষ্কাষণ কৰিব পৰা নাযায় কাৰণ এই ধাতুৰ অক্সাইডৰ পৰা কাৰ্বনে অক্সিজেন আঁতৰ কৰিব নোৱাৰে। কাৰণ এই ধাতু সমূহ কাৰ্বনৰ তুলনাত অক্সিজেনৰ প্ৰতি আসক্ত বেছি।\nসেইকাৰণে উচ্চ সক্ৰিয় ধাতু সমূহ সাধাৰণতে বিদ্যুৎ বিজাৰণৰ দ্বাৰা নিষ্কাষণ কৰা হয়। যেনে – Na , Mg, বা Ca আদি ধাতু সমূহক সিহঁতৰ বিগলিত ক্লৰাইডৰ বিদ্যুৎ বিশ্লেষণৰ দ্বাৰা ধাতু নিষ্কাষণ কৰা হয়। এই প্ৰক্ৰিয়াত কেথডত ধাতু জমা হয় আৰু এনডত ক্লৰিন গেছ যুক্ত হয়।\nকেথড: Na+ + e– ——-> Na\nএনড: 2Cl– ———> Cl2 + 2e–\nবিভিন্ন পদ্ধতিৰে নিষ্কাষণ কৰি পোৱা ধাতু সমূহক সম্পূৰ্ণ বিশুদ্ধ ৰূপত পোৱা নাযায়। সেয়েহে বিদ্যুৎ পৰিশোধন পদ্ধতিৰ সহায়ত Cu, Zn, Sn, Ni, Ag, Au আদি ধাতুক নিষ্কাষণৰ পিছত পৰিশোধন কৰা হয়।\nবিদ্যুৎ পৰিশোধন পদ্ধতিত অশুদ্ধ ধাতুৰ এনড আৰু বিশুদ্ধ ধাতুৰ কেথড হিচাপে ব্যৱহাৰ কৰা হয়।\nএই পদ্ধতিৰ ধাতুৰ লৱনৰ দ্ৰৱক বিদ্যুৎ বিজাৰক হিচাপে ব্যৱহাৰ কৰা হয়। বিদ্যুৎ পৰিশোধন পদ্ধতিত একমুখী বিদ্যুৎ ব্যৱহাৰ কৰাৰ লগে লগে এনড হিচাপে ব্যৱহাৰ কৰা অশুদ্ধ ধাতুৰ পাতৰ পৰা বিশুদ্ধ ধাতু খিনি দ্ৰৱীভূত হয় আৰু ই অৱশেষত বিশুদ্ধ ধাতুৰ পাতত যাক আমি কেথড হিচাপে ব্যৱহাৰ কৰিছো তাত জমা হয়। এই প্ৰক্ৰিয়াত অদ্ৰৱনীয় অশুদ্ধী কিছু পাত্ৰৰ তলত জমা হয়। ই এনডৰ তলত জমা হয় যাৰ বাবে ইয়াক এনড বোকা বোলে।\nইয়াৰ পিছত Class 10 Science Chapter3ৰ শেষৰ অংশত আছে ক্ষয়ীভৱন আৰু ক্ষয়ীভৱন প্ৰতিৰোধৰ বিভিন্ন উপায়।\nক্ষয়ীভৱন সাধাৰণতে এটা প্ৰক্ৰিয়া যত ধাতু বা ধাতুৰ পৃষ্ঠত বিভিন্ন কাৰক যেনে- এচিড, জলীয় বাষ্প আদিৰ দ্বাৰা আক্ৰান্ত হৈ ক্ষয় সাধন হয়, তাক ক্ষয়ীভৱন বোলে। এই প্ৰক্ৰিয়াত বিভিন্ন ধাতুৰ ক্ষয়ীভৱন প্ৰক্ৰিয়া বেলেগ বেলেগ হয়। যেনে-\nছিলভাৰ বা ৰূপৰ পাত্ৰ বতাহৰ সংস্পৰ্শত আহিলে কলা পৰে। ইয়াত বতাহৰ সংস্পৰ্শত ছিলভাৰ ছালফাইডৰ আৱৰণ সৃষ্টি কৰে।\nকপাৰ সেমেকা বায়ুত থকা CO2 ৰ সৈতে বিক্ৰিয়া কৰি সেউজীয়া পদাৰ্থ কপাৰ কাৰ্বনেট উৎপন্ন কৰে।\nসেমেকা বায়ুত Fe অৰ্থাৎ লো কিছু দিন ৰাখিলে ৰংচুৱা মুগা বৰণৰ মামৰ লাগি ক্ষয়ীভৱন হোৱা পৰিলক্ষিত হয়।\nওপৰত আলোচনা কৰা বিভিন্ন ক্ষয়ীভৱন প্ৰক্ৰিয়া সমূহ উপায়ৰ সহায়ত ৰোধ কৰিব পৰা যায়। ক্ষয়ীভৱন প্ৰতিৰোধ কৰিবলৈ বিভিন্ন পদ্ধতি অৱলম্বন কৰা হয় যদিও তাৰ ভিতৰত ৰঙ কৰা, তেল সনা, গ্ৰীজসনা, দস্তালেপন, ক্ৰম’প্লাটিং, এনড’কৰণ বা সংকৰ ধাতু প্ৰস্তুতৰ জৰিয়তে ক্ষয়ীভৱন প্ৰতিৰোধ কৰিব পাৰি।\nপ্রঃ খাদ্যবস্তু ভৰাই ৰখা পাত্ৰবােৰত টিনৰ প্রলেপ দিয়া হয়, জিংকৰ নহয়। কিয়নাে (H.S.L.C −18)\n(a) টিনতকৈ জিংক দামী\n(b) জিংকৰ গলনাংক টিনতকৈ বেছি\n(c) জিংক টিনতকৈ অধিক সক্রিয়।\n(d) জিংক টিনতকৈ কম সক্রিয়।\nউঃ (c) জিংক টিনতকৈ অধিক সক্রিয়।\nপ্রঃ ধাতু একোটাৰ উদাহৰণ দিয়া যি ধাতু– (H.S.L.C −17)\n(i) সাধাৰণ উষ্ণতাত জুলীয়া।\n(i) তাপৰ আটাইতকৈ সুপৰিবাহী।\n(iv) তাপ কম পৰিবাহী।\nউ : (i) পাৰা (Hg) (ii) ছডিয়াম (Na) (iii) কপাৰ (Cu) (iv) লেড (Pb)।\nপ্র : তলত নাম দিয়া ধাতুবােৰৰ কোনটো ধাতুৱে অক্সিজেনৰ লগত তীব্রভাৱে বিক্রিয়া কৰে ?(H.S.L.C −17)\n(a) Na (b) Fe (c) Cu (d) Ag\nউ : (a) Na\nপ্র : ধাতুৰ ঘাত সহনীয়তা আৰু নমনীয়তাৰ অর্থ বহলাই আলােচনা কৰা।\nউ : ধাতুৰ যি ধৰ্মৰ বাবে তাক হাতুৰীৰে কোবাই সহজে মিহি আৰু দীঘল কৰিব পাৰি, তাকে ঘাত সহনীয়তা বােলে। ধাতুৰ যি ধৰ্মৰ বাবে তাক টানি পাতল পাতলকৈ ৰূপান্তৰ কৰি তাৰৰ ৰূপ দিব পাৰি, তাকে ধাতুৰ নমনীয়তা বােলে।\nপ্রঃ ছ’ডিয়াম, পটাছিয়াম আৰু লিথিয়াম ধাতু তেলত ডুবাই ৰখা হয়। (H.S.L.C −15, 18)\nউ: ছ’ডিয়াম, পটাছিয়াম আৰু লিথিয়াম ধাতু তেলত ডুবাই ৰখা হয় কাৰণ ইহঁতে ইমান প্ৰৱণতাৰে বিক্রিয়া কৰে যে মুক্ত বায়ুত বিক্রিয়া ঘটিলে জুই জ্বলি উঠে। দুর্ঘটনা ৰােধ কৰিবলৈ তেলত ইহঁতক ডুবাই ৰখা হয়।\nপ্রঃ তলৰ বিক্রিয়াবিলাকৰ ৰাসায়নিক সমীকৰণ লিখা।\n(i) উত্তপ্ত জলীয় বাষ্পৰ লগত আইৰণৰ বিক্রিয়া।\n(i) পানীৰ লগত কেলছিয়াম আৰু পটাছিয়ামৰ বিক্রিয়া।\nউ: (i) 3Fe+4H2০→Fe3০4+4H2\nপ্রঃ ইথানলৰ লগত ছ’ডিয়াম ধাতু যােগ কৰিলে কি ঘটে? বিক্রিয়াটোৰ প্ৰয়ােজনীয় ৰাসায়নিক সমীকৰণ লিখা। (H.S.L.C −17)\nউঃ ইথানলৰ লগত ছডিয়াম ধাতু যােগ কৰিলে ইহঁত দুয়ােটাৰ মাজত বিক্রিয়া ঘটি ছডিয়াম ইথক্সাইড আৰু হাইড্রজেন গেছ উৎপন্ন হয়।\nবিক্রিয়াটোৰ ৰাসায়নিক সমীকৰণটো হল—\n2Na + 2CH2CH3OH→CH3CH2O‾ Na +H2\nপ্রঃ আইৰন (II) ছালফেট দ্ৰৱণত যিংক ধাতু দিলে কি দেখিবা? সংঘটিত হােৱা বিক্রিয়াটো লিখা।(H.S.L.C −18)\nউঃ আইৰন (II) ছালফেটৰ জলীয় দ্ৰৱত যিংক মিহলি কৰিলে আইৰন ছালফেটৰ সেউজীয়া ৰং লাহে লাহে বৰণহীন হৈ পৰিব আৰু যিংকৰ ওপৰত আইৰনৰ প্রলেপ পৰিব। Zn(s)+FeSO4(aq) ZnSO4(aq)+Fe(g)\nপ্রঃ (i) ছডিয়াম, অক্সিজেন আৰু মেগনেছিয়ামৰ ইলেকট্রন বিন্দু গঠন লিখ।\n(ii) ইলেকট্রনৰ স্থানান্তৰৰ জৰিয়তে Na,০ আৰু MgOৰ গঠন লিখা।\nউঃ i) ছডিয়ামৰ ইলেকট্রন বিন্দু গঠন- Na•\nঅক্সিজেনৰ ইলেকট্রন বিন্দু গঠন- :0•\nমেগনেছিয়ামৰ ইলেকট্রন বিন্দু গঠন- Mg:\nপ্রঃ আয়নীয় যৌগৰ গলনাংক কিয় বেছি।\nউঃ আয়নীয় যৌগবােৰৰ আন্তঃআয়নীয় বিদ্যুত স্থিতীয় আকর্ষণ বল অতি বেছি। ফলত আনসমূহ পৃথক কৰিবলৈ যথেষ্ট তাপ শক্তি প্রয়োজন। সেইবাবে এইবােৰৰ। গলনাংক বেছি।\nপ্রঃ তলত দিয়াবােৰৰ সংজ্ঞা লিখা। (H.S.L.C −17)\ni) মণিক (ii) আকৰ (iii) অনিজ মল।\nউ : (i) মণিকঃ পৃথিৱীৰ খােলাত যিবােৰ বস্তু মৌল বা যৌগ অবস্থাত পাব পাৰি সেইবােৰক মণিক বােলে।\n(ii) আকৰঃ যিবােৰ পদাৰ্থৰ পৰা কম খৰচতে ধাতু এটাক বিশুদ্ধ অবস্থাত আহৰণ কৰিব পাৰি, সেইবােৰক ধাতুটোৰ আকৰ বুলি কোৱা হয়।\n(iii) খনিজ মলঃ খনিৰ পৰা আহৰণ কৰাৰ পিছত ধাতুৰ আকৰবােৰৰ লগত যিবােৰ অপদ্রবা ৰা অশুদ্ধি মিহলি হৈ থাকে তাক খনিজ মল বােলে।\nপ্রঃ অধাতু আৰু অক্সিজেনৰ মাজত যােজন হ’লে কোন প্রকাৰৰ অক্সাইড উৎপন্ন হয়? (H.S.L.C −17)\nউ : অধাতু আৰু অক্সিজেনৰ মাজত যােজন হলে অধাতুৰ অক্সাইড উৎপন্ন হয়।\nপ্রঃ প্ৰকৃতিত মুক্ত অৱস্থাত পােৱা এটা ধাতুৰ নাম?\nউঃ প্ৰকৃতিত মুক্ত অৱস্থাত পােৱা এটা ধাতুৰ নাম হল- সােণ।\nপ্রঃ মাৰকিউৰিক অক্সাইড (HgO) উত্তপ্ত কৰিলে কি ঘটে? ৰাসায়নিক সমীকৰণ লিখা।\nউ : মাৰকিউৰিক অক্সাইড উত্তপ্ত কৰিলে ই বিজাৰিত হৈ মাৰকিউৰি (Hg) আৰু অক্সিজেন (02) উৎপন্ন হয়। ৰাসায়নিক সমীকৰণটো হ’ল—\n2HgO তাপ→ 2Hg+O2\nপ্রঃ অক্সাইডৰ পৰা ধাতু উৎপন্ন কৰিবলৈ কি ৰাসায়নিক পদ্ধতি প্রয়ােগ কৰা হয় ?\nউঃ বিজাৰণ পদ্ধতি প্রয়ােগ কৰা হয়।\nপ্রঃ কোনবােৰ ধাতু সহজে ক্ষয় নহয় ?\nউঃ গােল্ড, ৰূপ, প্লেটিনাম, টাইটেনিয়াম।\nপ্রঃ সংকৰ ধাতু কি ?\nউঃ দুই বা ততােধিক ধাতু বা ধাতু আৰু অধাতুৰ সমসত্ব মিশ্রণকে সংকৰ ধাতু বােলে।\nপ্রঃ তলৰ কোনবােৰৰ ক্ষেত্ৰত প্রতিস্থাপন বিক্রিয়া ঘটিব ?\n(a) NaCI ৰ দ্ৰৱ আৰু কপাৰ ধাতু।\n(b) MgCI2 ৰ দ্ৰৱ আৰু এলুমিনিয়াম ধাতু।\nউঃ AgNO3 ৰ দ্ৰৱ আৰু কপাৰ ধাতু।\nপ্র : লােৰ টাৱা এখন মামৰে ধৰাৰ পৰা বচাই ৰাখিবলৈ তলৰ কোনটো পদ্ধতি উপযুক্ত হ’ব?\n(a) গ্রীজ ব্যৱহাৰ কৰি।\n(b) ৰং ব্যৱহাৰ কৰি।\n(c) যিংকৰ প্রলেপ দি।\n(d) ওপৰৰ সকলাে।\nউঃ (c) যিংকৰ প্রলেপ দি।\nপ্র : এটা মৌলই অক্সিজেনৰ লগত বিক্রিয়া কৰি উচ্চ গলনাংকৰ যৌগ উৎপন্ন কৰে। যৌগটো পানীত দ্ৰৱণীয়। সম্ভবপৰ মৌলটো লিখা।\n(a) কেলছিয়াম (b) কার্বন (c) ছিলিকন (d) আইন\nউ : (a) কেলছিয়াম।\nপ্র: খাদ্যবস্তু ভৰাই ৰখা পাত্ৰবােৰত টিনৰ প্ৰলেপ। দিয়া হয়, যিংকৰ নহয়। কিয়নাে—\n(b) যিংকৰ গলনাংক টিনতকৈ বেছি\n(d) যিংক টিনতকৈ কম সক্রিয়\nউ : (c) যিংক টিনতকৈ অধিক সক্রিয়।\nপ্রঃ ২০। তােমাক এটা হাতুৰী, এটা বেটাৰী, অলপ তাৰ আৰু এটা ছুইচ দিয়া হ’ল। (H.S.L.C −15)\n(b) ধাতু/অধাতুৰ চিনাক্তকৰণত এই পৰীক্ষাৰবাৰৰ উপযােগিতা উল্লেখ কৰিবা।\nউঃ (a) হাতুৰীৰে কোবালে ধাতু পাতল হ’ব। আনহাতে অধাতু গুড়ি হব।\nউ : (b) ধাতু আৰু অধাতুৰ চিনাক্তকৰণ প্ৰক্ৰিয়াটোত হাতুৰী ব্যৱহাৰ কৰিব লাগে। কাৰণ ধাতুবােৰক কোবাই চেপেটা কৰিব পাৰি। আনহাতে অধাতুক নােৱাৰি।\nপ্রঃ উভধর্মী অক্সাইড কাক বােলে? দুটা উভধর্মী অক্সাইডৰ নাম লিখা।\nউঃ যিবােৰ অক্সাইডে এছিড আৰু ক্ষাৰ উভয়ৰ লগত বিক্রিয়া কৰি লৱণ আৰু পানী উৎপন্ন কৰে সেইবােৰক উভধর্মী অক্সাইড বােলে। উদাহৰণ : যিংক অক্সাইড আৰু এলুমিনিয়াম অক্সাইড।\nপ্রঃ দুটাকৈ ধাতুৰ নাম লিখা যিয়ে লঘু এছিডৰপৰা হাইড্রজেন অপসাৰণ কৰে আৰু যিয়ে নকৰে।\nউঃ হাইড্রজেন অপসাৰণ কৰা দুটা ধাতু হল- ছ’ডিয়াম আৰু কেলছিয়াম। অপসাৰণ নকৰা ধাতু হৈছে- কপাৰ আৰু ছিলভাৰ।\nপ্রঃ M ধাতুৰ বৈদ্যুতিক শােধনৰ বেলিকা এন ‘ড, কেথড আৰু বিদ্যুত বিশ্লেষ্য কি ল’ব লাগিব ?\nউঃ অশুদ্ধ ধাতু Mক এনড হিচাপে আৰু বিশুদ্ধ Mক কেথ’ড হিচাপে M ধাতুৰ লৱণ বিশ্লেষ্য ব্যৱহাৰ কৰিব লাগিব।\nপ্রঃ প্রত্যুষে সৰু চামুচ এখনত ছালফাৰ গুড়ি লৈ উত্তাপিত কৰিলে উদ্ভৱ হোৱা গেছটো এটা পৰীক্ষানলী ওড়ােতাকৈ ধৰি সংগ্ৰহ কৰিলে।\n(a) (i) শুষ্ক লিটমাছ কাগজৰ লগত (ii) সিক্ত লিটমাছ কাগজৰ লগত গেছটাৰ বিক্রিয়া কেনে হ’ব?\nউঃ (a) (i) শুল্ক লিটমাছ কাগজৰ লগত কোনাে বিক্রিয়া নকৰে।\n(ii) গেছটোৱে সিক্ত লিটমাছৰ লগত বিক্রিয়া কৰি কাগজক ৰঙা ৰঙলৈ পৰিৱৰ্তন কৰিব।\n(b) সংঘটিত বিক্ৰিয়াটোৰ সন্তুলিত সমীকৰণটো হ’ল-\nSO2+H20 → H2S04 + 2H+S03\nপ্রঃ মাৰকিউৰিক অক্সাইড মাৰকিউৰিকলৈ বিজাৰিত হয়। (H.S.L.C −17)\nবিক্রিয়াটো: 2HgO(s)→2Hg(l) + O2(g)\nপ্রঃ লোত মামৰে ধৰা ৰােধ কৰিবলৈ দুটা উপায় বর্ণনা\nউঃ (i) ৰং কৰা।। (ii) দস্তালেপন।\nপ্রঃ অক্সিজেনৰ লগত বিক্রিয়া কৰি অধাতুবিলাকে কেনে অক্সাইড উৎপন্ন কৰে?\nউঃ অধাতুবিলাকে অক্সিজেনৰ লগত বিক্রিয়া কৰি আম্লিক অক্সাইড উৎপন্ন কৰে।\nপ্রঃ কাৰণ দর্শাৱা।\n(a) গহনা তৈয়াৰ কৰিবলৈ প্লেটিনাম, গল্ড আৰু ছিলভাৰ ব্যৱহাৰ কৰা হয়। (H.S.L.C −15/18)\nউঃ প্লেটিনাম, গল্ড আৰু ছিলভাৰ ধাতুবােৰ যথেষ্ট কঠিন, উজ্জ্বল, উচ্চ ঘাতসহনশীল আৰুনমনীয়। এইবােৰ সহজে ক্ষয় নাযায় আৰু মামৰে নধৰে। সেই কাৰণে এইবােৰক অলংকাৰ তৈয়াৰ কৰিবলৈ ব্যৱহাৰ কৰা হয়।\nউঃ (b) ছডিয়াম, পটাছিয়াম আৰু লিথিয়াম ধাতুবােৰ অতি সক্রিয় হােৱা বাবে ইহঁতে বায়ুত থকা অক্সিজেন, জলীয় বাষ্প আৰু কার্বন-ডাই-অক্সাইডৰ লগত বিক্রিয়া কৰে। যাতে ইহঁতে বিক্রিয়া কৰিব নােৱাৰে সেইবাবে এইবােৰক তেলত ডুবাই ৰখা হয়।\n(c) এলুমিনিয়াম যথেষ্ট সক্রিয় ধাতু তথাপি ইয়াক ৰন্ধনত ব্যৱহাৰ কৰা বৰ্তন তৈয়াৰ কৰিবলৈ ব্যৱহাৰ কৰা হয়। (H.S.L.C −15/18)\nউঃএলুমিনিয়াম তাপৰ সুপৰিবাহী। ই বায়ুত থকা অক্সিজেনৰ লগত বিক্রিয়া কৰি উৎপন্ন কৰা এলুমিনিয়াম অক্সাইড অধিক সুস্থিৰ। এই এলুমিনিয়াম অক্সাইডৰ প্রলেপে ভিতৰৰ এলুমিনিয়ামক ক্ষয়ীভৱনৰ পৰা ৰক্ষা কৰে আৰু ই অধিক উষ্ণতাতাে নষ্ট নহয়। সেইবাবে ইয়াক ৰন্ধা বাচন- বৰ্তনত ব্যৱহাৰ কৰা হয়।\n(d) ধাতু নিষ্কাষণৰ সময়ত কার্বনেট আৰু ছালফাইড আকৰ অক্সাইজলৈ ৰূপান্তৰ কৰা হয়। (H.S.L.C −15)\nউঃ যিহেতু ধাতুৰ অক্সাইডৰ পৰা ধাতু নিষ্কাষণ কৰা অতি সহজ, সেয়েহে ধাতুৰ কার্বনেট আৰু ছালফাইড আকৰ অক্সাইডলৈ ৰূপান্তৰ কৰা হয়।\nপ্র : চেকালগা কপাৰৰ পাত্র নেমু বা তেতেলী ৰসেৰে পৰিষ্কাৰ কৰা দেখিছানে? পাত্ৰবিলাক পৰিষ্কাৰ কৰিবলৈ টেঙাজাতীয় বস্তু কিয় বাৱহাৰ কৰে?\nউ : কপাৰৰ পাত্ৰৰ চেকা কপাৰ কার্বনেটৰ এটা প্রলেপ। এই কপাৰ কার্বনেট এচিডত দ্ৰৱীভূত হয়। সেইবাবে এই পাত্ৰবােৰ নেমু বা তেতেলী টেঙাৰ ৰসেৰে পৰিষ্কাৰ কৰা হয়। নেমু আৰু তেতেলী ৰসত ক্রমে ছাইট্রিক এছিড আৰু টাৰিটাৰিক এছিড থাকে।\nপ্র: ৰাসায়নিক ধৰ্মৰ ভিত্তিত ধাতু আৰু অধাতুৰ পার্থক্য লিখা।\nউঃ ধাতু আৰু অধাতুৰ মাজত পার্থক্য হল—\n(1) ধাতুবােৰে ধণাত্মক আধান উৎপন্ন কৰে কিন্তু অধাতুরে ঋণাত্মক আধান উৎপন্ন কৰে।\n(2) ধাতুৱে ক্ষাৰকীয় অক্সাইড গঠন কৰে। কিন্তু অধাতুৱে আম্লিক অক্সাইড গঠন কৰে।\n(3) ধাতুৰ হাইড্রাইডবােৰ আয়নীয় প্ৰকৃতিৰ আনহাতে অধাতুৰ হাইড্রাইডবােৰ সহযােজী প্রকৃতি।\nপ্রঃ গৰম পানীৰ জলাধাৰ তৈয়াৰ কৰিবলৈ কপাৰ ব্যৱহাৰ কৰা হয়। কিন্তু ষ্টিল (আইৰণৰ সংকৰ ধাতু) ব্যৱহাৰ কৰা নহয় কিয়?\nউঃ ষ্টিলতকৈ কপাৰ অধিক পৰিবাহী, ই সহজে ক্ষয় নাযায় আৰু মামৰে নধৰে। সেই বাৰে গৰম পানীৰ জলাধাৰ তৈয়াৰ কৰিবলৈ কপাৰ ব্যৱহৰ কৰা হয়।\nপ্রঃ ধাতৱ দ্যুতি কাক বােলে ?\nউঃ বিশুদ্ধ ধাতুৰ পৃষ্ঠৰ চিকমিকনিক ধাতৱ দ্যুতি বােলে।\nপ্রঃ ধাতু ‘আৰু অধাতুৰ চাৰিটাকৈ ধৰ্ম উল্লেখ কৰা।\nউঃ ধাতুৰ চাৰিটা ধর্ম হল-\n(১) ধাতুৰ চিকমিকনি আছে।\n(২) ধাতুবােৰৰ গলনাংক আৰু উতলাংক বেছি।\n(৩) ধাতুবােৰ বিদ্যুতৰ সুপৰিবাহী।\n(৪) ধাতুবােৰ ঘাতসহনীয় আৰু নমনীয়।\nঅধাতুৰ চাৰিটা ধর্ম হ’ল—\n(১) অধাতুবােৰ তাপৰ কুপৰিবাহী।\n(২) অধাতু হাইড্রাইডবােৰ সহযােজী।\n(৩) অধাতুৰ গলনাংক সাধাৰণতে অতি কম।।\n(8) অধাতুবােৰ বিদ্যুতৰ কুপৰিবাহী।\nপ্রঃ কপাৰ আৰু যিংক, কপাৰ আৰু টিন আৰু লেড আৰু টিনৰ সংকৰ ধাতুৰ নাম লিখা।\nউঃ কপাৰ আৰু যিংকৰ সংকৰ ধাতু পিতল। কপাৰ আৰু টিনৰ সংকৰ ধাতু ব্ৰঞ্জ। লেড আৰু যিংকৰ সংকৰ ধাতু—দু’ল্ডাৰ।\nপ্রঃ উভধর্মী অক্সাইড কাক বােলে? উদাহৰণ দিয়া।\nউঃ যিবােৰ অক্সাইডে এছিড আৰু ক্ষাৰকৰ লগত বিক্রিয়া কৰি লৱণ আৰু পানী উৎপন্ন কৰে, সেইবােৰক উভধর্মী অক্সাইড বােলে। উদাহৰণ—এলুমিনিয়াম অক্সাইড, যিংক অক্সাইড আদি।\nপ্র : কাৰণ দর্শোৱা :\n(১) খাদ্য সামগ্রী মেৰিয়াবলৈ এলুমিনিয়ামৰ পাত ব্যৱহাৰ কৰা হয়।\nউঃ (১) এলুমিনিয়াম কোবাই সহজে পাতল পাতলৈ পৰিৱৰ্তন কৰিব পাৰি। সেইবাবে খাদ্যসামগ্রী মেৰিয়াবলৈ এলুমিনিয়াম ব্যৱহাৰ কৰা হয়।\nপ্রঃ কি ঘটিব যেতিয়া—\n(ক) তামৰ প্লেটৰ ওপৰত লঘু ছালফিউৰিক এছিড় ঢলা হয়।\n(খ) কপাৰ ছালফেট দ্ৰৱত লােৰ গজাল ৰখা হয়।\nবিক্রিয়াসমূহ উপযুক্ত সমীকৰণ লিখিবা।\nউঃ (ক) তামৰ প্লেটৰ ওপৰত ছালফিউৰিক এছিড দিলে কপাৰ ছালফেট আৰু হাইড্রজেন গেছ উৎপন্ন হয়।\n(খ) কপাৰ ছালফেট দ্ৰৱত লােৰ গজাল ৰাখিলে, আইৰনে কপাৰ ছালফেটৰ পৰা কপাৰক অপসাৰিত কৰে।\nপ্রঃ পানীৰ সৈতে বিক্রিয়া নকৰা দুবিধ ধাতুৰ নাম লিখা।\nউ : সােণ আৰু ৰূপ।\nপ্রঃ তাপজাৰণ আৰু দন্ধীকৰণ পদ্ধতিৰ সংজ্ঞা দিয়া।\nউঃ অতিৰিক্ত বায়ুৰ উপস্থিতিত উচ্চ তাপত উত্তপ্ত কৰি ছালফাইড আকৰক ধাতৱ অক্সাইড়লৈ ৰূপান্তৰ কৰা পদ্ধতিকে তাপজাৰণ বােলা হয়।\nপৰিমিত বায়ুৰ পৰিৱেশত উচ্চ তাপত উত্তপ্ত কৰি কার্বনেট আকৰক ধাতৱ অক্সাইডলৈ ৰূপান্তৰ কৰা পদ্ধতুিক দগ্ধীকৰণ পদ্ধতি বােলা হয়।\nপ্রঃ আয়নীয় বা ইলেকট্র’যােজী যৌগ কাক বােলে? উদাহৰণ দিয়া।\nউঃ ধাতুৰ পৰা অধাতুলৈ ইলেকট্রন স্থানান্তৰ হওঁতে সৃষ্টি হােৱা যৌগক আয়নীয় বা ইলেকট্র’যযাজী যৌগ বােলে।\nউদাহৰণ– NaCl, CaCl, CaO, MgCI, আদি।\nপ্র : এমালগাম কি?\nউঃ এমালগাম এটা সংকর ধাতু। কোনাে ধাতু আৰু পাৰাৰ সংকৰ ধাতুৱে এমালগাম।\nপ্রঃ ধাতুকল্প কাক বােলে ?\nউঃ যিবােৰ মৌলই ধাতু আৰু অধাতু দুয়ােৰে ধৰ্ম দেখুৱায় তেনেবােৰ মৌলক ধাতুকল্প বােল।।\nযেনে—Ge, As, Te\nজৌতিক ধৰ্মৰ আধাৰত : তেনেবোৰ যিবোৰ দেখাত চক্চকীয়া; কঠিন, ঘাতসহনীয়, নমনীয়, তাপ আৰ বিদ্যুতৰ সুপৰিবাহী, উচ্চ গলনাংক আৰু উতলাংক বিশিষ্ট আৰু কঠিন পদাৰ্থত আঘাত কৰিলে শব্দ উৎপন্ন কৰে (নিনাদীগুণ বিশিষ্ট)।\nৰাসায়নিক ধৰ্মৰ আধাৰত : এনে মৌল যিয়ে অতি সহজে ৰাসায়নিক বিক্ৰিয়াত যোজক কক্ষৰ পৰা ইলেক্ট্ৰ’ন এৰি দি ধনাত্মক আধানযুক্ত আয়ন অৰ্থাৎ কেটায়নৰ সৃষ্টি কৰে।\nভৌতিক ধৰ্মৰ আধাৰত : এনে মৌলই ধাতুৰ ধৰ্ম প্রদৰ্শন নকৰে। ই গেছ অথবা গোটা পদাৰ্থ হ’ব পাৰে (অৱশ্যে ইয়াৰ ব্যতিক্ৰমো নথকা নহয়) |\nৰাসায়নিক ধৰ্মৰ আধাৰত : এনে মৌলই ইলেক্ট্ৰ’ন গ্ৰহণ কৰি খ৷ণাত্মক আধানযুক্ত আয়ন উৎপন্ন কৰে যাক এনায়ন বোলা হয়।\nধাতৱ দ্যুতি: বিশুদ্ধ থকা ধাতুৰ চিক্মিকনি\nঘাত সহনীয়তা: ধাতুৰ এনে গুণ যাৰ বাবে ইয়াক পাতল চেপেটা আকাৰ দিব পাৰি।\nনমনীয়তা: ধাতুৰ এনে ধৰ্ম যাৰ বাবে ইয়াক মিহি তাৰলৈ ৰূপান্তৰ কৰিব পাৰি।\nনিনাদীগুণ: ধাতুৰ এনে ধৰ্ম যাৰ ফলত টান পর্দাথ আঘাত কৰিলে ইয়াৰ পৰা উচ্চ শব্দ উৎপন্ন হয়।\nবিদ্যুৎ পৰিবাহী: এনে পদাৰ্থ যাৰ মাজেৰে বৈদ্যুতিক আধান পাৰ হৈ যাব পাৰে।\nউষ্ণতা অথবা তাপ পৰিবাহী: এনে পদাৰ্থ যিয়ে তাপ বা তাপশক্তি কঢ়িয়াব পাৰে।\nবহুৰূপতা: ভিন্ন সাংগঠনিক ৰূপত বিৰাজ কৰিব পৰা একোটা মৌলৰ ধৰ্ম । প্ৰত্যেক ৰূপৰ ভৌতিক ধৰ্ম ভিন্ন যদিও ৰাসায়নিক ধৰ্ম একে। উদাহৰণস্বৰূপে: কাৰ্বনে বহুৰূপতা প্ৰদৰ্শন কৰে।\nবহুৰূপ: একেবিধ মৌলৰে বিভিন্ন ৰূপ যিয়ে বহুৰূপতা দেখুৱায়। উদাহৰণস্বৰূপে : হীৰা আৰু গ্রেফাইট কাৰ্বনৰে বহুৰূপ\nক্ষাৰ ধাতু : আধুনিক পৰ্যায়বৃত্ত তালিকাৰ বৰ্গ 1ৰ মৌল যিয়ে ইয়াৰ পৰমাণুৰ বহিৰতম কক্ষৰ পৰা ইলেক্ট্ৰীন সহজে ত্যাগ কৰি ধনাত্মক আয়ন উৎপন্ন কৰে।\nউভধর্মী অক্সাইড (Amphoteric Oxides): ধাতীয় অক্সাইড যিবােৰে এছিড আৰু ক্ষাৰ দুয়ােবিধৰ লগতে বিক্রিয়া কৰি লৱণ আৰু পানী উৎপন্ন কৰে। উদাহৰণস্বৰূগেঃ এলুমিনিয়াম অক্সাইড (Al2O3) যিংক অক্সাইড (ZnO), ইত্যাদি।\nএনভীকৰণ ঃ মামৰ প্ৰতিৰােধ কৰাৰ বাবে বিদ্যুৎ বিশ্লেষণ পদ্ধতিৰে এলুমিনিয়ামৰ ওপৰত এলুমিনিয়াম অক্সাইডৰ ডাঠ প্রলেপ দিয়া প্রক্রিয়া। 4Al + 3O2 → 2Al2O3\nঅম্লজ: গাঢ় হাইড্রক্লৰিক এছিড (HCl) আৰু নাইট্রিক এছিড (HNO3) 3:1 অনুপাতত মিহলাই তৈয়াৰ কৰা। ই প্লেটিনাম আৰু সােণ দ্রবীভূত কৰিব পাৰে।\nধাতুৰ সক্রিয়তা ক্রম (Reactivity series of metals): সক্রিয়তাৰ অধঃক্রমত সজোৱা তালিকা\nসম্রান্ত (নিষ্ক্রিয়) গেছ (Noble (inert) gases) : আধুনিক পর্যাবৃত্ত তালিকাৰ 18 বৰ্গৰ মৌলসমূহ যাৰ যােজক কক্ষ পূর্ণ হৈ থাকে। এনে মৌলৰ ৰাসায়নিক বিক্রিয়াত ভাগ লােৱাৰ প্রৱণতা কম।\nবিজাৰণ (Reduction) : ধাতুৰ সক্রিয়তা শ্ৰেণীৰ মাজৰ অংশত থকা ধাতুৰ ধাত্রীয় অক্সাইডক উপযুক্ত বিজাৰক যেনে – কার্বন (C)ৰ দ্বাৰা বিজাৰণ ঘটাই ধাতু আহৰণ কৰাৰ প্রক্রিয়া।\nথার্মিট বিক্রিয়া: তাপবর্জী বিক্রিয়া য’ত অতিশয় সক্রিয় ধাতু (ছডিয়াম, কেলছিয়াম, এলুমিনিয়াম আদি)ক বিজাৰক পদার্থ হিচাপে ব্যৱহাৰ কৰি কম সক্রিয় ধাতুবােৰক সিহঁতৰ যৌগ [মেংগানিজ ডাই-অক্সাইড (MnO2), আইৰণ (iii) অক্সাইড (Fe203) ইত্যাদি] ৰ পৰা অপসাৰণ ৰা হয়। ইয়াৰ উৎকৃষ্ট উদাহৰণ হৈছে এলুমিনিয়ামে আইৰণক ইয়াৰ অক্সাইডৰ পৰা অপসাৰিত কৰাৰ প্রক্রিয়া। ৰে’ললাইন, ভগা মেচিন আদি জোৰা লগাবৰ বাবে ইয়াক ব্যৱহাৰ কৰা হয় । Fe203 (s) + 2Al (s) –> 2Fe(l) + Al2O3(s) + তাপ\nবিদ্যুৎ বিজাৰণ (Electrolytic reduction): ধাতুৰ সক্রিয়তা শ্ৰেণীৰ ওপৰফালে থকা অতিশয় সক্রিয় ধাতু। (যেনে– ছ’ডিয়াম, কেলছিয়াম, মেগনেছিয়াম, এলুমিনিয়াম আদি) কসিহঁতৰ বিগলিত ক্ল’ৰাইডৰ বিদ্যুৎ বিশ্লেষণেৰে নিষ্কাশন কৰাৰ প্রক্রিয়া। বিদ্যুৎ বিজাৰণ প্রক্রিয়াত ধাতুৰ আয়নে কেথ’ডৰপৰা ইলেক্ট্রন গ্ৰহণ কৰি ধাতুলৈ বিজাৰিত হয়।\nধাতুৰ শােধন (Refining of metals): ধাতু এটাক বিশুদ্ধ অৱস্থাত পাবৰ বাবে অশুদ্ধ ধাতুৰপৰা অশুদ্ধিসমূহ আঁতৰ কৰাৰ প্রক্রিয়া।\nধাতুৰ বিদ্যুৎ পৰিশােধন পদ্ধতি (Electrolytic refining of metals) ঃ এই প্রক্রিয়াত অশুদ্ধ ধাতুক এনড হিচাপে আৰু বিশুদ্ধ ধাতুৰ পাতল পাতক কেথড হিচাপে ব্যৱহাৰ কৰি বিদ্যুৎ বিশ্লেষণ প্রক্রিয়াৰে ধাতু (যেনে-কপাৰ, যিংক, টিন, নিকেল, ৰূপ, সােণ আদি) ৰ শােধন কৰা হয়। ধাতুৰ থৰ ঘৰক এই প্রতি বিদ্যুৎ বিশ্লেষ্য হিচাপে ব্যৱহাৰ কৰা হয়।\nএনড বোকা (Anode mud) : ধাতু শােধনৰ বিদ্যুৎবৈজেযিক প্রক্রিয়াত বিদ্যুৎকোষৰ এনীতৰ তলত জমা হােৱা অশুদ্ধি।\nক্ষয়ীভবন (Corrosion) : বায়ুত থকা অক্সিজেন আৰু জলীয় বাষ্পৰ সৈতে ধাতু এটাই সংঘটিত কৰাৰাসায়নিক বিক্রিয়াৰ ফলত সংশ্লিষ্ট ধাতুৰ ক্রমাগত বিনাশ।\nবিদ্যুৎলেপন (Galvanization) : ধাতু, লাে আৰু তীখাৰ ক্ষয়ীভৱন ৰােধ কৰাৰ বাবে যিংকৰ পাতল আৱৰণ দিয়া বৈদ্যুতিক পদ্ধতি।\nসংকৰ ধাতু (Alloy) : দুটা বা ততােধিক ধাতু বা এটা ধাতু আৰু এটা অধাতুৰ সমসত্ব মিশ্রণ।\nএমালগাম (Amalgam) ঃ পাৰা আৰু অন্য ধাতু মিশ্রণৰ পৰা তৈয়াৰী সংকৰ ধাতু।\nপিতল (Brass) ঃ যিংক (Zn) আৰু কপাৰ (Cu) মিশ্রিত সংকৰ ধাতু\nব্রঞ্জ (Bronze) ঃ কপাৰ (Cu) আৰু টিন (Sn) মিশ্রিত সংকৰ ধাতু।\nছল্ডাৰ (Solde) ঃ টিন (Sn) আৰু লেড (Pb) মিশ্রিত সংকৰ ধাতু\nকেৰেট (Carat) ঃ সােণৰ বিশুদ্ধতা জোখাৰ একক (বিশুদ্ধ সােণত 24 কেৰেট থাকে)।\n১) ধাতু একোটাৰ উদাহৰণ দিয়া যি ধাতু\n(i) সাধাৰণ উষ্ণতাত জুলীয়া। (ii) কটাৰিৰে সহজে কাটিব পাৰি। (iii) তাপৰ আটাইতকৈ সুপৰিবাহী। (iv) তাপৰ কম পৰিবাহী।\nউত্তৰঃ (j) পাৰা (ii) লিথিয়াম (iii) কপাৰ (iv) সীহ\n২) ধাতুৰ ঘাত সহনীয়তা আৰু নমনীয়তাৰ অৰ্থ বহলাই আলোচনা কৰা।\nউত্তৰঃ ধাতুৰ ঘাত সহনীয়তাঃ ধাতুবোৰ সাধাৰণতে টান বা কঠিন।সোণ,ৰূপ, এলুমিনিয়াম, প্লেটিমান আদি ধাতু গৰম কৰি হাতুৰীৰে পিটি বহল বা দীঘল কৰিব পাৰি। এনে ধাতুক আঘাত কৰি প্ৰসাৰিত কৰিলেও ভাঙি না1য়ায়। ইয়াকে ঘাত সহনীয়তা বোলে।\nধাতুৰ নমনীয়তাঃ ধাতুৰ পাত দীঘল কৰি তাঁৰলৈ ৰূপান্তৰিত কৰিব পৰা গুণকে ধাতুৰ নমনীয়তা বোলে।সোণ, ৰূপ এলুমিনিয়াম আদি নমনীয় ধাতু ।\n৩) ছডিয়াম ধাতু কিয় কেৰাচিন তেলত ডুবাই ৰখা হয়?\nউত্তৰঃ ছ’ডিয়াম ধাতু অতি সক্ৰিয়। ই বায়ুত উন্মুক্তভাৱে থাকিলে বায়ুৰ অক্সিজেনৰ লগত বিক্ৰিয়া কৰি অক্সাইড গঠন কৰে আৰু বায়ুৰ সংস্পৰ্শত জলি উঠে। সেইবাবে ছ’ডিয়াম ধাতু কেৰাচিন তেলত ডুবাই ৰখা হয় যাতে ই বায়ুৰ সংস্পৰ্শ নাপায়।\n৪) আয়নীয় যৌগৰ গলনাংক কিয় বেছি?\nউত্তৰঃ আয়নীয় যৌগৰ আন্তঃ আয়নীয় স্থিতি বৈদ্যুতিক আকৰ্ষণ বল বহুত বেছি। ইয়াৰ ফলত প্ৰৱল শক্তি সম্পন্ন আয়নীয় বান্ধনিৰ সৃষ্টি হয়।এই বান্ধনি ভাঙিবলৈ যথেষ্ট তীপ শক্তিৰ প্ৰয়োজন।গতিকে এনে যৌগৰ গলনাংক আৰু উতলাংক বেছি হয়।\n৫) উভধ্মী অক্সাইড কাক বোলে? দুটা উভধ্মী অক্সাইডৰ উদাহৰণ দিয়া।\nউত্তৰঃ যিবিলাক অক্সাইডে আম্লিক আৰু ক্ষাৰকীয় উভয়ৰে ধৰ্ম প্ৰদৰ্শন কৰে, সেইবোৰ অক্সাইডক উভথধ্মী অক্সাইড বোলে। উদাহৰণঃ যিংক অক্সাইড (ZnO) আৰু-এলুমিনিয়াম অক্সাইড (Al2O3)\n৬) দুটাকৈ ধাতুৰ নাম যিয়ে লঘু এছিডৰ পৰা হাইডজেন অপসাৰণ কৰে আৰু যিয়ে নকৰে।\nউত্তৰঃ আইৰণ (Fe) আৰু মেগনেছিয়াম (Mg) হাইডজেন অপসাৰণ কৰে। কপাৰ (Cu) আৰু ছিলভাৰ (Ag) হাইড’জেন অপসাৰিত কৰিব নোৱাৰে।\n৭ ) M ধাতুৰ বৈদ্যুতিক শোধনৰ বেলিকা এন’ড, কেথ’ড আৰু বিদ্যুৎ বিশ্লেষ্য কি ল’ব লাগিব?\nউত্তৰঃ M ধাতুৰ বৈদ্যুতিক শোধনৰ বেলিকা এন’ড হিচাপে M ধাতুৰে দণ্ড, কেথ’ড হিচাপে বিশুদ্ধ M ধাতুটোৰ দণ্ড আৰু বিদ্যুৎ বিশ্লেষ্য হিচাপে ধাতৱীয় ছালফেট দ্ৰৱ ল’ব লাগিব।\n৮) তলত দিয়াবোৰৰ সংজ্ঞা লিখা। (i) মণিক (ii) আকৰ (iii) খনিজ মল\nউত্তৰঃ (i) মণিকঃ ভূত্বকতে মেলি বা যৌগ অৱস্থাত পোৱা পদাৰ্থবোৰকে মণিক বোলে।\nআকৰঃ যিবোৰ মণিক বা খনিজ পদাৰ্থত কোনো এবিধ ধাতুৰ পৰিমাণ অধিক থাকে আৰু তাৰ পৰা লাভজনকভাৱে ধাতুবিধ আহৰণ কৰিব পাৰি তাকে আকৰ বোলে।\nখনিজ মলঃ খনিৰ পৰা আহৰণৰ সময়ত আকৰৰ লগত বহুতো অশুদ্ধি মিহলি হৈ থাকে। এই অশুদ্ধিবোৰকে খনিজ মল বোলে।\n১০)অক্সাইডৰ পৰা ধাতু উৎপন্ন কৰিবলৈ কি ৰাসায়নিক পদ্ধতি প্ৰয়োগ কৰা হয়।\nউত্তৰঃ অক্সাইডৰ পৰ ধাতু উৎপন্ন কৰিবলৈ বিজাৰণ পদ্ধতি প্ৰয়োগ কৰা হয়।\n১১) সংকৰ ধাতু কি?\nউত্তৰঃ সংকৰ ধাতু (alloy) হ’ল দুটা বা ততোধিক ধাতু নাইবা এটা ধাতু আৰু অধাতুৰ সমসত্ব মিশ্ৰণ যেনেঃ লো।\nClass 10 Science Chapter3ৰ বাবে যিমান খিনি প্ৰয়োজনীয় তথ্যৰ আলোচনা কৰা হয়, ই যথেষ্ট দশম মান শ্ৰেণীৰ ছাত্ৰ ছাত্ৰীৰ বাবে। আমি আশা কৰো, আপুনি আমাৰ আলোচ্য বিষয়সমূহ গুৰুত্ব সহকাৰে পঢ়িব আৰু আপোনাৰ বন্ধু বান্ধৱীৰ সৈতে ভাগ বতৰা কৰিব।\nআপুনি যদি কিবা অসুবিধা পাই আছে তেন্তে যিকোনো সময়ত আপুনি আমাৰ Assamese Medium Facebook Page ক Follow কৰি জনাব নেপাহৰিব। আমাক জনোৱা যিকোনো প্ৰশ্নৰ উত্তৰ আপুনি পাব বুলি আমি কব পাৰোঁ।\n[…] ধাতু আৰু অধাতু […]\n11/02/2022 at 5:48 PM\n[…] Class 10 Science Chapter3Assamese Medium: ধাতু আৰু অধাতু […]\n[…] আৰু সমীকৰণএচিড ক্ষাৰ আৰু লৱণধাতু আৰু অধাতুকাৰ্বন আৰু তাৰ […]


Daini part 21 ডাইনী assamese novel - JonakAxom- Assamese Quotes, Blogging , Business Ideas, Tips And Tricks\nClick here to read daini part 20\nশব্দ নোহোৱাকৈ গাৰ্ডজনক বগৰাব পাৰি নিজৰ আত্মবিশ্বাস শীৰ্ষত উপনীত হল। হা হা। ইয়াকে কয় মিচেচ থৰ । গাৰ্ডজন পৰি যোৱাৰ লগে লগে তেওঁৰ শক্তিশালী টৰ্চটোও নুমাই গল । ভালেই হল।এতিয়া অন্ধকাৰেই মোৰ বেছি পচন্দকৰ লাগিছে । কিন্তু গাৰ্ডজন লৰচৰ কৰা নাই কিয়? মৰিলেই নেকি ? আঠুত ভৰ দি বহি তেওঁৰ মুৰত মোৰ পেন্সিল টৰ্চৰ পোহৰ পেলাই চালো । না। তেনেকুৱা একো হোৱা নাই । আনকি তোজো ওলোৱা নাই । মাত্ৰ মুৰৰ পিছফালে উখহি উঠিছে। আশা কৰিছো খুব শীঘ্ৰেই সেয়া সৰু সুৰা এটা ক্ৰিকেট বলৰ দৰে আকৃতি ধাৰণ কৰিব । তেওঁ অজ্ঞান থাকোতে তেওঁক বান্ধি লোৱাটো উচিত হব । সেয়ে তেওঁৰ চাৰ্টটো খুলি হাতেৰে ভৰি দুখন জোৰকৈ বান্ধিলো । ভাবিছিলো তেওঁৰ চাৰ্টটোৰে ভৰিখন বান্ধিম আৰু তাৰ তলৰ গেঞ্জি টোৰে হাতদুখনত । কিন্তু কি আশ্চৰ্য্য !মানুহজনে তলত গেঞ্জি পিন্ধা নাই ! এনেকুৱা কেবল পুৰুষ মানুহেই কৰিব পাৰে। মই বাজি লগাই কব পাৰো ডিউটিত যোৱা সময়ত ব্ৰা নিপিন্ধাকৈ যোৱা কোনো নাৰী এই পৃথিবীতে নাই । কিন্তু গেঞ্জি নিপিন্ধাকৈ বহুত পুৰুষে যায় । এইমাত্ৰ মই এনে এজনৰ সম্মুখীন হৈছো । কি ষ্টুপিড স্বভাৱ সিহঁতৰ !\nঅবশেষত বাধ্য হৈয়েই মোৰ চাৰ্টটোৰে তেঁওৰ হাতদুখন বান্ধিলো । জ্ঞান পাই উঠি যাতে চিঞৰিব নোৱাৰে তাৰ বাবে মোৰ পেন্টিটো খুলি তেঁওৰ মুখত সোপা দিলো । তেঁও এতিয়াও অজ্ঞান হৈ আছে। এইবাৰ তেঁওক জগোৱা হওঁক । মই নিশ্চিত হবলৈ খোজো যাতে জ্ঞান পোৱাৰ পিছতো যাতে মোৰ বান্ধোনত তেঁও অক্ষম হৈ পৰি থাকে । তেঁও যদি কোনোৰকমে খুলিব পাৰে তেন্তে মোৰ যি বিলৈ হব তাক নকলেও হব । হঠাৎ মোৰ নজৰ তেঁওৰ জ্বলন্ত চিগাৰেটৰ ওপৰত পৰিল । ইমান বৰষুণতো সেইটো জ্বলি আছে । এজন ধূম্ৰপায়ীৰ জ্ঞান ওভোটাই আনিবলৈ এটা জ্বলন্ত চিগাৰেটত কৈ কাৰ্যকৰ পদ্ধতি এতিয়াও আবিষ্কাৰ হোৱা নাই । চিগাৰেটটো তুলি লৈ তেওঁৰ নাকত লগাই দিলো । নাকত গৰম লাগিয়েই তেঁও চটফটাই উঠিল । মোৰ পিনে চকু পৰিলত মুখেৰে গো... গো.... কৰিবলৈ আৰম্ভ কৰিলে। বোকাময় মোৰ চেহেৰাটো দেখি মোক সম্ভবত শ্মশানৰ প্ৰেতনী বুলি ভাবিছে । মই আগুৱাই গৈ তেওঁৰ গালত ঠাচকৈ এটা চৰ শোধালো। আচম্বিত ঘটনা দেখি তেঁও একদম হতভম্ব হৈ গৈছে। মই স্পষ্ট পলিচ ভাষাত তেওঁ কাণে কাণে ফুচফুচাই কলো , "এই থাপৰটো হল কৰ্তব্যত ফাঁকি দি চিগাৰেট হুপাৰ বাবে ।" তেওঁ বুজিলে মই ভুতপ্ৰেত বা তেনে একো নহয় । তেওৰ দৰে এজন মানুহ । সেয়া বুজা মাত্ৰেই তেওঁ নিজৰ বান্ধোন খুলিবলৈ অপ্ৰাণ চেষ্টা কৰিলে । দেহটোক সংকুচিত কৰি ইফাল সিফালে বাগৰিবলৈ ধৰিলে । মই হাতুৰিটো হাতত লৈ সাজু হৈ থকিলো । যদি তেওঁ ওলাব পাৰে তেন্তে আকৌ এবাৰ হাতুৰীৰ কোব দিম । এইবাৰ হাতুৰীটো মুৰটোত বান্ধি লোৱাৰ বাবে মোৰ চাৰ্টটোও নাই । সেইটো ইতিমধ্যে তেওঁৰ হাতত বান্ধিবলৈ ব্যৱহাৰ কৰিছো । এইবাৰ যদি মাৰো তেন্তে একদম আচল হাতুৰিৰ কোবটোৱেই পৰিব । তেওঁ সিপুৰী পাব। কিন্তু গাৰ্ডজনৰ কপালৰ জোৰ বহুত বেছি । ইমান টনা আজুৰি থকাৰ পিছতো বান্ধোন খুলিব নোৱাৰিলে । এটা সময় ক্লান্ত হৈ আকৌ স্থিৰ হৈ পৰিল । যি হওঁক । বহুত হল । এতিয়া কাম কৰিব লাগে । ঘড়ীত প্ৰায় আঢ়ৈটা বাজিছে । আৰু কিছু ঘন্টা সময়ৰ পিছতেই সূৰ্যোদয় হব। এই এক ঘন্টাৰ মাজতেই মই সেই প্ৰিষ্টক ঠিকনা লগাব লাগিব । গাৰ্ডৰ নিতম্বৰ কাষত দুটা লাথ মাৰি উভতি আহিলো প্ৰিষ্টৰ কবৰলৈ । এইবাৰ আৰু কোৰৰ মুঠিত ব্ৰা টো মেৰিয়াবলৈ নাপাহৰিলো । গাৰ্ডক পিটি আত্মবিশ্বাস তুংগত তাৰোপৰি হাতৰ বিষো কমি আহিছে । সেয়ে কামটো বহুত সহজ হৈ গল । ১৫ মিনিটতে কবৰটো খান্দি প্ৰিষ্টৰ কফিনটো বাহিৰ কৰিলো । কিন্তু এয়া কি! কফিনটোৰ এয়া কি অবস্থা! এয়া কোনো সাধাৰণ কাঠৰ কফিন নহয়। লোৰে তৈয়াৰ কৰা মজবুত কফিন । আৰু সকলোতকৈ আশ্চৰ্যজনক কথটো হল কফিনৰ হুকটোত এটা বিশাল তলা ওলমি আছে ! কৰ্মকাণ্ড দেখি অনুমান কৰাত কষ্ট নহল । লোৰ কফিনত তলা লগাই কোনো লাচকেই কেতিয়াও পোতা নহয় । এই পদ্ধতিটো কেবল জীবন্তভাবে পোতাৰ ক্ষেত্ৰতেই প্ৰযোজ্য। তেন্তে কি এই চয়তানটোক জীৱন্তই পুতি পেলোৱা হৈছিল ? সঁচাকৈ যদি এনে হৈছিল তেন্তে বহুত অন্যায় কৰা হৈছে । এই চয়তানটোক কমপক্ষেও তিনিদিন তিনিৰাতি গণপ্ৰহাৰ কৰি , পিছদিনা ফাঁচীকাঠত ওলোমাই তাৰ পিছত হে কফিনত ভৰোৱাটো উচিত আছিল। কিন্তু এতিয়া এই তলাৰ চাবি কত পাম ? হঠাৎ মনত পৰিল বেগত এখন হেক্সো ব্লেড থকাৰ পিছত মই কিয় চাবি বিছাৰিব লাগে ? ব্লেডখনেৰে তলাটো কাটিলেই হল । বেগৰ পৰা ব্লেডখন উলিয়াই তলাটোত ঘহিবলৈ আৰম্ভ কৰিলো । তীক্ষ্ণ এটা কীচ কীচ শব্দ সৃষ্টি হৈ নিৰবতা ভঙ্গ হল । এটা সময়ত ঘটংকৈ তলাটো খুলি পৰিল । এগ্ৰাস ভয় আহি মোক গ্ৰাস কৰি পেলালে । কফিনৰ ভিতৰত জীৱন্ত কবৰ দিয়া চয়তানজন কি এতিয়াও বাচি আছে? যদি আছে তেন্তে মোক দেখি কি হব তেওঁৰ সম্ভাব্য প্ৰতিক্ৰিয়া। প্ৰচন্ড ইচ্ছা হৈছে এই সকলোবোৰ দলিয়াই দি পলাই যাম । কফিনটো নোখোলাই ভাল হব নেকি ? কফিনটো খুলিলে যদি মুক্ত হৈ যায় তেতিয়া কি হব? কিন্তু মই তাৰ শেষ নেদেখাকৈ এৰিব নোৱাৰো। আজি ইয়াৰ এটা বিহিত ব্যৱস্থা কৰিহে যাম ।\nবৰষুণ হঠাৎ বন্ধ হৈ গৈছে । চাৰিওফালে নিস্তব্ধ নিৰবতা। প্ৰকৃতিও যেন এক অজানা অঘটন ঘটোৱাৰ প্ৰতিক্ষাত। মোৰ কঁপি থকা হাত দুখন কফিনেৰ ঢাকনিখনত ৰাখিলো। তাৰপিছত এটা দীৰ্ঘ শ্বাস লৈ হঠাৎ একে উশাহে টানি খুলি দিলো ।\nহে ভগবান , মই এইবোৰ কি দেখিছো !!! এয়া কেনেকৈ সম্ভব হব পাৰে !!! এই লাচটো তো একদমেই জীৱন্ত ,,\nClick here to read daini part 22 assamese novel\nUnknown Feb 23, 2020, 12:24:00 AM\nবহুত বেছি ভাল লাগিছে পঢ়ি ।\nঅপেক্ষা পাছৰ খণ্ডৰ বাবে।


সোণ কিনিব বিচাৰিছে যদি খৰধৰ কৰক, কিয়নো হ্ৰাস পালে সোণৰ মূল্য… – Pratham Khabar\nঘৰ/অৰ্থনৈতিক/সোণ কিনিব বিচাৰিছে যদি খৰধৰ কৰক, কিয়নো হ্ৰাস পালে সোণৰ মূল্য…\nভাৰতীয় বজাৰত মঙলবাৰৰ পৰা সোণ আৰু ৰূপৰ মূল্য হ্ৰাস পাইছে\nPratham Khabar News Send an email অক্টোবৰ 26, 2021\n0 4,363 এক মিনিটতকৈ কম\nসোণৰ আ-অলংকাৰ ক্ৰয় কৰাৰ কথা ভাবিছে নেকি? যদি ভাবিছে তেন্তে পলম নকৰিব। কিয়নো সোণ কিনিব বিচৰা সকলৰ বাবে আছে এক সুখবৰ আৰু সোণালী সুযোগ।\nগহপুৰত সোণৰ নাও বিকী উধাও ব্যৱসায়ী!\nমে' 2, 2022\nবটদ্ৰৱা থানত ওলাইছে তোলাই-তোলাই সোণ, পৰিচালনা সমিতিৰ অজ্ঞাতে থানত কোনে এৰি গ’ল ৪০ তোলা সোণ?\nহ্ৰাস পাইছে সোণৰ মূল্য। ভাৰতীয় বজাৰত মঙলবাৰৰ পৰা সোণ আৰু ৰূপৰ মূল্য হ্ৰাস পাইছে । মঙলবাৰে দিল্লীত সোণৰ মূল্য প্ৰতি ১০ গ্ৰামত ৫ টকা হ্ৰাস পাইছে । আনহাতে, ৰূপৰ মূল্য প্ৰতি কিলোগ্ৰামত ২৮৭ টকালৈ হ্ৰাস পাইছে।\nদিল্লীত প্ৰতি ১০গ্ৰাম সোণৰ মূল্য হৈছে ৪৭,১৫৩ টকা। পূৰ্বে ১০ গ্ৰাম সোণৰ মূল্য আছিল ৪৭,১৫৮ টকা। আনহাতে, প্ৰতি কিলোগ্ৰাম ৰূপৰ মূল্য হৈছে ৬৪,৪৫৩ টকা । পূৰ্বে প্ৰতি কেজি ৰূপৰ মূল্য আছিল ৬৪,৭৪০ টকা ।\nআন্তঃৰাষ্ট্ৰীয় বজাৰতো হ্ৰাস পাইছে সোণৰ মূল্য। মঙলবাৰে, COMEXত উপলব্ধ সোণৰ মূল্য ০.২৭ শতাংশলৈ হ্ৰাস পায়।\nমঙলবাৰে, গুৱাহাটী মহানগৰত ১০ গ্ৰাম সোণৰ মূল্য হৈছে ৪৯,৫৯৫ টকা।\nDecline Gold price\n১২১ বছৰৰ অন্তত দিল্লীত চলিত বৰ্ষতে দ্বিতীয় সৰ্বাধিক বৰষুণ, স্তব্ধ হৈ পৰিছে স্বাভাৱিক জীৱন যাত্ৰা...\nজামিন নাপালে কিং খানৰ পুত্ৰ আৰিয়ানে, আদালতত পুনৰ খাৰিজ আৰিয়ানৰ জামিন আবেদন...


ভাজুক – ঈশান জ্যোতি বৰা – ফটাঢোল\nআৰ্কিমিডিছেই আছিল হ’বলা, এই যে আৱিষ্কাৰটো কৰি উঠি গা-ধোৱা ঘৰৰ পৰাই মাজৰাস্তালৈ দুপ্‌দুপকৈ লৰ মাৰিছিল আৰু আনন্দত উত্ৰাৱল হৈ ‘ইউৰেকা,ইউৰেকা’ বুলি চিঞৰিছিল! মোৰো এতিয়া তেনেকুৱা কেইটামান চিঞৰ মাৰিবলৈ মন গৈছে৷ অকল সেইয়াই নহয়, কান্ধত প্ৰকাণ্ড ঢোল এটা ওলোমাই, কাষতে কেইজনীমান নাচনী লৈ আবতৰীয়া বিহুনাচ এটা নাচি দিয়াৰো প্ৰবল ইচ্ছা হৈছে৷ মন গৈছে-এতিয়াই যেন ছ’ছিয়েল মিডিয়ালৈ ঢপলিয়াই যাওঁ আৰু উধৰ পৰা মূধলৈকে মনৰ সমস্ত ভাৱ-অনুভূতি লিপিবদ্ধ কৰি ৰাইজৰ পৰা বিপুল পৰিমাণৰ ‘কংগ্ৰেছুলেছন’ সংগ্ৰহ কৰোঁ৷ কিন্তু প্ৰৱল ইচ্ছা সত্ত্বেও মই ইয়াৰ এটা কামো নকৰিলোঁ৷ আগতকৈ অলপ সংযমী হ’বলৈ শিকিছোঁ৷ আৱেগ-চাৱেগবোৰ নিয়ন্ত্ৰণ কৰিবলৈ শিকিছোঁ৷ চাৰিওফালে প্ৰতিযোগিতাৰ যিহে আগ্ৰাসন!! মোৰ সামান্যতম অসাৱধানতাইও এইমুহূৰ্তত মোৰ কাৰণে কাল হ’ব পাৰে ৷\nকিন্তু এগৰাকী মানুহক মই মোৰ মনৰ কথা ক’ব পাৰোঁ৷ তেওঁ মোৰ কাষতে আছে৷ হয়-মোৰ পত্নীৰ কথায়েই কৈছোঁ৷\n“হেৰা, শুনিছা৷ পালোঁ বুজিছা৷”-\nটোপনিত প্ৰভাৱতী লালকাল৷ কেটকুটেই নকৰিলে৷\n“হেৰা…৷” নাই৷ সাৰ-সুৰেই নাই৷\n“উফফ ৰাম! কিমান হাক দিছিলোঁ-বোলোঁ ড্ৰাই-ফ্ৰাই কৰা ব্ৰইলাৰবোৰ ইমানকৈ নাখাবা ! এতিয়া কিন্তু তোমাৰ পিছে পিছে লেমটো হৈ লেট্ৰিনৰ সমুখত মই থিয় হ’বগৈ নোৱাৰোঁ, কৈ দিছোঁ৷ ড্ৰয়াৰটোতে টৰ্চটো আছে৷ অকলে গৈ পটাপট আহা৷”- অভিলেখসৃষ্টিকাৰী বেগেৰে কথাকেইটা কৈ তেওঁ পুনৰ সিকাটি হ’ল৷\nইতিহাস মাতে ৰিঙিয়ায়৷ মানুহজনীৰ গাত ভুল নাই৷ মোৰ বুৰঞ্জীখনেই কলংকিত৷\n“নহয়হে প্ৰভা৷ তুমি ভুলকৈ ভাবিছা৷ কথা সেইটো নহয়৷”\nমানুহজনী এইবাৰ জাঁপ মাৰি বহিল৷\n“মানে..কলেজখনৰ নামটো বিচাৰি পালোঁ৷”- কথাষাৰ কওঁতে মোৰ মুখখন বিশ্বজয়ৰ হাঁহিৰে জিলিকাই তুলিছিল৷ তেওঁ দেখা নাপালে৷ কোঠাৰ লাইটটো অ’ফ হৈ আছিল যে..\nকলেজ এখন খোলাৰ আইডিয়াটো তেওঁৱেই দিছিল৷ জুনিয়ৰ কলেজ৷ প্ৰথমে মনলৈ আত্মবিশ্বাসহীনতাৰ ভাৱ আহিছিল৷ ইমান ডাঙৰ প্ৰজেক্ট! মোৰ দৰে ছাল-বাকলি নথকা বাটৰ ভিকহু এটাই কেনেকৈ এখন জুনিয়ৰ কলেজ খুলিব? চাৰিওফালে ইমানবোৰ জুনিয়ৰ কলেজ! সকলোৱে ‘মোক খা-মোক খা’কৈ টেঁটুফালি আছে৷ প্ৰত্যেকবছৰে দুটা-তিনিটাকৈ ষ্টেণ্ড কৰি আছে৷ কাগজে-পত্ৰই, মিডিয়াই-ছিডিয়াই তেওঁলোকৰেই জয়জয়কাৰ৷ প্ৰচাৰ আৰু প্ৰসাৰতো তেওঁলোক আগৰনুৱা৷ তেনে এক প্ৰতিযোগিতাময় পৰিৱেশত মোৰ দৰে অল্পমতি, কেও-কিছু নোহোৱা এটাই কিদৰে এখন নতুন জুনিয়ৰ কলেজ খুলিবলৈ সাহস গোটাওঁ !\n“নহ’ব বুজিছা৷ নহ’ব৷ প্ৰথম বছৰতেই কলেজত তলা ওলমিব৷”- তেওঁক মই পাৰেমানে বুজালোঁ৷\nকিন্তু এওঁ নাচোৰবান্দা৷ কোনোপধ্যেই মোৰ কথা নুশুনে৷ ইউ টিউবত মটিভেশ্যনেল ভিডিঅ’বোৰ চাই চাই ইতিমধ্যে তেওঁ ‘ছেল্ফ-মটিভেটেড’ হৈ আছে৷ গতিকে কেউপিনৰ পৰা উদ্যম আৰু উৎসাহৰ বৰ্ষণ হ’বলৈ ধৰিলে৷ ‘নাই,তুমি পাৰিবা৷ মোৰ সোণ, তুমি পাৰিবা৷’- পুৱাৰ পৰা গধূলিলৈকে এইষাৰি মন্ত্ৰ মাতি মোক তেওঁ মোহাচ্ছন্ন কৰি থাকিল৷ অনুপ্ৰেৰণাদায়ী কাহিনীৰ ভিডিঅ’, ফটো, উক্তিৰে হোৱাটছ্এপৰ চোতাল ভৰি পৰিল৷ সন্ধ্যা মোক পাকঘৰত সুমুৱাই লৈ তেওঁ সুললিত কণ্ঠেৰে ‘হাম হোংগে কাময়াব’ গীতটো গাই যায় আৰু মই তেওঁক অনুসৰণ কৰোঁ৷ সেইটো শেষ হোৱাৰ পিছত ‘লক্ষ্য’ চিনেমাখনৰ ‘লক্ষ্য কো হৰ হাল মে পানা হ্যেয়’টো আৰম্ভ হয়৷ নিশা শেতেলিত পৰাৰ আগমুহূৰ্তত গালত চুমা এটা দি তেওঁ মোক প্ৰদান কৰে ‘ইউ আৰ দা বেষ্ট টিচ্ছাৰ ইন দা ৱৰ্ল্ড’ৰ কাল্পনিক প্ৰমাণপত্ৰ৷\nদুসপ্তাহজোৰা অফুৰন্ত প্ৰেৰণা আৰু অন্তহীন চেনেহে অৱশেষত মোৰ অন্তৰ গলাই পেলালে৷ পত্নীৰ ইতিবাচক শক্তিৰ ওচৰত মোৰ নেতিবাচক শক্তি পৰাভূত হ’ল৷ হৃদয়ত ৰোপন হ’ল ‘উৎসাহ’ৰ বৰগছ এজোপা৷ ‘আত্মবিশ্বাস’ৰ ঠাণ্ডা বতাহ এছাটিয়ে বৰগছজোপাক ক্ৰমশঃ খুন্দিয়াবলৈ ধৰিলে৷ এদিন সেই বৰগছ আৰু বতাহজাকক সাক্ষী কৰিয়েই মিহিৰৰ দোকানৰ পৰা কিনি অনা প্ৰকাণ্ড লালমোহনটোৰ এফাল তেওঁৰ মুখত সুমুৱাই মই আনুষ্ঠানিক ঘোষণাটো কৰি পেলালোঁ যে- “মই এখন জুনিয়ৰ কলেজ খুলিম৷”\nকলেজখনৰ বাবে মাটি বিচাৰি হাবাথুৰি খাবলগীয়া নহ’ল৷ মোৰ গেৰেজৰ পৰা গাড়ীখন উলিয়াই সন্মুখতে থকা বন্ধু বিৰাজৰ গেৰেজত নি থৈ আহিলোঁ৷ সি ক’লে- “বিজিনেছ ভাল হ’লে মোক কিন্তু কিবা এটা দিব লাগিব৷” মই বোলোঁ-“হ’ব৷ আগতে বিজিনেছটো গ্ৰৌ কৰকচোন৷ তেনেকুৱা হাজাৰ-বিজাৰ ‘কিবা’ৰে তোমাৰ জেপ ভৰাই পেলাম৷” সি হাঁহিলে৷\nখালী হৈ পৰা গেৰেজটোত ত্ৰিছ-চল্লিছটা ল’ছালি আৰামচে সোমাই যাব৷ কথাটো ভাবি সন্তোষ লভিলোঁ৷ তাৰপিছত চাৰিআলিৰ পৰা দুখনমান তৰ্জাৰ বেৰ আনিলোঁ৷ গেৰেজটোৰ কাষতে খুঁটা দুটা পুতি তৰ্জাৰে আৰু এটা ৰূম বনাই পেলালোঁ৷ হ’ব-সদ্যহতে এতিয়া এই দুটা ৰূমৰেই হ’ব৷ প্ৰথম বছৰতে ষাঠিটা ল’ৰা-ছোৱালী উলা-মূলা বিধৰ কথা নহয়৷\nপৰৱৰ্তী কামটো হ’ল- জুনিয়ৰ কলেজখনৰ বাবে শিক্ষক বিচৰা৷ তাৰ সমাধান টিলিকতে উলিয়ালোঁ৷ হোৱাটছ্এপত আমাৰ ‘চাকৰি বিচাৰি…’ নামেৰে গ্ৰুপ এটা আছে৷ তাতেই কলেজ খোলাৰ কথাটো উনুকিয়ালোঁ৷ আটায়েই হেঁচা মাৰি ধৰিলে৷ সবকে চাকৰি লাগে৷ মুহূৰ্ততে কেইবাটাও ফোনকল পালোঁ৷ অনুনয়-বিনয়, কাকূতি-মিনতি, আৱেগিক অত্যাচাৰৰ আতিশয্যই মোক শলঠেকত পেলালে৷ অলপপৰ কি কৰোঁ, কি নকৰোঁকৈ থাকি শেষত আমাৰ বহুল প্ৰচলিত ‘থলুৱা’ৰ ফৰ্মূলাটো এপ্লাই কৰিলোঁ৷ সেইটো ফৰ্মূলাত দহজনৰ নাম বাছনিত উঠিল৷ আটাইকেইজনকে সামৰিলোঁ৷ তাৰে দুজনে প্ৰশাসনিক দিশটো চম্ভালিব৷\nশেষত গৈ আৰু দুটা কাম থাকিলগৈ৷ কলেজৰ নাম নিৰ্বাচন আৰু শিক্ষাৰ্থীৰ নামভৰ্তি৷ হায়াৰ ছেকেণ্ডাৰী পৰীক্ষাবোৰ হৈহে আছে৷ গতিকে নামভৰ্তিৰ কাম দুদিন লাহেকৈ আৰম্ভ কৰিম৷ আগেয়ে কলেজৰ নামটোকেই বিচৰা যাওক৷\nমই প্ৰথমতে সৌৰজগতখনৰ পৰায়েই আৰম্ভ কৰিলোঁ৷\n“আচ্চা, শ্ৰীসূৰ্য জুনিয়ৰ কলেজ৷ কেনে হ’ব বাৰু?”\n“মানুহে থিয়েটাৰৰ নাম কপি কৰা বুলি ভাবিব৷”- মেনেজমেণ্টত থকা বৰদলৈয়ে ক’লে৷\n“তেন্তে ইউৰেনাছ জুনিয়ৰ কলেজ ! গ্লেমাৰ আছে নামটোত৷”\n“হ’লেই সেই জুনিয়ৰ কলেজৰ ফিল্‌টো অহা নাই৷”\n“শুক্ৰাচাৰ্য জুনিয়ৰ কলেজ নামটো বেয়া নালাগিব কিন্তু৷ গ্ৰহ এটাও আছে আৰু আচাৰ্য শব্দটোও আছে৷ ম’ৰঅভাৰ তেওঁ অসুৰৰ গুৰুও আছিল৷”- চৰবত খোৱাবলৈ অহা প্ৰভায়ে পৰামৰ্শ আগবঢ়ালে৷\n“তোমাৰ দৰে পজিটিভ মানুহৰ মুখত অসুৰৰ দৰে এনে নিগেটিভ শব্দ ! লাজ পাইছো প্ৰভা৷”\nমোৰ কথা শুনি প্ৰভাই নাক-মুখ কোঁচাই ভিতৰলৈ গ’ল৷\n“ছাৰ, তেন্তে আমি এতিয়া বিজ্ঞানীলৈ আহোঁ৷ নিউটন, আইনষ্টাইন, এডিছন…”- সেইয়া অংক মাষ্টৰ বৰকাকতী৷\n“ধেই…বিজ্ঞানী, অংকবিদ, ধৰ্মগুৰু, গ্ৰহ-তৰাৰ নামেৰে অসমত বহুত কলেজ আছে৷ তেনেকুৱা নামেৰে কলেজ খুলিলে লাভ একোডাল নহ’ব৷ আমাক এটা নতুন নাম লাগে৷ এটা ‘ইউনিক’ আৰু ব্যতিক্ৰমী নাম লাগে, যিটো নাম আজিৰ আগতে কোনেও কোনোকালে ব্যৱহাৰ কৰা নাই৷ যিটো নাম শুনিলেই ল’ৰা-ছোৱালীৰ লগতে অভিভাৱকো আমাৰ কলেজলৈ দৌৰি আহে৷ যিটো নাম প্ৰচাৰ কৰিবলৈ আমি অকণো প্ৰচাৰ কৰিব নালাগে৷ আমাক তেনেকুৱা এটা যাদুকৰী নাম লাগে৷”- অতপৰে মনে মনে থকা মেনেজমেণ্টৰ আনজন মানুহ নাৰায়ণে হঠাতে বৰ গুৰুত্বপূৰ্ণ কথা এষাৰ কৈ দিলে৷ লগে লগে সকলোৱে হাতচাপৰি মাৰি তেওঁক সমৰ্থন জনালে৷\n“নমামী জুনিয়ৰ কলেজ নামটো কেনে হয় বাৰু ! নামটোত ভক্তিৰ ভাৱ এটা নিহিত হৈ আছে৷ তাতে নামটো বৃশ্চিক ৰাশিৰ৷ সোনকালে ফল পাম৷”- পদাৰ্থ বিজ্ঞানৰ আয়েশাই ক’লে৷\n“শ্ৰীহৰি শ্ৰীহৰি! কি কথা কোৱাহে! উৎসৱটো কেনেকৈ ফ্লপ মাৰিছিল দেখিছিলা নহয়! কলেজো ফেইল মাৰিব৷ এইবোৰ অশুভ কথা নক’বা ৷”- আতংকিত নাৰায়ণে মাটি ছুই প্ৰণাম জনালে৷\n“মোৰ বোধেৰে ‘জাতি-মাটি-ভেটি জুনিয়ৰ কলেজ’ নামটো বৰ ভাল হ’ব৷ যোৱা দুবছৰত এই শব্দকেইটা ইমানেই জনপ্ৰিয় হৈছে যে মানুহে এতিয়া শব্দকেইটা শুনিলেই আকৰ্ষণ অনুভৱ কৰে৷”\n“পলিটিকেল পাৰ্টিৰ গোন্ধ থকা নাম ৰাখিব পাৰা৷ কিন্তু বিপদ আছে৷ কাইলৈ যদি ‘জাতি-মাটি-ভেটি’ৰ ঠাইত ‘হাতী-ৰাতি-ছাতি’ হৈ যায়, তেন্তে তোমাৰ কলেজৰ নামটোৰ প্ৰতিও সকলোৰে বিকৰ্ষণ উপজিব৷ তেতিয়া আৰু কি কৰা কৰিবা !”\nসেইদিনা কাৰোৰে নাম মনলৈ নাহিল৷ বিষন্ন বদনে সকলো ঘৰাঘৰি গ’ল৷ তাৰপিছত দুদিন, তাৰপিছত এসপ্তাহ৷ ‘নাম’ৰ দেখাদেখি নাই৷ মাজে-মাজে ‘ব’হাগী’, ‘কেঁচা মাটিৰ গোন্ধ’, ‘পংকজ আচাৰ্য’, ‘অচ্ছে দিন’, ‘টি-আৰ-পি’ আদি বিভিন্ন-বিচিত্ৰ নাম ৰখাৰ পৰামৰ্শ আহি থাকিল যদিও নামবোৰে হৃদয় জিকিব নোৱাৰিলে৷ ক’ৰবাত নহয় ক’ৰবাত কিবা এটা কেণা ওলাবয়েই৷\nবৰকৈ হতাশ হ’লোঁ৷ এটা নাম বিচাৰি উলিয়াব পৰা নাই! কম লাজৰ কথানে ! এনেকৈ হ’লে কলেজ খোলাৰ সপোনটোৱেই পূৰ্ণ নহ’ব দেখোন ৷\nদুখে-ভাগৰে আধামৰা হৈ সেইদিনা ঘৰ সোমালোঁ৷ যেনেতেনে ভাতকেইটা গিলি বিচনাত পৰিলোঁগৈ৷ এসময়ত শ্ৰীমতীও আহি কাষতে শুই পৰিল৷ মোৰ টোপনি নাহিল৷ মনলৈ অজস্ৰ দুশ্চিন্তাময় ভাৱৰ অগা-দেৱা৷ কিমান যে সপোন দেখিছিলোঁ! চকুৰ সমুখতে কলেজখন থাকিব! জাকে-জাকে ল’ৰা-ছোৱালী আহিব! সিহঁতৰ মাক-দেউতাকৰ পৰা গণি গণি নামভৰ্তিৰ টকাবোৰ ল’ম! ৰাতিপুৱা সাতটাৰ পৰা সন্ধিয়া চাৰিটালৈকে সিহঁতক পঢ়ুৱাম৷ ৰসায়ন বিজ্ঞানৰ পৰা আৰম্ভ কৰি অংকলৈকে সকলোবোৰ সূত্ৰ সিহঁতক কণ্ঠস্থ, মুখস্থ কৰোৱাম৷ যাতে সকলো কথা চকুৰ সমুখত, জিভাৰ আগত থাকে৷ হায়াৰ ছেকেণ্ডাৰীত দুটামানক ষ্টেণ্ড কৰোৱাম৷ সিহঁতক কাষত লৈ ফটো উঠিম৷ মিডিয়াত শিক্ষাৰ প্ৰভাৱ আৰু প্ৰসাৰৰ কথা ক’ম৷ সন্ধিয়া আঠ বজাৰ আলোচনাত ভাগ ল’ম৷ লাহে লাহে মাৰ্কেটত কলেজৰ ডিমাণ্ড বাঢ়িব৷ পিছৰ বছৰ নামভৰ্তিৰ মাচুল দুগুণে বঢ়াম৷ তাৰ পিছৰ বছৰ চাৰিগুণ বঢ়াম৷ ৰাস্তাই-ঘাটে আমাৰ হৰ্ডিং,বেনাৰ হ’ব৷ উজনি-নামনিত আমাৰ শাখা বহিব৷ নামভৰ্তি কৰিবলৈ কলেজৰ সন্মুখত লানি-নিছিগা সোঁতৰ সৃষ্টি হ’ব৷ এনেকৈ সোঁৱে-বাঁৱে টকা গোটাই মই দুখন গাড়ী কিনিম৷ এখন পত্নীক ‘কেছুৱেল ইউছ’ৰ কাৰণে দিম৷ আনখন মই চলাই যাম৷ চকাৰ দ্ৰুত ছন্দত ৰাস্তাৰ ধূলি উৰিব৷ মানুহে ঘূৰি-ঘূৰি চাব৷ আস্! কি যে মজা লাগিব!! কিন্তু…কিন্তু সেইবোৰ সকলো পণ্ড হ’ল৷ নাম এটাকেই বিচাৰি পোৱা নাই অতদিনে৷ কলেজখনৰ কাৰণে এটা ভাল নাম৷ এটা ভাল নাম৷ কোনে দিব মোক,কোনে দিব ভাল এটা নাম মোক!\nহঠাতে মই এটা কম্পন অনুভৱ কৰিলোঁ৷ এইয়া কি! ‘ভাল, ভাল’ বুলি কৈ থাকি মই দেখোন কলেজখনৰ কাৰণে ভাল নাম এটা আৱিষ্কাৰ কৰিয়েই পেলালোঁ!! কলেজখনৰ নামটো দেখোন “ভাল জুনিয়ৰ কলেজ”-য়েই হ’ব পাৰে৷ পৰীক্ষা দি উঠিয়েই মানুহে ‘ভাল জুনিয়ৰ কলেজ’ এখনেই বিচাৰি নুফুৰেনে! নিজৰ ল’ৰা-ছোৱালীৰ ভৱিষ্যত উজ্জ্বলতৰ কৰিবলৈ তেওঁলোকে ভাল জুনিয়ৰ কলেজ এখনৰেই শৰণাপন্ন নহয়নে! ভাল জুনিয়ৰ কলেজ এখন ভাল-ভাল শিক্ষাগুৰুসকলৰ সান্নিধ্যতেই তেওঁলোকে আকাশ চোৱাৰ সপোন নেদেখেনে! গতিকে সেই পৰম্পৰাৰ সুৱৰ্ণ সুযোগ গ্ৰহণ কৰি কলেজখনৰ নামটোনো কিয় ‘ভাল জুনিয়ৰ কলেজ’ নাৰাখোঁ? কোনোবাই এতিয়া ‘ভাল জুনিয়ৰ কলেজ’ বিচাৰিলেই মোৰ কলেজখনলৈ আঙুলিয়াই দিব পাৰিব৷ ইংগিতাত্মক অৰ্থতেই নহয়, প্ৰতীকী অৰ্থতেই নহয়, বাস্তৱিক অৰ্থতেই এতিয়া আমাৰ চহৰত এখন ‘ভাল জুনিয়ৰ কলেজ’ থাকিব৷ আস্! কিমান ইণ্টিলেজেণ্ট মই! নিজৰ পিঠিখনতেই এটা গৌৰৱসূচক চাপৰ মাৰিলোঁ৷\n“ভাল জুনিয়ৰ কলেজ – ভা.জু.ক.”৷ কি যে এটা ভাল লগা নাম !!\n“শুনিছা, ‘ভাজুক’ নামটো সাংঘাতিক হৈছে৷ ছ’ছিয়েল মিডিয়াতো সৰু-সুৰাকৈ ধুমুহাৰ সৃষ্টি কৰিছে৷ একদম সময়োপযোগী আৰু হাইলি ইণ্টিলেজেণ্ট নাম!”-কলেজখন স্থাপন হোৱাৰ এসপ্তাহ পিছত প্ৰভাই মোক বৰকৈ শলাগিলে৷\n“তোমাৰ নামটো শুনি মোৰ ভাইটোও বৰ উৎসাহিত হৈছে৷ সিও হেনো এখন কলেজ খুলিব৷ নামটো তুমিয়েই ডিছাইড কৰি দিবা৷”\n“ভাবিবলৈ কি আছে৷ নামটো ‘বৰ ভাল জুনিয়ৰ কলেজ’ ৰাখি দিবা৷ ব.ভা.জু.ক.৷”- মই তপৰাই নামটো ক’লোঁ৷ প্ৰভাই বৰ ভাল পালে৷ খৰধৰকৈ ভিতৰলৈ যাব খুজি দুখোজমান দিলে৷ পিছমুহূৰ্ততে চকু-মুখ উজ্জ্বল কৰি উভতি আহিল৷ মোক ক’লে-\n“হেৰা, আমি দেখোন এটা কাম কৰিব পাৰোঁ৷”\n“জুনিয়ৰ কলেজৰ নামকৰণৰ কাম৷ বঢ়িয়া ছাইড বিজিনেছ হ’ব৷ প্ৰত্যেক বছৰেই ইমান জুনিয়ৰ কলেজ আমাৰ আশে-পাশে স্থাপন হ’বলৈ ধৰিছে৷ নাম বিচাৰিবলৈ গৈ সকলোৰে বহুমূলীয়া সময় নষ্ট হয়৷ তেওঁলোকৰ হৈ সেইকণ কষ্ট আমিয়েই কৰিব পাৰোঁ দেখোন৷ হাতলৈ চৌ-চৌৱাই ধন আহিব৷”- উৎসাহী প্ৰভাৰ কণ্ঠত অসামান্য আত্মবিশ্বাস৷ ইয়াৰ পূৰ্বে প্ৰভাক মই ইমান উৎসাহিত হৈ পৰা দেখা নাই৷\n“এইটো দেখোন এটা সাংঘাতিক আইডিয়া৷”- প্ৰভাৰ যুগান্তকাৰী আৱিষ্কাৰত মই আলোড়িত হৈ উঠিলোঁ৷ মনৰ আনন্দ প্ৰকাশ কৰিবলৈ ঠাইতে জাঁপ এটা মাৰি চেনেহৰ পত্নীক চেল্যুট এটা দি ক’লোঁ-\n“গ্ৰেট আইডিয়া ডাৰ্লিং! আই এম প্ৰাউড অৱ ইউ ৷”\n« সিন্ধি – গীতিকা শইকীয়া\n“বাৰ্থডে” –ডা: পাৰ্থসাৰথি ভূঞা »\nসম্পাদকীয় আৰু সাক্ষাৎকাৰৰ পিছতে সদায় ঈশানৰ লিখা পঢ়ো, এইবাৰো ব্যতিক্ৰম নাই হোৱা।\nআৰু তাতোকৈ ভাল লগা কথা, ঈশানে কেতিয়াও নিৰাশ নকৰে\nসমসাময়িক শিক্ষা ব্যৱস্থাৰ কি সুন্দৰ ব্যংগাত্মক প্ৰতিফলন।\nবৰ ভাল লাগিল। অতি সুন্দৰ ব্যংগ।\nবেচ দিলা দেই ঈশান । তোমাৰ চিন্তাৰ গতি আৰু নতুনত্বত সদায় তবধ মানো ।\nবৰ্তমান সময়ৰ লগত খাপ খোৱা লিখনি, ভাল লাগিল।\nবভালা । বৰ ভাল লাগিল ।\nসুন্দৰ ব্যংগ ৷ ভাল লাগিল !\nসময়োপযোগী গল্প ভাল লাগিল।\n🙏 তামাম এইফেৰা\nআপোনালোক সকলোকে আন্তৰিক ধন্যবাদ আৰু কৃতজ্ঞতা জনালোঁ ৷ প্ৰত্যেকটো মন্তব্যয়েই মোৰ বাবে আগবাঢ়ি যোৱাৰ অনুপ্ৰেৰণা ৷ অশেষ ধন্যবাদ ৷\nসময়োপযোগী লিখনী ।\nআমাৰ নগাঁওখন এতিয়া জুনিয়ৰ কলেজৰ কেপিটেল দিষ্ট্ৰিক হৈ পৰিছে৷মজ্জা ইশান৷


জালুক দিয়া চাহ খায়নে আপুনি ? জানক জালুক চাহৰ আচৰিত উপকাৰীতাসমুহ । Back Pepper tea Benefits 2021 - Dimpu Baruah\nHome HEALTH TIPS জালুক দিয়া চাহ খায়নে আপুনি ? জানক জালুক চাহৰ আচৰিত উপকাৰীতাসমুহ । Back Pepper tea Benefits 2021\nজালুক দিয়া চাহ খায়নে আপুনি ? জানক জালুক চাহৰ আচৰিত উপকাৰীতাসমুহ । Back Pepper tea Benefits 2021\nDATA ONE January 07, 2021 HEALTH TIPS,\nজালুক বা গুল মৰিছ সাধাৰণতে মচলাৰ ৰাণী বুলি গণ্য কৰা হয়, যি গ্ৰহণ কৰিলে কেৱল খাদ্যৰ সোৱাদ সলনি কৰাই নহয় স্বাস্থ্যও সুস্থ কৰি ৰাখে। জালুকে খাদ্যত এটা বিশেষ জ্বলাৰ সৃষ্টি কৰে । যদি আপুনি জালুক বা গুল মৰিছৰ চাহ পান কৰে, তেন্তে ঋতুকালীন ৰোগ যেনে চৰ্দি-জ্বৰ, কাহ আদিৰ পৰা মুক্তি লাভ কৰিব পাৰে। কেৱল সেইটো নহয়, পিপাৰ জালুক চাহ খালে পেট সদায় ঠিক হৈ থাকে ।\nআজি, আমি আপোনালোকক জালুক চাহ কেনেদৰে প্ৰস্তুত কৰিব লাগে শিকাম লগতে ইয়াৰ লাভালাভৰ বিষয়েও আলোচনা কৰিম। কিন্তু তাৰ আগতে, দিনত কিমান জালুক খাব লাগে যাতে ই ক্ষতি নকৰে সেইতো জানি লোৱাটো দৰকাৰ। প্ৰতি দিনত আপুনি 500 মিগ্ৰাৰ পৰা 1 গ্ৰাম জালুক খাব পাৰে।\nজালুক চাহ খোাৰ লাভালাভসমূহ\nজালুকত বিভিন্ন ধৰণৰ এণ্টিবেক্টেৰিয়া আৰু প্ৰদাহ প্ৰতিৰোধী থাকে যি স্বাস্থ্যৰ সমস্যা উপশম কৰাত সহায় কৰে। স্বাস্থ্য বিশেষজ্ঞসকলৰ মতে, দৈনিক চাহত জালুক খোৱাৰ বহুতো লাভালাভ আছে। আমি আজি আপোনাক সেইবোৰৰ বিষয়ে কিছু তথ্য জনাম ।\n- জালুকত পিপৰিন নামৰ এবিধ পদাৰ্থ পোৱা যায় যিয়ে চৰ্দি-কাহ আৰু জ্বৰ হলে উপশম কৰাত সহায় কৰে।\n- জালুক চাহ খোৱাটো নাকৰ চাইনাচ ইনফেকচনৰ বাবেও লাভজনক।\n- জালুক দিয়া চাহে শৰীৰৰ ওজন হ্ৰাস কৰাতো সহায় কৰে ।\n- পেটৰ সমস্যাতো জালুক চাহ অতি উপযোগী। জালুক চাহ খোৱাৰ ফলত পাকস্থলীত হাইপোচোলিক এচিড উৎপন্ন হয় যিবোৰে পেট-ফুলা, কোষ্ঠকাঠিন্য আৰু অন্যান্য পেটৰ সমস্যাৰ পৰা ৰেহাই দিয়াত সহায় কৰে ।\n- জালুক চাহ খোৱাৰ কেন্সাৰ ৰোগৰ দৰে গুৰুতৰ ৰোগৰ বাবেও লাভজনক বুলি প্ৰমাণিত হৈছে। ইয়াত থকা পাইপাৰেইন আৰু এণ্টিঅক্সিডেণ্টে শৰীৰত কৰ্কট ৰোগ হোৱাত বাধা প্ৰদান কৰে । একে সময়তে, জালুক চাহ খোৱাৰ ফলত স্তন কেন্সাৰৰ পৰাও উপকাৰ হয়।\n- জালুক চাহ পান খালে মস্তিষ্কৰ কাৰ্য ত্বৰান্বিত কৰে। ইয়াৰ দ্বাৰা হতাশা (মেন্টেল ডিপ্ৰেচন) আদিৰ পৰাও ৰক্ষা পোৱাত সহায় কৰে।\n- জালুকত থকা অৰ্থৰোইডবোৰেও আমাৰ গাঁঠিৰ বিষ হ্ৰাস কৰাত সহায় কৰে।\n- জালুক চাহৰ পৰা মুখ সম্বন্ধীয় সমস্যাৰ পৰাও আৰাম পোৱা যায় । ইয়াৰ দ্বাৰা মূখৰ পৰা অহা দুৰ্গন্ধও হ্ৰাস হয়। লগতে দাঁতও শক্তিশালী হৈ থাকে।\nজালুক চাহ কিদৰে প্ৰস্তুত কৰিব\nপ্ৰথমে এক কাপ পানী উতলাই দিয়ক। আধা সৰু চামুচ জালুক পাউডাৰ যোগ দিয়ক। আপুনি ইয়াত আদাৰ ৰস যোগ দিব পাৰে। ইয়াক 2-3 মিনিটৰ বাবে উতলাই দিয়ক। তাৰ পিছত চাকি মধু মিহলি কৰক আৰু ইয়াক দিনত দুবাৰকৈ সেৱন কৰক।\nপঢ়ক - জানক বাদামৰ আপুনি নাজানা কিছুমান আচৰিত গুণ ।\nসতৰ্কতা: যিসকসকলৰ পিত্ত শৰীৰত প্ৰতি সময়ত বাঢ়ি থাকে তেঁওলোকে জালুক দিয়া চাহ সেৱন কৰাৰ আগত সাৱধান হোৱা উচিত কিয়নো জালুকে পিত্ত ৰস উৎপন্ন কৰাৰ কাম কৰে । আলচাৰ, শৰীৰৰ অংশ ফুলা, চালৰ চোকোৰা আৰু পিত্তৰ সমস্যা থকা লোকসকলে কমকৈ জালুক চাহ খাব লাগে, নহলে সমস্যা বৃদ্ধি হ'ব পাৰে।\nWritten by DATA ONE at January 07, 2021


মই ধৰ্মপু্ৰ সমষ্টিৰ পৰা কৈছোঁ~ৰাজনৈতিক-অভিজিত মজুমদাৰ\nby©AdminPosted at Tuesday, March 23, 2021\nধৰ্মপুৰ সমষ্টিত আগন্তুক বিধানসভা নিৰ্বাচনৰ বাবে প্ৰতিদ্বন্দ্বিতা আগবঢ়াব বিচৰা প্ৰত্যেকটো ৰাজনৈতিক দলৰ প্ৰত্যেক গৰাকী প্ৰাৰ্থীক মই সাধাৰণ ভোটাৰ হিচাপে বিনম্ৰভাবে অনুৰোধ জনাইছোঁ যে যদি আপুনি এই নিৰ্বাচনত জয়ী হৈ ধৰ্মপুৰ সমষ্টিৰ অভিভাৱক তথা বিধায়ক হিচাপে নিৰ্বাচিত হয়, তেন্তে আপুনি কি কি পদক্ষেপ তথা কাম কৰিবলৈ ধৰ্মপুৰ সমষ্টিৰ নিৰ্বাচনত অৱতীৰ্ণ হব।।সেই বিষয়ে আগতীয়াকৈ ভোটাৰ ৰাইজক অৱগত কৰক।। সম্ভৱ হলে লিখিত ভাবে প্ৰত্যেক গৰাকী ভোটাৰ ৰ হাতত অৰ্পন কৰক।।\n(১)জয়ী হোৱাৰ লগে লগে আপোনাৰ প্ৰথম আৰু প্ৰধান কাম কি হব?\n(২)আপুনি সমষ্টিৰ কি উন্নয়ন কৰিব বিচাৰিছে?\n(৩)নৱপ্ৰজন্মৰ বাবে আপুনি জয়ী হৈ কি কৰিব বিচাৰিছে?\n(৪)আপুনি ধৰ্মপুৰ সমষ্টিৰ নিবনুৱাৰ বাবে কি পদক্ষেপ ল'ব?\n(৫)শিক্ষা তথা সাংস্কৃতিক দিশত ধৰ্মপুৰক কেনেদৰে আগুৱাই নিয়াৰ কথা চিন্তা কৰিছে?\n(৬) জেষ্ঠ্য নাগৰিকসকলক লৈ কিবা চিন্তা তথা নতুন কাম হাতত লোৱা হ'ব নে?\n(৭)অহা পাঁচ বছৰত ধৰ্মপুৰ সমষ্টিক ১২৬ টা সমষ্টিৰ ভিতৰত শ্ৰেষ্ঠ সমষ্টি হিচাপে পৰিগণিত কৰিব পাৰিব নে??\n(৮) সকলোতকৈ ডাঙৰ প্ৰশ্ন টো হল আপোনাক ধৰ্মপুৰৰ ভোটাৰে কিয় ভোট দিব??\nএইকেইটা প্ৰশ্নৰ উত্তৰ লিখিতভাৱে ভোটাৰৰ আগত দাঙি ধৰি প্ৰতিশ্ৰুতি দিয়ক যাতে আপুনি জয়ী হৈ এইখিনি কাম সম্পূৰ্ণ কৰে। নকৰিলে যাতে ধৰ্মপুৰৰ ৰাইজে আপোনাক আঙুলিয়াব পাৰে।\nপ্ৰত্যেকগৰাকী ভোটাৰৰ হাতত প্ৰত্যেকগৰাকী প্ৰাৰ্থীৰ এই প্ৰতিশ্ৰুতি থাকিব প্ৰমাণ হিচাপে।।\nজিন্দাবাদ/মূৰ্দাবাদ কৰি ধৰ্মপুৰখনৰ সামাজিক তথা ৰাজনৈতিক পৰিৱেশ অশান্ত নকৰি এখন সুন্দৰ ধৰ্মপুৰ গঠন কৰাত সকলোৱে আগবাঢ়ি আহক।\nকাৰণ এতিয়াৰ ভোটাৰ সজাগ তথা শিক্ষিত। সকলোৱে নিজৰ নিজৰ বহুমূলীয়া ভোটটি ভাবি চিন্তিহে প্ৰদান কৰিব।।\nএয়া আমাৰ সময়। আমি আমাৰ পছন্দৰ প্ৰাৰ্থী জনক ভোটদান কৰা টো আমাৰ সাংবিধানিক অধিকাৰ। । সকলোৱে ভোটদান কৰিব ওলাই আহিব।।\n✍ অভিজিত মজুমদাৰ\nঈগল এডুকেশ্বন ,গুৱাহাটী।\nLabels#অভিজিত মজুমদাৰ, #ৰাজনৈতিক


অসমৰ বাৰভূঞাসকল : — Vikaspedia\nঅসমত বাৰভূঞাসকলৰ উৎপত্তি-\nবাৰভূঞা শব্দটোৰ অৰ্থ-\nভাৰতৰ আন আন ৰাজ্যত থকা ভূঞাসকলৰ সৈতে ব্ৰহ্মপুত্ৰ উপত্যকাত থকা ভূঞাসকল বহুক্ষেত্ৰত পৃথক আছিল-\nঅসমত বাৰভূঞাসকলৰ উৎপত্তি আৰু বিৱৰ্তনৰ ইতিহাস ধুসৰ, ইয়াৰ অধিকাংশই কিংবদন্তি মূলক আৰু আখ্যান আশ্ৰিত। বুৰঞ্জীবিদ মি: ৰিছলে চাহাবৰ মতে ‘Bhuiyan’(ভূঞা) শব্দটো সংস্কৃতমূলীয়। ইয়াৰ অৰ্থ হৈছে ভূমিৰ সন্তান(Children of the Soil)। মি: ৰিছলেৰ মতে, শব্দটো জনজাতি বাচক। তেওঁ ভূঞা বা ভূয়া উপাধি বিশেষ বুলি ভাগ কৰি দেখুৱাইছে।\nএতিয়া আহো আমাৰ আজিৰ আলোচ্য বাৰভূঞা শব্দটো লৈ। অসমৰ ‘বাৰ-ভূঞা’ সম্পৰ্কে পণ্ডিতসকলৰ মাজত থকা বিভ্ৰান্তি আজিও আঁতৰা নাই। বহুতেই ভূঞাৰ সৈতে থকা বাৰ শব্দটোৱে ১২ সংখ্যাক নুবুজাই অধিক সংখ্যাকহে বুজাই বুলি ক’ব খোজে। এনে ৰীতি বিহাৰ আৰু বঙ্গদেশত দেখা পোৱা গৈছিল বুলি কায়স্থ জাতিৰ বংশাৱলী আৰু বুৰঞ্জী প্ৰণেতা হৰিনাৰায়ণ দত্ত বৰূৱাই মন্তব্য কৰিছে। অসমৰ ভূঞাসকল কায়স্থ কুলভুক্ত। দত্ত বৰুৱাৰ মতে, এসময়ত ভূঞা শব্দই অসমত ৰজা বুজাইছিল। পৰীক্ষিত ৰজা বন্দী হোৱাৰ সময়ত সেয়েহে আহোম ৰজাই বলিনাৰায়ণক কৈছিল: ‘সুনি স্বৰ্গৰাজ্যে অসন্তোষ কৰি মনে। ৰাজ্য দিলো ভূঞা তোৰ বংশ থাকে মানে’। ত্ৰয়োদশ-চতুৰ্দশ শতিকাত মুছলমানৰ শাসনত থকা বঙ্গ, বিহাৰৰ একশ্ৰেণী মাটি গিৰি বা জমিদাৰকো ‘ভূয়া’ উপাধি দিয়াৰ উদাহৰণ ইতিহাসৰ পাতত পোৱা যায়। বুৰঞ্জীবিদ সৰ্বানন্দ ৰাজকুমাৰৰ মতে, ৰজা নোহোৱাকৈ নিজ ভূজ বা বাহুবলেৰে যিসকলে ৰাজ্য শাসন কৰিছিল তেওঁলোককে ভূঞা বোলা হৈছিল। এই সংজ্ঞাটো অসমৰ ভূঞাসকলৰ ক্ষেত্ৰত প্ৰযোজ্য হোৱাটো পৰিলক্ষিত হয়। অসমত ভূঞাসকলৰ অতীত সন্ধান কৰোতে আমি গুৰুজনাৰ আৱিৰ্ভাৱৰ পৰা দুটা শতিকা পিছুৱাই যাব লগীয়া হ’ব। সময়কাল, ১২ শতিকাৰ মাজ ভাগ। কামৰূপীয় পালবংশৰ শেষ ৰজা জয়পালৰ পৰা তেওঁৰ মন্ত্ৰী বৈদ্যদেৱে ৰাজ্য কাঢ়ি লৈছিল। পাল কালৰ অন্তত নতুন দেশ জয় কৰোতা অধীশ্বৰবিহীন নায়কসকলৰ দৰে বাৰভূঞা নামেৰে স্থানীয় ক্ষমতাশালী লোক কিছুমানে পুৰণি হিন্দুৰাজ্যৰ খণ্ড-বিখণ্ড অংশবোৰ নিজৰ আয়ত্তলৈ আনিলে। আনহাতে ১৪ শতিকাৰ আদিতে একেদৰে ৰজা সিংহধ্বজৰ কায়স্থ মন্ত্ৰী প্ৰতাপধ্বজেও নিজ ৰজাক বধ কৰি সিংহাসন অধিকাৰ কৰিলে। প্ৰতাপধ্বজৰ পুত্ৰ দুৰ্ল্লভ নাৰায়ণে(১৩৩০-৫০) গৌড়ৰ ৰজা ধৰ্মনাৰায়ণৰপৰা কনৌজ ৰাজ্যৰ সভ্ৰান্ত ব্ৰহ্মণৰ ৭ আৰু কায়স্থৰ ৭টাকৈ পৰিয়াল নিজ ৰাজ্যত সংস্থাপন কৰিব বাবে খুজি আনিছিল। এই সাতঘৰ কায়স্থৰ ভিতৰত শংকৰদেৱৰ পূৰ্বপুৰুষ চণ্ডীবৰো আছিল।\nউল্লেখিত, গৌড় ৰজা ধৰ্মনাৰায়ণক প্ৰতাপধ্বজৰ ভতিজাক বুলি জনা যায়। দুৰ্ল্লভনাৰায়ণৰ পুত্ৰ ইন্দ্ৰনাৰায়ণে কমতাৰাজ্যৰ সিংহাসনত আৰোহণ কৰি পশ্চিমৰ ভুঞাসকলক দমন কৰিছিল। দুৰ্ল্লভনাৰায়ণৰ সময়ত অহা সাতঘৰ কায়স্থৰ উপৰি ব্ৰহ্মপুত্ৰ উপত্যকাত উজনি-নামনিত ভালেখিনি কায়স্থ শাসক নিযুক্তি দিয়া হৈছিল। ইয়াৰে ভূঞাসকলৰ সুপ্ৰাচীন ঠালতো উজনিত, বৰ্তমানৰ লখিমপুৰ জিলাত সিঁচৰিত হৈ পৰিছিল। এওঁলোকক আদিভূঞা বুলিও জনা যায়।\nতুৰ্কীসকলৰ মাজত থকা খান বা খাঁ উপাধিধাৰী ভূঞাসকলো অসমৰ ভূঞাসকলৰ আদি পৰ্যায়ৰ ভূঞাসকলৰ মাজত থকা দেখা যায়। গুৰুচৰিতত বুঢ়াখাঁ, কেতাইখাঁ, হৃদিখাঁ প্ৰভূতি ভূঞাসকল এনে পৰ্যায়ৰ, যি সকলৰ প্ৰবজন তুৰ্কীসকলৰ মাজৰ পৰা হৈছিল। তাৰপৰাই তাহানিৰ কায়স্থ সমাজলৈ তেওঁলোক প্ৰবজন কৰি আহিছিল বুলিও বহুতেই ক’ব খোজে। সম্ভৱত: তুৰ্কীসকলৰ মাজত খান বা খাঁ নামৰ উপাধিটো ভূঞাসকলে তেওঁলোকক প্ৰশাসনত সহায় কৰা সূত্ৰে লাভ কৰিছিল। প্ৰাচীন ইতিহাস প্ৰণেতাসকলৰ মতে, অসমত ভূঞাসকলক ঘাইকৈ দুটা প্ৰধান ভাগত ভগোৱা হয়। প্ৰাচীনতাৰ ভিত্তিত এই ভাগ দুটা হৈছে উজনি খণ্ড আৰু নামনি খণ্ডৰ ভূঞা। উজনি খণ্ডৰ ভূঞাসকল প্ৰাচীন। ধৰ্মনাৰায়ণৰ নাতি গজাংক বা আৰিমত্ত(১৩৬৫-১৩৮৫)। এওঁ দুৰ্ল্লভনাৰায়ণৰ পুতেক ইন্দ্ৰনাৰায়ণৰ পিছত কমতা ৰাজ্যৰো ৰজা হয়। আৰিমত্তৰ পুত্ৰ ৰত্নসিংহৰ দিনত ব্ৰহ্মপুত্ৰৰ উত্তৰ পাৰে কায়স্থ শাসক নিযুক্তি কৰা হৈছিল।\nএওঁলোক প্ৰথম পৰ্যায়ৰ ভূঞাসকলৰ অন্তভুক্ত। ‘বাৰ-ভূঞা’ বুলিলে অসমত বৰ আৰু সৰু বাৰভূঞা দুয়োটা ফৈদকে সামৰিহে আলোচনা কৰাটো যুগুত। প্ৰথম ফৈদটোৰ উৎপত্তি ঘাইকৈ আখ্যান আৰু কিংবদন্তি আশ্ৰিত। উজনিখণ্ডৰ ভূঞাসকলৰ ডালটো আপেক্ষিকভাৱে প্ৰাচীন। এই খণ্ডৰ ভৌগলিক সীমা ব্ৰহ্মপুত্ৰৰ উত্তৰে, সোৱণশিৰিৰ পৰা পশ্চিমে বৰনদীলৈকে বৃহত্তৰ ৰূপত ব্যাপী আছিল। এই খণ্ডৰ ভূঞাসকলৰ উৎপত্তিৰ কাহিনী আদি-চৰিত নামৰ এখন পুথিত পোৱা যায়। জিতাৰী বংশৰ ধৰ্ম পালৰ নাতি সোমপাল। সোমপালৰ পোষ্য পুত্ৰ প্ৰতাপধ্বজ। প্ৰতাপগত নামে ব্ৰহ্মপুত্ৰৰ উত্তৰে এটা খণ্ডত ৰাজধানী পাতি শাসন কাৰ্য চলোৱা প্ৰতাপধ্বজৰ মৃত্যুৰ পিছত সুমন্ত আৰু মনোহৰ নামৰ তেওঁৰে দুগৰাকী সামন্তই এই বিস্তৃত অঞ্চলটোৰ শাসনৰ বাঘজৰী নিজৰ হাতলৈ নিয়ে। এওঁলোককে কালক্ৰমত অসমত ভূঞা নামেৰে জনাজাত হয়। মনোহৰৰ একমাত্ৰ জীয়াৰী প্ৰখ্যাত লক্ষ্মীদেৱী। সূৰ্যদেৱতাই হেনো লক্ষ্মীক বিয়া কৰায়। লক্ষ্মীদেৱীৰ নাম অনুসৰিয়েই তেওঁ বাস কৰা ভূখণ্ডক পৰবৰ্তী কালত লখিমপুৰ বোলা হয়। তেওঁৰ দুই পুত্ৰ শান্তনু আৰু সুমন্ত। কিংবদন্তি মতে, সূৰ্যদেৱতাৰ দান ‘ধাতু-তাম্ৰক্ষৰী কল্পতৰু শাস্ত্ৰ’ নামৰ মন্ত্ৰপুত পুথিখন শান্তনুৰ পুত্ৰসকলে নিজৰ লগত ৰাখি শাক্তধৰ্ম প্ৰৰ্বতাই লখিমপুৰ অঞ্চলত বৈষ্ণৱ ধৰ্মমত গ্ৰহণ কৰি লখিমপুৰৰ পৰা আহি নগাঁৱৰ ৰামপুৰ নামে ঠাইত বসতি স্থাপন কৰে।\nস্বৰ্গদেউ দিহীঙ্গিয়া ৰজাই লখিমপুৰ অঞ্চলৰ ভূঞাসকলৰ ৰাজ্যখন জয় কৰাৰ পিছত আহোমসকলে ভূঞাসকলৰ কেইবাপদো নিত্যব্যৱহাৰ্য সামগ্ৰী পৰম্পৰাগতভাৱে ব্যৱহাৰ কৰিবলৈ লয়। বাৰভূঞা আৰু আহোমৰ মিত্ৰতা সম্পৰ্কে এখন প্ৰাচীন বুৰঞ্জীত এনেদৰে পোৱা যায়-\n‘পাচে লাক্লি কওদেউ ২৪২৭ শকত(১৫০৫) বাৰভূঞাৰ বৰালে। বাৰভূঞাৰ অৰ্থ এই, এওঁলোক একৰকম হিন্দু।\nদেশত ৰজা নাইকিয়া হ’লে অথবা ৰজা থকা সময়তো তেওঁলোক ৪,৫,১০,১২ গ্ৰাম ততোধিক গাঁৱৰ অধিপতি আপুন এক্তাৰে হৈ দখল কৰে। সময়মতে স্বাধীন মত হৈ কোনো কোনো ৰজাৰ অধীন হৈ সেই গ্ৰামৰ কৰ-কাটল দিয়ে, ইয়াকে বাৰভূঞা বোলে।\nএকেদৰে বাৰভূঞা চৰিতত আছে কিদৰে স্বৰ্গদেউসকলে ভূঞাৰ সতি-সন্ততিসকলক নিজ ৰাজ্যত থিতাপি লগোৱাৰ পিছত আহোম ৰাজচ’ৰাত মন্ত্ৰী ডা-ডাঙৰীয়া কেইজনৰ আসনৰ কাষতেই সেইসকলৰো বহাৰ চিন কৰি দিছিল। এই বৰ্ণনাৰ পৰাই আহোম ৰাজত্বত ভূঞাসকলৰ মৰ্যাদা আৰু স্থান সম্পৰ্কে কিছু সম্ভেদ পোৱা যায়।\nঅসমত ভূঞাসকলৰ উৎপত্তি আৰু এই বংশৰ ক্ৰমবিকাশ সম্পৰ্কে বিভিন্ন বিৱৰণি আৰু কেতবোৰ জনশ্ৰুতি দীৰ্ঘকাল ধৰি প্ৰচলিত হৈ আহিছে। এনে এটি বিৱৰণি মতে চতুৰ্থ শতিকাত লৌহিত্যৰ উত্তৰ কুলত প্ৰতাপগড় নামে ঠাইত নাগশংকৰ বা নাগাক্ষ ৰজাই শাসন কৰিছিল। এই ৰাজবংটোৰ বংধৰসকলেই পৰবৰ্তী কালত অসমত কায়স্থ ভূঞাৰূপে পৰিচিত হয়।\nবিশিষ্ট প্ৰত্নতত্ত্ববিদ সৰ্বেশ্বৰ শৰ্মাকটকীয়ে ‘মোৰ দেশ’ নামৰ কবিতাত এই ৰাজবংশটো আৰু লখিমপুৰৰ বৰ বাৰ-ভূঞাসকলৰ উৎপত্তিৰ বিৱৰণি দাঙি ধৰিছে :\n‘আজিৰ লক্ষীমপুৰ পূৰ্বৰকালত\nআছিল কুণ্ডিলৰাজ্য ভীষ্মকৰাজৰ।\nলক্ষ্মীদেৱী হন্তে এতে ভূঞা বংশধৰ\nসূৰ্যবংশী বুলি খ্যাত অসমত….’\nআমাৰ আলোচ্য বাৰ-ভূঞাসকলৰ বীৰত্ব গুৰু চৰিতকাৰ ৰামচৰণ ঠাকুৰে এনেদৰে বৰ্ণাইছে-\n‘বাৰভূঞা সমবীৰ নাহি ত্ৰিভূৱনে\nহৰিবংশ ন ভৈলে জিনিব পাৰে কোনে’?\nএই বিৱৰণিত বাৰভূঞাসকলৰ শৌৰ্য-বীৰ্য, যশ সম্পৰ্কে জানিব পৰা যায়। দীৰ্ঘকাল ধৰি অসমত প্ৰাচীন কায়স্থসকলৰ অতীত ইতিবৃত্ত সন্ধানত ব্ৰতী হোৱা হৰিনাৰায়ণ দত্তবৰুৱাই ১৯২১ চনত চলোৱা অনুসন্ধানত অসমত ৪৫ ঘৰ কায়স্থ ভূঞাৰ সন্ধান পাইছিল। তেওঁৰ মতে, এই কায়স্থ ভূঞাসকলৰ বসতি শদিয়াৰ পৰা ধুবুৰী পৰ্যন্ত আছে আৰু এওঁলোকৰ অধিকাংশই(অৰ্থাৎ উজনিত থকাসকলৰ প্ৰায় ভাগেই)ক্ষত্ৰিয়ৰ আচাৰ এৰাত কলিতা শ্ৰেণীত অন্তৰ্ভূক্ত হৈছে। তাৰে কিছুমানে কায়স্থ বুলি আজিও নিজৰ পৰিচয় দিয়ে। কামৰূপৰ যি ঠাইত তেওঁলোকে প্ৰথমে বসতি কৰিছিল সেই ঠাইৰ নাম ক্ষেত্ৰী। অবিভক্ত জিলাত বৰক্ষেত্ৰী আৰু ক্ষেত্ৰী নামেৰে দুটা মৌজা আছে।\nৰাজনৈতিক ঘটনাক্ৰমত, পূৰ্বে উল্লেখিত ভূঞাসকলৰ আদি বসতি স্থলীত অন্যতম কেন্দ্ৰ পশ্চিম অসমৰ বিশেষ বিশেষ অঞ্চলটোৰ ১৪৯৮ খৃ:ত মুছলমানৰ অধীনলৈ যায় যদিও তাত মুছলমানসকলে স্থায়ী শাসন চলোৱাটো পৰিলক্ষিত হোৱা নাছিল। সেয়েহে কোনো কোনো সমীক্ষকে ১৫১৫ খ্ৰী: পৰ্যন্ত অসমত বসতি স্থাপন কৰা নামনি অসমৰ বাৰভূঞাসকল স্বাধীন হৈয়েই আছিল বুলি ক’ব খোজে। এই স্বাধীনভাৱে বৰ্তি থকা ভূঞাসকলৰ ভিতৰত মধ্য অসমৰ শিৰোমণি ভূঞাই অসম মুলুকৰ ভূঞাসকলৰ মাজত শ্ৰেষ্ঠ আছিল বুলি ঐতিহাসিকসকলে মতপোষণ কৰিছে।\nবাৰভূঞাসকলৰ বুৰঞ্জী প্ৰণেতা নকুল চন্দ্ৰ ভূঞাৰ মতে, সম্ভৱত: অসমত এই বাৰভূঞাসকলৰ উৎপত্তিৰ এশ বছৰমানৰ পিছতহে কমতাপুৰৰ ৰজাই চৈধ্যঘৰ কায়স্থ আৰু ব্ৰাহ্মণক পশ্চিম কামৰূপৰ ঠায়ে ঠায়ে ভূঞা পতা সকলকহে বাৰভূঞা নামকৰণ কৰিলে। আন এটি বিৱৰণিত এনে দৰে সংস্থাপিত ভূঞাসকলৰ পূৰ্বেও ইতিপূৰ্বে বৰ্ণনা কৰা ৰজা আৰিমত্তৰ সেনাপতি সমুদ্ৰই একাদশ শতিকাৰ মাজভাগত উজনিত নিজাকৈ এখন ভূঞাৰাজ্য পাতি শাসন কৰিবলৈ আৰম্ভ কৰে। সমুদ্ৰই শাসন কৰি, নিজ ভূজ বলেৰে দেশত সংঘটিত সকলো বিপ্লৱ দমন কৰি শান্তি প্ৰতিষ্ঠা কৰিবলৈ সক্ষম হোৱা বাবে ভূঞা নামেৰে প্ৰখ্যাত হৈ পৰে।\nবৰ বাৰভূঞাৰ ৰীতি অনুকৰণ কৰি সৰু বাৰভূঞাসকলে ভোগপীঠ নামে ব্ৰহ্মপুত্ৰৰ দক্ষিণপাৰে নতুন ঠাই এখনত বসতি কৰিবলৈ ধৰে। আজিৰ নগাঁৱক তাহানি ভোগপীঠো বোলা হৈছিল। এই অঞ্চলতো তেওঁলোকে শাসন কৰি, বীৰত্ব প্ৰদৰ্শনেৰে, পাৰ্শ্বৱৰ্তী এলেকাৰ কছাৰীসকলক ভেটি ধৰি কামৰূপলৈ আগবাঢ়ি যায়। পৰ্যায়ক্ৰমে এইদৰে দিগ্বীজয় কৰি পশ্চিম কামৰূপ আৰু কমতাপুৰ নগৰৰ আশে-পাশে সৰু-সৰু ভূঞা ৰাজ্য প্ৰতিষ্ঠা কৰি বাৰ-ভূঞাসকলে নিজ ৰাজ্যখনৰ পৰিসৰ আৰু অধিক বিস্তৃত কৰে।\nআহোম ৰাজশক্তিৰ অভ্যুত্থানৰ পূৰ্বে অসমৰ প্ৰাচীন ভূঞাসকলৰ কামৰূপত বৃদ্ধি পোৱা প্ৰতিপত্তি সম্পৰ্কে ৰায়বাহাদুৰ কনকলাল বৰুৱাৰ ‘Early History of Kamrup’ত এইদৰে পোৱা যায়-\n‘………….Since the transfer of the Capital to Kamatapur, the actual Govenrment of Eastern Kamrup as far as the Subansiry in the north and Kapili on the South was in the hands of petty Bhuyan Chiefs, who were nominally feudatories of the kings of Kamata or Kamrup, but who were actually independent chiefs’.\nকমতাপুৰৰ ৰজা দুৰ্ল্লভ নাৰায়ণে সাতঘৰ ব্ৰাহ্মণ আৰু সাতঘৰ কায়স্থ, যিসকলৰ মুৰব্বী, গুৰুজনাৰ আদিপুৰুষ চণ্ডীবৰক শিৰোমণি ভূঞাৰূপে সংস্থাপিত কৰিছিল বুলি প্ৰায় সৰ্বজনগৃহীত ৰূপত দাঙি ধৰা মতামতক এই বিৱৰণিয়ে কিন্তু সমৰ্থন নকৰে। এইক্ষেত্ৰত দত্তবৰুৱাই আগবঢ়োৱা বিশ্লেষণ মন কৰিবলগীয়া। তেওঁৰ মতে, সম্ভৱত: কমতাৰজাই নকৈ প্ৰৱজন কৰা সাতঘৰ কায়স্থ আৰু সাতঘৰ ব্ৰাহ্মণ পূৰ্বৰ পৰা নিলাজী হৈ সেই অঞ্চল শাসন কৰা মুখ্য ভূঞা চণ্ডীবৰক নকৈ অহা সকলৰ তত্ত্ববধান কৰিবলৈ দিছিল। দত্তবৰুৱাই লণ্ডাদেৱ আৰু লণ্ডাদেৱগিৰীক কমতাপুৰত আৰু তেওঁৰ পুত্ৰ চণ্ডীবৰক কনৌজপুৰ(লেঙ্গামগুৰী) আৰু টেম্বুৱানীত(বৰদোৱা) বসতি কৰা দেখুৱাইছে। আনহাতে, তৎপুত্ৰ ৰাজধৰ, সূৰ্যবৰ আৰু কুসুম্বৰক টেম্বুৱানী আৰু আলিপুখুৰী দুয়ো ঠাইতে বসতি দেখুৱাইছে। আদি-চৰিতৰ মতে, অসমত বৈষ্ণৱ ধৰ্মৰ প্ৰৱৰ্তক মহাপুৰুষ শ্ৰীমন্ত শংকৰদেৱ কনৌজবৰৰ দ্বাদশ বংশধৰ।\nশংকৰ-গুৰুজনাৰ উৎপত্তি বাৰভূঞা প্ৰসূত। গুৰুজনাৰ বংশলতা মূল বাৰভূঞাৰ পৰা যে উদ্ভত এই কথা কেইবাখনো চৰিতপুথি আৰু গুৰুজনাৰ নিজস্ব লেখাৰপৰাও জানিব পৰা যায়। চৰিতকাৰ ভূষণৰ মতে, গুৰুজনাৰ আদি বংশধৰ লণ্ডাবৰৰ উৎপত্তি কৌনজপুৰৰ পৰা হোৱা বুলিও দেখুৱাইছে, যি গৰাকীয়ে পাথান আৰু অন্যান্য আক্ৰমণকাৰীৰ প্ৰবল হেঁচাত পৰি পৰৱৰ্তী কালত গৌড়দেশলৈ প্ৰৱজন কৰিছিল। নকুল চন্দ্ৰ ভূঞাৰ মতে, নিজ ৰাজ্যত সংস্থাপিত হোৱাৰ পিছত কমতাৰজাই এওঁলোকক প্ৰথমতে ভূঞা খিতাপহে দিছিল। বাৰভূঞা বুলি কোৱা নাছিল।\nকমতাৰাজ দুৰ্ল্লভনাৰয়ণে(১৩৩০-৫০) গৌড়েশ্বৰ ধৰ্মনাৰায়ণৰ পৰা অন্য চৈধ্যটা বাহ্মণ-কায়স্থৰ পৰিয়ালৰ ভিতৰত কায়স্থসকলক ভূঞা বা ভূস্বামী পাতি দি ৰাজ্যৰ সীমামূৰীয়া অঞ্চলৰ প্ৰশাসনীয় আৰু প্ৰতিৰক্ষাৰ দায়িত্ব দিছিল। চণ্ডীবৰৰ পৰা শংকৰদেৱলৈকে প্ৰায় পাঁচ পুৰুষ কাল কেৱল একেটা পৰিয়ালতে এই শিৰোমণি-ভূঞাৰ দৰে গুৰুত্বপূৰ্ণ দায়িত্ব অৰ্পণ কৰা হৈছিল।\nবিশিষ্ট লেখক বাপ চন্দ্ৰ মহন্তৰ মতে, ব্ৰহ্মপুত্ৰৰ উত্তৰ আৰু দক্ষিণ দুয়োটা পাৰে সবল সামন্ত স্তৰৰ ভূঞাসকলে ১৪-১৫ শতিকাত কেতিয়াবা স্বতন্ত্ৰভাৱে ৰাজ্য শাসন কৰিছিল। এওঁলোকে ৰাজ্যখনৰ চাৰিওটা দিশতে সময়ে সময়ে বিভিন্ন ধৰণৰ শক্তিৰ সৈতে মোকাবিলা কৰি চাবলগীয়া হৈছিল। উত্তৰফালে ভোট-দফলা প্ৰভূতি পৰ্বতীয়া জাতিৰ সৈতে, পূৱত চুটীয়া আৰু আহোমসকলৰে, দক্ষিণে কছাৰীসকলৰ লগত ভূঞাসকলে প্ৰায়েই যুঁজ-বাগৰত লিপ্ত হ’বলগীয়াত পৰিছিল। আনহাতে পশ্চিমত কমতা ৰাজ্যখনৰ ভূঞাসকল মূলত: সীমাৰখীয়া শাসক আছিল। নিজ বংশৰ শ্ৰেষ্ঠ, শিৰোমণি শংকৰ গুৰুজনাই কালক্ৰমত এক ইতিহাসত পৰিণত হ’ল\nশেষত বাণীকান্ত কাকতিৰ উদ্ধুতিৰে সামৰিছোঁ-\n‘……….শঙ্কৰ গুৰুজনাই অসমক এটা নতুন জীৱন, নতুন সাহিত্য আৰু নতুন ৰাষ্ট্ৰ দান কৰিলে। কত ৰজা আহিল, কত ৰজা গ’ল, কিন্তু শঙ্কৰদেৱৰ ৰাষ্ট্ৰ ৰৈ থাকিল। অসমীয়া সমাজৰ প্ৰতি মানুহৰ অন্তৰত তেওঁৰ ক্ষমতা আজিও অক্ষুণ্ণ হৈ চলি আছে’।\nলেখক:ড° বিমান হাজৰিকা


আন্ধাৰে-জোনাকে (In Dark & Light): প্ৰিমিয়াৰ শ্বো\n"তুমি আহিব নালাগে অৰ্ণৱ। মই এই শুভ মূহুৰ্তটোত তোমাক চাব নোখোজোঁ। শুভ কামটোত তুমি বিধি পথালি নিদিবা।"\nকথাকেইটা কাণতালমৰা গাজনি এটাৰ দৰে তাৰ কাণত বাজি থাকিবলৈ লৈছে যোৱা দুমাহৰ পৰা।\nকিয়! কিয়? কৰিলে বিখ্যাত ছবি পৰিচালিকা\nপ্ৰণামী ভাগৱতীয়ে তাৰ লগত এনেকুৱা ব্যৱহাৰ। হ'ব পাৰে সি এটা কেমেৰামেন। কিন্তু গোটেই\nছবিখনৰ পৰিচালনা তাৰ নিৰ্দেশনা মতেই হৈছিল। প্ৰণামীৰ নামটো আছিল মাত্ৰ পৰিচালিকা ৰূপে।\nপ্ৰত্যেকটো শ্বট, লকেচন, এংগল আনকি আৰ্ট ডাইৰেক্টশ্যনো তাৰ চিন্তাৰ ফচল আছিল। কাহিনীটো লিখিছিল প্ৰণামী ভাগৱতীয়ে নিজেই।\nশিল্প এনেকুৱাই। বিষয়টোৰ লগত জৰিত হৈ পৰিলে, একাত্ম হৈ পৰিলে শিল্পীৰ লক্ষ্য হৈ উঠে সৃষ্টিক নিখুঁত ৰূপ দিয়া। অৰ্ণৱেও তাকেই কৰিছিল। ছবি খনৰ মূহুৰতৰ পৰা সম্পাদনা, ডাৱিং, সংগীত সকলো কামতে ওতঃপ্ৰোত ভাবে জৰিত থাকোঁতে তাৰ এনে লাগিছিল যেন প্ৰণামী নামৰ মানুহজনীৰ ঔৰসত\nসি এটা সন্তানৰ পিতৃ হ'বলৈ ওলাইছে। ছবি খন তাৰ নিজৰ সন্তানৰ দৰে উপলব্ধি কৰিছিল সি।\nপ্ৰণামীৰ নিজৰ জীৱনৰ ব্যৰ্থ প্ৰেমৰ কাহিনীটোকে তাই প্ৰথমে উপন্যাস হিচাপে লিখিছিল। কি দৰে তাইৰ প্ৰেমাস্পদে তাই থাকোঁতেও অন্য নাৰীৰ নিশাৰ সংগী হ'ব পাৰিছিল। কি দৰে বিবাহৰ পিছতো বহু নিশা তাইৰ বিচনাৰ এটা অংশ খালি হৈ পৰি ৰৈছিল আৰু\nশীতৰ দিনবোৰত তাই স্বামীৰ শৰীৰৰ উত্তাপৰ বাবে হাহাকাৰ কৰিছিল।\nএসময়ত অসহ্য হৈ তাই নিজেই আঁতৰি আহিছিল স্বামীৰ কাষৰ পৰা। আইনী বিবাহ হোৱা নাছিল বাবে সিহঁতৰ আনুষ্ঠানিক বিচ্ছেদো হোৱা নাছিল।\nঅৰ্ণৱ? সৰুৰে পৰা কলা ভালপোৱা ল'ৰা। সপোন আছিল তাৰ ভাল ছবি পৰিচালক হোৱাৰ। তাৰ অৰ্থনৈতিক দুৰৱস্থাটোৰ বাবে পৰিচালকৰ তলত কাম কৰা আৰম্ভ কৰিছিল। খুউৱ সোণকালেই সি বিষয়টোত দক্ষ হৈ পৰিছিল। বিশেষকৈ কেমেৰাৰ কামৰ বাবে বহু পৰিচালকে তাৰ বাবে অপেক্ষা কৰিব লগাত পৰিছিল। কোনোবা ছবি এখনৰ মহুৰত অনুষ্ঠানতে সি লগ পাইছিল প্ৰণামীক।\nচিনাকি হৈছিল। তাতকৈ বয়সত সৰু যেন লগা ছোৱালীজনী বিবাহিতা বুলি সি জনা নাছিল। বন্ধুত্ব গঢ় লৈ উঠিছিল প্ৰণামীৰ স'তে। এদিন তাই তাৰ হাতত তুলি দিছিল\nতাই লিখা উপন্যাস " পাহৰা গানৰ সুৰ" । উপন্যাস খন পঢ়াৰ পাছত সিয়েই তাইক কৈছিল - পাহৰা গানৰ সুৰ\nএখন ভাল ছবি হ'ব। তাই মান্তি হৈছিল। প্ৰযোজকো অৰ্ণৱে ঠিক কৰি দিছিল।\n"আজি ৰাতিটো ইয়াতেই থাকি যোৱা অৰ্ণৱ। ইমান ৰাতিখন ঘৰলৈ তোমাক পঠিয়াবলৈ মোৰ ভয় লাগিছে।" ছবিৰ পৰিকল্পনাৰ বাবে প্ৰণামীৰ কোঠালৈ যোৱা অৰ্ণৱে তাইৰ যাদুৰকী চকুৰ কাতৰতাৰ জাল ফালি সিদিনা ওলাই আহিব পৰা নাছিল। প্ৰণামীৰ বাবেও সেই ৰাতিটো এটা বিশেষ ৰাতি হৈ মনৰ মণিকোঠাৰ একোণত নিগাজিকৈ ঠাই লৈছিল।\n"তুমি মোৰ জীৱনৰ প্ৰথম পুৰুষ জন নহ'লা কিয় "\nপ্ৰণামীৰ কোঠাৰ আন্ধাৰ ফালি কোনোবা এটা ৰাতি অৰ্ণৱৰ কাণত পৰিছিল সেই বাক্য।\nকিন্তু আজি প্ৰণামীৰ এনে অদ্ভূত আচৰণে তাক গুৰি কৰি আনিছে।\nকিয়? সি সৰু মানুহ, এটা সামান্য কেমেৰা মেন? নে প্ৰণামীয়ে তাৰ শিল্পী সত্বাটোক চিনিয়েই নাপালে?!\n"অৰ্ণৱ। তোমাক বেয়াকৈ ক'লো। যাতে মোৰ প্ৰতি তোমাৰ ঘৃণা ওপজে। কাৰণ কি জানা? মোৰ হেৰুৱা স্বামী আহিব প্ৰিমিয়াৰ শ্বোলৈ। মই আশা কৰিছোঁ চিনেমাখন চাই যদি তেওঁৰ অনুশোচনা হয় হওক। মই তেওঁক ঘূৰাই পাব খোজো। তুমি থাকিলে মই তেওঁৰ লগত সহজ হ'ব নোৱাৰিম। মোক মাফ কৰিবা। আজিৰ পৰা তোমাৰ সতে মোৰ কোনো সম্পৰ্ক নাই বুলি ধৰি লোৱা। "\nপ্ৰণামীৰ কথা ভাবিয়েই উজাগৰী ৰাতি পাৰ কৰা অৰ্ণবৰ ফোনটো টুং কৈ বাজি উঠিল। ৱাটচএপত প্ৰণামীৰ এই দীঘল মেছেজটো।\nগাৰুৰ তলৰ পৰা সি শ্লিপিং টেৱলেট স্ট্ৰিপটো ওলিয়াই একেলগে কেইবাটাও টেৱলেট হাতত ললে। মুখলৈ নিও সি ৰৈ গ'ল। নাই প্ৰণামীক সি ভাল পায়। সি মৰিব নোৱাৰে। তাইক সি আত্মাত ৰাখিব। ত্যাগৰ অন্য নামেইতো প্ৰেম।\nবুকুৰ মাজত প্ৰচণ্ড ধুমুহা এটা লৈ সি বিচনাৰ পৰা উঠি গ' ল। সি তাৰ প্ৰিয় মাৰ্ক - ৪ কেমেৰাটো ওলিয়াই ল'লে।\nক্ষোভ আৰু অভিমানত তাৰ প্ৰচণ্ড জোৰেৰে কেমেৰাটো ঠেকেচি দিবলৈ মন গ'ল। নাই শিল্পক সি অপমান কৰিব নোৱাৰে।\nবাহিৰত দোকমোকালি। নতুন দিনৰ সূৰ্যটোৰ বাবে অধীৰতাৰে প্ৰতীক্ষত ৰ'ল । উঠি অহা সূৰ্যটোৱে তাক বহু কথা যেন কৈ গ'ল-\nক্লিক, ক্লিক, ক্লিক...\nসি কেমেৰা শ্বাটাৰ দবাই থাকিল। সুৰুযৰ কেইবাখনো স্থিৰ চিত্ৰ বন্দী হ'ল তাৰ কেমেৰাত।\nসি এটা কেমেৰা মেন। আশাৰ সুৰুযৰ ফটোতোলা কেমেৰামেন।\nনালাগে তাক ক্ষণিকৰ বিজুলীৰ চকু চাট মাৰি ধৰা পোহৰ। দোকমোকালিটোৱে তেতিয়া ঢলফাট দিছিল।


আই লাভ ইউ -অৰুণাভ পাপ-অফ-মহন্ত – ফটাঢোল\nআই লাভ ইউ -অৰুণাভ পাপ-অফ-মহন্ত\n২০০২ চনৰ ঘটনা, অসমৰ বাহিৰত পঢ়ি আছোঁ, হোষ্টেলত থাকোঁ। তেতিয়াই এজন ব্যতিক্ৰমী অসমীয়া চিনিয়ৰৰ সান্নিধ্য লাভ কৰাৰ সৌভাগ্য হৈছিল- কাৰ্তিক শৰ্মা দা। কাৰ্তিক মানে সঁচাকৈয়ে কাৰ্তিক, তাতে আকৌ দুৰ্দান্ত প্ৰেমিক। খুব কম সময়ৰ ভিতৰতেই অনেক লেখত লবলগীয়া বিফল প্ৰেম কাহানীৰ নায়ক হৈ পৰিছিল তেখেত। তেখেতে জাতি-ধৰ্ম-ভাষা-বৰ্ণ নিৰ্বিশেষে প্ৰেম কৰি যায়, বেছিভাগেই ৱান-চাইডেদ যদিও কৰি যায়৷ (প্ৰেম মানে প্ৰথম দৰ্শনতেই পৰিয়াল পৰিকল্পনালৈকে ভাবি দিয়ে)। দেখনীয়াৰ আৰু স্মাৰ্ট হোৱা স্বত্বেও কিয়নো বাৰে বাৰে বিফল হৈ থাকিছিল আমিও ভাবি নাপাইছিলোঁ।\nসেই সময়ত দূৰণিৰ লোকৰ লগত মনৰ ভাব আদান-প্ৰদান কৰাৰ প্ৰধান উপায় আছিল চিঠি। সেই সময়ত তেখেতৰ এটা মধুৰ সম্পৰ্ক চলি আছিল (তেখেতে কোৱা মতে) গুৱাহাটী নিবাসী কোনোবা পল্লৱীৰ লগত, তেখেতৰ মৰমৰ ‘পল্লু’। পল্লুৰ চিঠি আহিলে তেখেতৰ মুখৰ জ্যোতি আৰু উজ্জ্বলতাত আমাৰ চকু চাট মাৰি ধৰে, বেছি মুড ভালে থাকিলে মাজে মাজে সৰু-সুৰাকৈ এটা পাৰ্টিও পোৱা যায়। তেখেতৰ অনুপস্থিতিত এদিন হোষ্টেলৰ তলাবন্ধ পোষ্টবক্সৰ ভিতৰত পল্লুৰ চিঠি এখন দেখিলোঁ। প্ৰেকটিকেলত ভেকুলি কটা-চিঙা কৰিবলৈ থোৱা চেপনা এখনেৰে অনেক কষ্টৰ মূৰত চিঠিখন উলিয়ালোঁ। ধীমান দাৰ ৰূমলৈ গৈ খুব সাৱধানেৰে বেজী এটাৰ সহায় লৈ লেফাফাটোৰ এটা ফাল খুলি চিঠিখন উলিয়াই পঢ়িলোঁ। নিৰাশ হ’লোঁ, কাৰণ আশাকৰা মতে চিঠিখনত ৰসাল, গৰম, বিতৰ্কিত একো নাই, সাধাৰণ হাই-হেল্লো টাইপৰ চিঠি। ধীমান দাই এটা প্ৰস্তাব দিলে- চিঠিখন ৰসাল বনোৱা যাওক! মানি ল’লোঁ- শুভকামত দেৰি কিহৰ?\nচাৰি পাঁচটা ডট পেন চেষ্টা কৰা হ’ল চিঠিৰ লগত Shade মিলাবলৈ৷ চিঠিখনৰ শেষৰ শাৰীটো আৰু ‘ইতি’ৰ মাজত থকা খালী ঠাইখিনিত ধীমান দাই আমিৰ খানৰ দৰে পাৰ্ফেকচনেৰে ইংৰাজীৰ ব্লক লেটাৰত লিখি দিলে- আই লাভ ইউ। তাৰ পাছত চিঠিখন আকৌ আঠা লগাই আগৰদৰে কৰি পোষ্টবক্সত ভৰোৱা হ’ল। তাৰ পাছত আমি গোটেইবোৰে পোষ্টবক্সটোৰ সমুখৰ বাৰান্দাখনত বহি এটা দীঘলীয়া আড্ডা দিলোঁ- মাজতে কাৰ্তিক দাই হাতত চেপনাডাল লৈ তিনিবাৰমান আহি গ’ল- সুযোগ নাপালে চিঠিখন উলিওৱাৰ, তলা খুলি দিবলৈ ৱাৰ্ডেনো আহি পোৱা নাই। আমাক বাৰে বাৰে কয়-\n“অই আজি তহঁতৰ বেলেগ কাম-কাজ নাই নেকি?”\nঅৱশেষত অধৈৰ্য্য হৈ আমাৰ সমুখতেই উলিয়াবলৈ ল’লে৷ পৰিকল্পনামতেই আমিও ব্ৰহ্মকামোৰ দিলোঁ। আমাকো দেখুৱাব লাগিব পল্লুৰ চিঠি৷ এজনে ক’লে চিঠিখন সি খুলিব যিহেতু লেটাৰবক্সত প্ৰথম সি দেখিছিলে (কাৰণ আছিল কাৰ্তিকদাই চিঠিখন আগতে খোলা বুলি গম নাপায় যাতে)৷ এটা উৎসৱমুখৰ পৰিবেশত চিঠিখন ফ’ৰ্মেলি পঢ়া হ’ল। “আই লাভ ইউ”টো দেখি আনন্দিত হোৱাতকৈ বেছি আচৰিত হোৱা যেন লাগিল তেখেতক। লগে লগে সিদ্ধান্ত৷ ৰাতি এটা ডগৰা পাৰ্টি হ’ব। কিন্তু আমি তিনিজনমানে ডিমাণ্ড কৰিলোঁ, সৰুকৈ দিনতেই এটা ফ্ৰূট জুচ পাৰ্টি কৰা যাওক। কথামতেই কাম, জুচ খাই থাকোঁতে তেখেতৰ এটা বাক্যই মোক চৰ্চৰনী খাবলৈ বাধ্য কৰিলে,\n“অৱশেষত ছোৱালীয়ে সাহস দেখুৱাই দিলে ন’? কিমান দিন নোকোৱাকৈ থাকিব?”\nৰাতিৰ হাই-প্ৰফাইল পাৰ্টিটোৰ পাছত কাৰ্তিকদা ওলাল ওচৰৰ পিচিওটোৰ পিনে৷ পিছে পিছে মই আৰু ধীমানদা। চিনাকি পিচিওটোৰ মালিকজনৰ লগত আমাৰ দুজনৰ ভাল বন্ধুত্ব আছিল। ডাবল-লাইন পিচিওটোৰ প্ৰধান ফোনটোৰপৰা কাৰ্তিকদাৰ ফোনটোৰ কথোপকথনখিনি শুনাবলৈ অনুৰোধ কৰিলোঁঁ৷ কাৰণটোও বুজাই ক’লোঁ। মালিকজনে ৰস পালে, আৰু মানি ল’লে। ৰিচিভাৰটোৰ মুখ ঢাকি কাৰ্তিকদাই ইতিমধ্যে আৰম্ভ কৰি দিয়া বাৰ্তালাপ মন দি শুনিবলৈ ল’লোঁ।\nকাৰ্তিকদা : হমম… কি লিখিছা চিঠিত?\nপল্লু : কিনো লিখিলোঁ?\nকাৰ্তিকদা : এই যে শেষৰপিনে লিখিছিলা?\nপল্লু : কি?\nকাৰ্তিকদা : আই লাভ ইউ লিখিলা যে….\nপল্লু : পাগল হ’লা নে কি?\nকাৰ্তিকদা : বুজিছোঁ…ওচৰত কোনোবা আছে ন’?\nপল্লু : আকৌ মদ খাইছা?\nকাৰ্তিক দা : একো নাই দিয়া, লাজ অকৌ কিয় কৰিছা?\nপল্লু : ননচেন্স… ফোন নকৰিবা আৰু…\nআৰু নোৱাৰিলোঁ শুনিব, ওলাই আহিলোঁ। ভয় লাগিল, ফাঁকি মাৰি ৰাম খাৱন দিলোঁ, পেট বেয়া নহয়তো!এতিয়া কেতিয়াবা ভাবোঁ, আমি এইবোৰ নকৰিলে ভৱিষ্যতে এটা প্ৰেমকাহানীৰ জন্ম হ’লহেঁতেন নেকি বাৰু?\nসমালোচনাৰ কথা- উৎপল দত্ত »\nপাপ অফ মহন্ত! মজা লাগিল


নাৰী দিৱসৰ শুভেচ্ছাৰে\nযদিও মোৰ বাবে সকলো দিনেই নতুন । সকলো দিনেই এটা দিৱস । তথাপি অনুভৱ কৰিছোঁ আজিৰ দিনটোৰ বিশেষ গুৰুত্ব আছে । আজি যে আন্তৰ্জাতিক নাৰী দিৱস !\nমোৰ জীৱনত নাৰীৰ সৱল উপস্থিতি মাৰ যোগেদি প্ৰথম অনুভৱ কৰিছিলোঁ। মোক জীৱনবোধৰ প্ৰথম পাঠ শিকোৱা শিক্ষকগৰাকী হ'ল মোৰ মা । মাৰ এতিয়া বয়স হৈছে । হলেও মাৰ সৈতে থকা গভীৰ বন্ধুত্বই মোক অনেক আলি দোমোজাত সঠিক সিদ্ধান্ত লোৱাত সহায় কৰিছে ।\nমোৰ আনুষ্ঠানিক শিক্ষাৰ সুদীৰ্ঘ পৰিক্ৰমাত বাইদেউ সকলৰ ( শিক্ষয়িত্ৰী ) বিশিষ্ট বৰঙণি আছে । এই মুহূৰ্তত মোৰ মনলৈ আহিছে উত্তৰ লখিমপুৰ মহাবিদ্যালয় আৰু পুনে বিশ্ববিদ্যালয়ত মোক পঢ়োৱা বাইদেউসকলৰ মুখবোৰ । কিমান যে মৰম আৰু আদৰ-যত্নৰ মাজত বাট বুলিবলৈ সুযোগ লাভ কৰিছিলোঁ ! এইসকলেই নাৰী, যি মাদাৰ টেৰেছাই কোৱাৰ দৰে কাৰোবাৰ জীৱনলৈ আশীৰ্বাদ হৈ আহে । এনে বহু নাৰীৰ আশীৰ্বাদ আৰু মৰম পাই মই ধন্য হৈছোঁ ।\nমই সঘনাই নদী আৰু নাৰীৰ প্ৰেমত পৰোঁ । মোৰ গাঁৱৰ দুকাষে বৈ গৈছে দুখন নৈ - কঢ়া আৰু চাৰিকড়ীয়া । কঢ়াক কিবা কাৰণত মই আজিও ভাল পাব নোৱাৰিলোঁ । চাৰিকড়ীয়াক কিন্তু মই ভাল পাওঁ । আশৈশৱ প্ৰেমত পৰিছো এই নদীৰ ।\nপ্ৰকৃততে সকলো বিদ্বান নাৰীয়েই (enlightened ) মোৰ বাবে এখন নৈৰ দৰে,যাৰ পাৰত বহি অনুভৱ কৰিব পাৰি হৃদয়ৰ বিশালতা । গাব পাৰি জীৱনৰ জয় গান ।


হঠাৎ লুটি বাগৰ! ভাৰতৰ পৰা কোভাক্সিন ভেকচিন ক্ৰয় নকৰে ব্ৰাজিলে,কিন্তু কিয়?\nগুৱাহাটী , June 30, 2021 5:24 pm\nভাৰতৰ নিজৰ কোভিড ভেকচিন কোভাক্সিন ক্ৰয় কৰিব বুলি কথা দিয়াৰ পিছতো অৱশেষত ব্ৰাজিলৰ চৰকাৰে আজি পূৰ্বৰ সিদ্ধান্তৰ পৰা আঁতৰি আহি এইবুলি কৈছে যে ভাৰতৰ পৰা কোভিড ভেকচিন ক্ৰয় কৰা নহ’ব।\nউল্লেখ্য ভাৰতৰ পৰা ব্ৰাজিলে ২০ নিযুত কোভাক্সিন ভেকচিন ক্ৰয় কৰাৰ কথা আছিল।কিন্তু কিয় হঠাতে ব্ৰাজিলে ভাৰতৰ পৰা কোভাক্সিন ভেকচিন ক্ৰয় কৰাৰ সিদ্ধান্ত বাতিল কৰিলে?\nভাৰতৰ পৰা ভেকচিন ক্ৰয় কৰিবলৈ যি চুক্তি হৈছিল সেই চুক্তিত নানান আসোঁৱাহ থকাৰ বাবেই দেশ খনে ভেকচিন ক্ৰয় কৰাৰ সিদ্ধান্তৰ পৰা আঁতৰি আহিবলৈ বাধ্য হৈছে বুলি বিভিন্ন মহলে প্ৰকাশ কৰিছে।ব্ৰাজিলৰ স্বাস্থ্যমন্ত্ৰীয়ে প্ৰকাশ কৰা মতে এই ক্ষেত্ৰত বিশে। অসুবিধা হোৱা বাবেহে এনে সিদ্ধান্ত লোৱা হৈছে।তেওঁ অৱশ্যে সেই বিশেষ অসুবিধা কি সেয়া উল্লেখ কৰা নাই।\nজানিব পৰা মতে কোভাক্সিনৰ দামৰ বাবেই ব্ৰাজিলে এই সিদ্ধান্ত লৈছে।ভাৰতে প্ৰতিপালি কোভাক্সিনৰ মূল্য ১৫-২০ মাৰ্কিন ডলাৰ নিৰ্ধাৰণ কৰিছিল। কিন্তু ব্ৰাজিলে প্ৰতিটো কোভাক্সিন ভেকচিনৰ দাম ৫ ডলাৰকৈহে দিব বিচাৰিছে।\nউল্লেখ্য ব্ৰাজিলে ভাৰতৰ পৰা কোভিশ্বিল্ড ভেকচিন বিচাৰি প্ৰধানমন্ত্ৰী নৰেন্দ্ৰ মোদীলৈ পত্ৰ প্ৰেৰণ কৰিছিল।\nব্ৰাজিলৰ ৰাষ্ট্ৰপতি জেইৰ বলছোনাৰোই মোদীলৈ লিখা পত্ৰত দুই নিযুত কোভিশ্বিল্ড ভেকচিন ব্ৰাজিলক প্ৰদান কৰিবলৈ টানি অনুৰোধ জনাইছিল।\nআইচিএমআৰ আৰু হায়দৰাবাদৰ ভাৰত বায়’টেকৰ যৌথ উদ্যোগত প্ৰস্তুত কৰা হৈছে এই ভেকচিন।\nভাৰতত এতিয়া চাৰিটা ভেকচিন প্ৰস্তুত হৈছে। সেইকেইটা হৈছে কোভিশিল্ড, কোভাক্সিন, জাইডাক কেডিলাৰ ZyCoV-D আৰু ৰাছিয়াৰ Sputnik-V।